
PRILOG I.

SAŽETAK OPISA SVOJSTAVA LIJEKA

1.	NAZIV LIJEKA

Entresto 24 mg/26 mg filmom obložene tablete
Entresto 49 mg/51 mg filmom obložene tablete
Entresto 97 mg/103 mg filmom obložene tablete


2.	KVALITATIVNI I KVANTITATIVNI SASTAV

Entresto 24 mg/26 mg filmom obložene tablete

Jedna filmom obložena tableta sadrži 24,3 mg sakubitrila i 25,7 mg valsartana (u obliku kompleksa natrijevih soli sakubitrila i valsartana).

Entresto 49 mg/51 mg filmom obložene tablete

Jedna filmom obložena tableta sadrži 48,6 mg sakubitrila i 51,4 mg valsartana (u obliku kompleksa natrijevih soli sakubitrila i valsartana).

Entresto 97 mg/103 mg filmom obložene tablete

Jedna filmom obložena tableta sadrži 97,2 mg sakubitrila i 102,8 mg valsartana (u obliku kompleksa natrijevih soli sakubitrila i valsartana).

Za cjeloviti popis pomoćnih tvari vidjeti dio 6.1.


3.	FARMACEUTSKI OBLIK

Filmom obložena tableta (tableta)

Entresto 24 mg/26 mg filmom obložene tablete

Ljubičasto bijela ovaloidna bikonveksna filmom obložena tableta ukošenih rubova, bez ureza, s utisnutom oznakom „NVR” s jedne strane i „LZ” s druge strane. Približne dimenzije tablete 13,1 mm x 5,2 mm.

Entresto 49 mg/51 mg filmom obložene tablete

Blijedo žuta ovaloidna bikonveksna filmom obložena tableta ukošenih rubova, bez ureza, s utisnutom oznakom „NVR” s jedne strane i „L1” s druge strane. Približne dimenzije tablete 13,1 mm x 5,2 mm.

Entresto 97 mg/103 mg filmom obložene tablete

Svijetlo ružičasta ovaloidna bikonveksna filmom obložena tableta ukošenih rubova, bez ureza, s utisnutom oznakom „NVR” s jedne strane i „L11” s druge strane. Približne dimenzije tablete 15,1 mm x 6,0 mm.


4.	KLINIČKI PODACI

4.1	Terapijske indikacije

Zatajivanje srca u odraslih

Entresto je indiciran u odraslih bolesnika za liječenje simptomatskog kroničnog zatajivanja srca sa smanjenom ejekcijskom frakcijom (vidjeti dio 5.1).

Zatajivanje srca u djece

Entresto je indiciran u djece i adolescenata u dobi od jedne i više godina za liječenje simptomatskog kroničnog zatajivanja srca sa sistoličkom disfunkcijom lijeve klijetke (vidjeti dio 5.1).

4.2	Doziranje i način primjene

Doziranje

Opće napomene
Entresto se ne smije primjenjivati istodobno s inhibitorom angiotenzin-konvertirajućeg enzima (ACE) ili blokatorom receptora angiotenzina II (ARB). Zbog potencijalnog rizika od angioedema kada se primjenjuje istodobno s ACE inhibitorom, ne smije se uvesti u terapiju najmanje 36 sati nakon prekida terapije ACE inhibitorom (vidjeti dijelove 4.3, 4.4 i 4.5).

Valsartan sadržan u lijeku Entresto više je bioraspoloživ nego valsartan u drugim formulacijama tableta koje se nalaze na tržištu (vidjeti dio 5.2).

Ako bolesnik propusti dozu lijeka Entresto, sljedeću dozu treba uzeti prema rasporedu.

Zatajivanje srca u odraslih
Preporučena početna doza lijeka Entresto je jedna tableta od 49 mg/51 mg dvaput na dan, osim u niže opisanim situacijama. Dozu treba udvostručiti u 2. – 4. tjednu do ciljane doze od jedne tablete od 97 mg/103 mg dvaput na dan, ovisno o tome kako je bolesnik podnosi (vidjeti dio 5.1).

Ako bolesnici osjete probleme s podnošljivosti (sistolički krvni tlak [SKT] ≤ 95 mmHg, simptomatsku hipotenziju, hiperkalijemiju, disfunkciju bubrega) preporučuje se prilagođavanje istodobno primijenjenih lijekova, privremeno postupno sniženje doze ili prekid primjene lijeka Entresto (vidjeti dio 4.4).

U PARADIGM-HF ispitivanju, Entresto je primijenjen zajedno s drugim terapijama za liječenje zatajivanja srca, umjesto ACE inhibitora ili drugog ARB-a (vidjeti dio 5.1). Postoji ograničeno iskustvo s bolesnicima koji trenutno ne uzimaju ACE inhibitor ili ARB ili koji uzimaju niske doze tih lijekova, stoga se preporučuje početna doza od 24 mg/26 mg dvaput na dan i polagana titracija doze (udvostručavanje svaka 3 – 4 tjedna) u tih bolesnika (vidjeti podnaslov „TITRATION” u dijelu 5.1).

Liječenje se ne smije započeti u bolesnika s razinom kalija u serumu > 5,4 mmol/l ili sa SKT‑om < 100 mmHg (vidjeti dio 4.4). Početna doza od 24 mg/26 mg dvaput na dan se treba razmotriti u bolesnika sa SKT‑om ≥ 100 do 110 mmHg.

[bookmark: _Hlk122589503]Zatajivanje srca u djece
U Tablici 1 prikazana je preporučena doza za pedijatrijske bolesnike. Preporučena doza uzima se peroralno dvaput na dan. Dozu je potrebno povećavati svaka 2 – 4 tjedna do ciljne doze, ovisno o tome kako bolesnik podnosi lijek.

Entresto filmom obložene tablete nisu prikladne za djecu tjelesne težine ispod 40 kg. Za te su bolesnike dostupne Entresto granule.

Tablica 1	Preporučena titracija doze

	Bolesnikova težina
	Davati dvaput na dan

	
	Polovica početne doze*
	Početna doza
	Srednja doza
	Ciljna doza

	Pedijatrijski bolesnici s manje od 40 kg
	0,8 mg/kg#
	1,6 mg/kg#
	2,3 mg/kg#
	3,1 mg/kg#

	Pedijatrijski bolesnici od najmanje 40 kg, manje od 50 kg
	0,8 mg/kg#
	24 mg/26 mg
	49 mg/51 mg
	72 mg/78 mg

	Pedijatrijski bolesnici od najmanje 50 kg
	24 mg/26 mg
	49 mg/51 mg
	72 mg/78 mg
	97 mg/103 mg


* Pola početne doze preporučuje se za bolesnike koji prethodno nisu uzimali ACE inhibitor ili ARB ili su uzimali niske doze tih lijekova, bolesnike koji imaju oštećenje funkcije bubrega (procijenjena brzina glomerularne filtracije [engl. estimated Glomerular Filtration Rate, eGFR] < 60 ml/min/1,73 m2) i bolesnike koji imaju umjereno oštećenje funkcije jetre (vidjeti „Posebne populacije”).
#0,8 mg/kg, 1,6 mg/kg, 2,3 mg/kg i 3,1 mg/kg odnosi se na kombiniranu količinu sakubitrila i valsartana i daje se koristeći granule.

U bolesnika koji trenutačno ne uzimaju ACE inhibitor ili ARB ili uzimaju niske doze tih lijekova, preporučuje se pola početne doze. U pedijatrijskih bolesnika tjelesne težine od 40 kg do manje od 50 kg, preporučuje se početna doza od 0,8 mg/kg dvaput na dan (koja se daje u obliku granula). Nakon uvođenja lijeka dozu je potrebno povećati na standardnu početnu dozu prema preporučenoj titraciji doze u Tablici 1 i prilagođavati svaka 3 – 4 tjedna.

Na primjer, pedijatrijski bolesnik tjelesne težine od 25 kg koji prethodno nije uzimao ACE inhibitor trebao bi početi s pola standardne početne doze, što odgovara 20 mg (25 kg × 0,8 mg/kg) dva puta na dan u obliku granula. Nakon zaokruživanja na najbliži broj punih kapsula, to odgovara 2 kapsule od 6 mg/6 mg sakubitril/valsartan dvaput na dan.

Liječenje se ne smije započinjati u bolesnika koji imaju razinu kalija u serumu od > 5,3 mmol/l ili sistolički krvni tlak (SKT) < 5. percentila za bolesnikovu dob. Ako bolesnici imaju poteškoća s podnošljivošću (SKT < 5. percentila za bolesnikovu dob, simptomatska hipotenzija, hiperkalijemija, bubrežna disfunkcija), preporučuje se prilagodba istodobno primijenjenih lijekova, privremeno postupno smanjenje doze ili obustava primjene lijeka Entresto (vidjeti dio 4.4).

Posebne populacije
Starije osobe
Doza treba biti u skladu s bubrežnom funkcijom starijeg bolesnika.

Oštećenje funkcije bubrega
Nije potrebno prilagođavanje doze u bolesnika s blagim (eGFR 60 – 90 ml/min/1,73 m2) oštećenjem funkcije bubrega.

Pola početne doze treba se razmotriti u bolesnika s umjerenim oštećenjem funkcije bubrega (eGFR 30 – 60 ml/min/1,73 m2). Budući da postoji vrlo ograničeno kliničko iskustvo u bolesnika s teškim oštećenjem funkcije bubrega (eGFR < 30 ml/min/1,73 m2) (vidjeti dio 5.1), lijek Entresto u tih bolesnika treba primjenjivati s oprezom te se preporučuje pola početne doze. U pedijatrijskih bolesnika tjelesne težine od 40 kg do manje od 50 kg, preporučuje se početna doza od 0,8 mg/kg dvaput na dan (koja se daje u obliku granula). Nakon uvođenja lijeka dozu je potrebno povećavati prema preporučenoj titraciji doze svaka 2 – 4 tjedna.

Ne postoji iskustvo u bolesnika sa završnim stadijem bolesti bubrega te se primjena lijeka Entresto u tih bolesnika ne preporučuje.

Oštećenje funkcije jetre
Nije potrebno prilagođavanje doze kada se Entresto primjenjuje u bolesnika s blagim oštećenjem funkcije jetre (stupanj A prema Child‑Pugh klasifikaciji).

Postoji ograničeno kliničko iskustvo u bolesnika s umjerenim oštećenjem funkcije jetre (Child‑Pugh stupanj B) ili s vrijednostima aspartat transaminaze (AST) / alanin transaminaze (ALT) dvostruko višim od gornje granice normale. Entresto treba primjenjivati s oprezom u tih bolesnika te se preporučuje pola početne doze (vidjeti dijelove 4.4 i 5.2). U pedijatrijskih bolesnika tjelesne težine od 40 kg do manje od 50 kg, preporučuje se početna doza od 0,8 mg/kg dvaput na dan (koja se daje u obliku granula). Nakon uvođenja lijeka dozu je potrebno povećavati prema preporučenoj titraciji doze svaka 2 – 4 tjedna.

Entresto je kontraindiciran u bolesnika s teškim oštećenjem funkcije jetre, bilijarnom cirozom ili kolestazom (Child‑Pugh stupanj C) (vidjeti dio 4.3).

Pedijatrijska populacija
Sigurnost i djelotvornost lijeka Entresto u djece u dobi ispod 1 godine nisu ustanovljene. Trenutno dostupni podaci opisani su u dijelu 5.1 međutim nije moguće dati preporuku o doziranju.

Način primjene

Peroralna primjena.
Entresto se može primjenjivati uz obrok ili bez njega (vidjeti dio 5.2). Tablete se moraju progutati uz čašu vode. Ne preporučuje se lomiti ili drobiti tablete.

4.3	Kontraindikacije

· Preosjetljivost na djelatne tvari ili neku od pomoćnih tvari navedenih u dijelu 6.1.
· Istodobna primjena s ACE inhibitorima (vidjeti dijelove 4.4 i 4.5). Entresto se ne smije primjenjivati do 36 sati nakon prekida terapije ACE inhibitorom.
· Angioedem u anamnezi povezan s prethodnom terapijom ACE inhibitorom ili ARB‑om (vidjeti dio 4.4).
· Nasljedni ili idiopatski angioedem (vidjeti dio 4.4).
· Istodobna primjena s lijekovima koji sadrže aliskiren u bolesnika sa šećernom bolesti ili u bolesnika s oštećenjem funkcije bubrega (eGFR < 60 ml/min/1,73 m2) (vidjeti dijelove 4.4 i 4.5).
· Teško oštećenje funkcije jetre, bilijarna ciroza i kolestaza (vidjeti dio 4.2).
· Drugo i treće tromjesečje trudnoće (vidjeti dio 4.6).

4.4	Posebna upozorenja i mjere opreza pri uporabi

Dvostruka blokada renin‑angiotenzin‑aldosteronskog sustava (RAAS)

· Kombinacija sakubitrila/valsartana s ACE inhibitorom kontraindicirana je zbog povećanog rizika od angioedema (vidjeti dio 4.3). Sakubitril/valsartan se ne smije započinjati do 36 sati nakon uzimanja zadnje doze terapije ACE inhibitorom. Ako se prekine liječenje sakubitrilom/valsartanom, terapija ACE inhibitorom ne smije se započinjati do 36 sati nakon zadnje doze sakubitrila/valsartana (vidjeti dijelove 4.2, 4.3 i 4.5).

· Kombinacija sakubitrila/valsartana s direktnim inhibitorima renina kao što je aliskiren nije preporučljiva (vidjeti dio 4.5). Kombinacija sakubitrila/valsartana s lijekovima koji sadrže aliskiren kontraindicirana je u bolesnika sa šećernom bolesti ili u bolesnika s oštećenjem funkcije bubrega (eGFR < 60 ml/min/1,73 m2) (vidjeti dijelove 4.3 i 4.5).

· Entresto sadrži valsartan i stoga se ne smije primjenjivati zajedno s drugim lijekom koji sadrži ARB (vidjeti dijelove 4.2 i 4.5).

Hipotenzija

Liječenje se ne smije započeti dok SKT nije ≥ 100 mmHg za odrasle bolesnike ili ≥ 5. percentila SKT‑a za dob pedijatrijskog bolesnika. Bolesnici čiji je SKT ispod tih vrijednosti nisu bili ispitivani (vidjeti dio 5.1). Slučajevi simptomatske hipotenzije zabilježeni su u odraslih bolesnika liječenih sakubitrilom/valsartanom tijekom kliničkih ispitivanja (vidjeti dio 4.8), osobito u bolesnika u dobi od ≥ 65 godina, bolesnika s bolesti bubrega i bolesnika s niskim SKT‑om (< 112 mmHg). Kada se započinje terapija ili tijekom titracije doze sakubitrila/valsartana, potrebno je rutinski pratiti krvni tlak. Ako dođe do hipotenzije, preporučuje se privremeno postupno sniženje doze ili prekid primjene sakubitrila/valsartana (vidjeti dio 4.2). Potrebno je razmotriti prilagođavanje doze diuretika, istodobno primjenjivanih antihipertenziva i liječenje drugih uzroka hipotenzije (npr. hipovolemije). Veća je vjerojatnost da će se pojaviti simptomatska hipotenzija u bolesnika sa smanjenim volumenom tekućine, npr. zbog liječenja diureticima, ograničenja unosa soli, proljeva ili povraćanja. Snižena razina natrija i/ili smanjeni volumen tekućine treba korigirati prije početka liječenja sakubitrilom/valsartanom, međutim, takve korektivne mjere potrebno je pažljivo odvagnuti u odnosu na rizik od preopterećenja volumenom.

Oštećenje funkcije bubrega

Procjena bolesnika sa zatajivanjem srca uvijek treba uključivati procjenu bubrežne funkcije. Bolesnici s blagim i umjerenim oštećenjem funkcije bubrega izloženi su većem riziku od razvoja hipotenzije (vidjeti dio 4.2). Postoji vrlo ograničeno iskustvo s bolesnicima s teškim oštećenjem funkcije bubrega (eGFR < 30 ml/min/1,73m2) te bi ti bolesnici mogli biti izloženi najvećem riziku od hipotenzije (vidjeti dio 4.2). Ne postoji iskustvo u bolesnika sa završnim stadijem bolesti bubrega te se primjena sakubitrila/valsartana u tih bolesnika ne preporučuje.

Pogoršanje bubrežne funkcije

Primjena sakubitrila/valsartana može biti povezana sa smanjenom bubrežnom funkcijom. Ovaj se rizik može dodatno povećati dehidracijom ili istodobnom primjenom nesteroidnih protuupalnih lijekova (engl. non‑steroidal anti‑inflammatory drugs, NSAID) (vidjeti dio 4.5). Postupno sniženje doze treba razmotriti u bolesnika u kojih se razvije klinički značajno smanjenje bubrežne funkcije.

Hiperkalijemija

Liječenje se ne smije započeti u odraslih bolesnika s razinom kalija u serumu > 5,4 mmol/l, niti u pedijatrijskih bolesnika s razinom > 5,3 mmol/l. Primjena sakubitrila/valsartana može biti povezana s povećanim rizikom od hiperkalijemije, iako može doći i do hipokalijemije (vidjeti dio 4.8). Preporučuje se praćenje kalija u serumu, osobito u bolesnika koji imaju rizične čimbenike kao što su oštećenje funkcije bubrega, šećerna bolest ili hipoaldosteronizam ili koji su na prehrani s visokim udjelom kalija ili koji uzimaju antagoniste mineralokortikoidnih receptora (vidjeti dio 4.2). Ako se u bolesnika javi klinički značajna hiperkalijemija, preporučuje se prilagođavanje lijekova koji se istodobno primjenjuju, ili privremeno postupno sniženje doze ili trajni prekid primjene. Ako je razina kalija u serumu > 5,4 mmol/l, potrebno je razmotriti prekid primjene lijeka Entresto.

Angioedem

Angioedem je zabilježen u bolesnika liječenih sakubitrilom/valsartanom. Ako se pojavi angioedem, primjenu sakubitrila/valsartana treba odmah prekinuti te pružiti odgovarajuću terapiju i praćenje dok se znakovi i simptomi u potpunosti i trajno ne povuku. Lijek se ne smije ponovno primijeniti. U slučajevima potvrđenog angioedema kada je oticanje ograničeno na lice i usta, stanje se općenito povuklo bez liječenja, iako su antihistaminici korisni u ublažavanju simptoma.

Angioedem povezan s edemom larinksa može biti smrtonosan. Ako je uključen jezik, glotis ili larinks, što može uzrokovati opstrukciju dišnih puteva, potrebno je odmah primijeniti odgovarajuću terapiju, npr. otopinu adrenalina 1 mg/1 ml (0,3 – 0,5 ml) i/ili mjere potrebne da bi se osigurao otvoreni dišni put.

Bolesnici s angioedemom u anamnezi nisu bili ispitivani. Budući da oni mogu biti izloženi povećanom riziku od angioedema, preporučuje se oprez ako se sakubitril/valsartan koristi u tih bolesnika. Sakubitril/valsartan je kontraindiciran u bolesnika s angioedemom u anamnezi koji je povezan s prethodnom terapijom ACE inhibitorom ili ARB‑om ili u bolesnika s nasljednim ili idiopatskim angioedemom (vidjeti dio 4.3).

Bolesnici crne rase imaju veću osjetljivost na razvoj angioedema (vidjeti dio 4.8).

Intestinalni angioedem prijavljen je u bolesnika liječenih antagonistima receptora angiotenzina II uključujući valsartan (vidjeti dio 4.8). U tih se bolesnika očitovao kao bol u abdomenu, mučnina, povraćanje i proljev. Simptomi su se povukli nakon prekida primjene antagonista receptora angiotenzina II. Ako se dijagnosticira intestinalni angioedem, potrebno je prekinuti primjenu lijeka sakubitril/valsartan i započeti odgovarajuće praćenje dok se ne postigne potpuno povlačenje simptoma.

Bolesnici sa stenozom bubrežne arterije

Sakubitril/valsartan može povećati razine ureje u krvi i kreatinina u serumu u bolesnika s obostranom ili jednostranom stenozom bubrežne arterije. Potreban je oprez u bolesnika sa stenozom bubrežne arterije i preporučuje se praćenje bubrežne funkcije.

Bolesnici sa stupnjem IV prema NYHA funkcionalnoj klasifikaciji

Potreban je oprez kada se započinje terapija sakubitrilom/valsartanom u bolesnika sa stupnjem IV prema funkcionalnoj klasifikaciji Njujorškog udruženja za srce (engl. New York Heart Association, NYHA) zbog ograničenog kliničkog iskustva u toj populaciji.

B-tip natriuretskog peptida (BNP)

BNP nije odgovarajući biomarker zatajivanja srca u bolesnika liječenih sakubitrilom/valsartanom zato što je supstrat neprilizina (vidjeti dio 5.1).

Bolesnici s oštećenjem funkcije jetre

Postoji ograničeno kliničko iskustvo u bolesnika s umjerenim oštećenjem funkcije jetre (Child‑Pugh stupanj B) ili s AST/ALT vrijednostima višim od dvostruke vrijednosti gornje granice normalnog raspona. U tih bolesnika, izloženost može biti povećana i sigurnost nije utvrđena. Stoga se savjetuje oprez prilikom njegove primjene u tih bolesnika (vidjeti dijelove 4.2 i 5.2). Sakubitril/valsartan je kontraindiciran u bolesnika s teškim oštećenjem funkcije jetre, bilijarnom cirozom ili kolestazom (Child‑Pugh stupanj C) (vidjeti dio 4.3).

Psihijatrijski poremećaji

Psihijatrijski događaji kao što su halucinacije, paranoja i poremećaji spavanja, u kontekstu psihotičnih događaja, bili su povezani s primjenom sakubitrila/valsartana. Ako bolesnik primijeti takve događaje, potrebno je razmotriti obustavu liječenja sakubitrilom/valsartanom.

Natrij

Ovaj lijek sadrži manje od 1 mmol (23 mg) natrija po dozi od 97 mg/103 mg, tj. zanemarive količine natrija.

4.5	Interakcije s drugim lijekovima i drugi oblici interakcija

Interakcije koje rezultiraju kontraindikacijom

ACE inhibitori
Istodobna primjena sakubitrila/valsartana s ACE inhibitorima je kontraindicirana, jer istodobna inhibicija neprilizina (NEP) i ACE‑a može povećati rizik od angioedema. Primjena sakubitrila/valsartana ne smije se započinjati do 36 sati nakon uzimanja zadnje doze terapije ACE inhibitorom. Terapija ACE inhibitorom ne smije se započinjati do 36 sati nakon zadnje doze sakubitrila/valsartana (vidjeti dijelove 4.2 i 4.3).

Aliskiren
Istodobna primjena sakubitrila/valsartana i lijekova koji sadrže aliskiren kontraindicirana je u bolesnika sa šećernom bolesti ili u bolesnika s oštećenjem funkcije bubrega (eGFR < 60 ml/min/1,73 m2) (vidjeti dio 4.3). Kombinacija sakubitrila/valsartana i izravnih inhibitora renina kao što je aliskiren nije preporučena (vidjeti dio 4.4). Kombinacija sakubitrila/valsartana s aliskirenom je potencijalno povezana s višom učestalošću nuspojava kao što su hipotenzija, hiperkalijemija i smanjena funkcija bubrega (uključujući akutno zatajenje bubrega) (vidjeti dijelove 4.3 i 4.4).

Interakcije koje rezultiraju time da se ne preporučuje istodobna primjena

Sakubitril/valsartan sadrži valsartan pa se stoga ne smije primjenjivati zajedno s drugim lijekom koji sadrži ARB (vidjeti dio 4.4).

Interakcije koje zahtijevaju mjere opreza

Supstrati OATP1B1 i OATP1B3, npr. statini
In vitro podaci upućuju na to da sakubitril inhibira OATP1B1 i OATP1B3 prijenosnike. Entresto stoga može povećati sistemsku izloženost supstratima OATP1B1 i OATP1B3 kao što su statini. Istodobna primjena sakubitrila/valsartana povećala je Cmax atorvastatina i njegovih metabolita za do 2 puta te AUC za do 1,3 puta. Potreban je oprez kada se sakubitril/valsartan primjenjuje istodobno sa statinima. Nije primijećena klinički značajna interakcija prilikom istodobne primjene simvastatina i lijeka Entresto.

PDE5 inhibitori uključujući sildenafil
Dodavanje jednokratne doze sildenafila sakubitrilu/valsartanu u stanju dinamičke ravnoteže u bolesnika s hipertenzijom bilo je povezano sa značajno većim smanjenjem krvnog tlaka u usporedbi s primjenom samog sakubitrila/valsartana. Stoga je potreban oprez kada se započinje liječenje sildenafilom ili drugim PDE5 inhibitorom u bolesnika liječenih sakubitrilom/valsartanom.

Kalij
Istodobna primjena diuretika koji štede kalij (triamteren, amilorid), antagonista mineralokortikoidnih receptora (npr. spironolakton, eplerenon), nadomjestaka kalija, zamjena za sol koje sadrže kalij ili drugih tvari (kao što je heparin) može dovesti do povišenja kalija u serumu, te do povišenja serumskog kreatinina. Preporučuje se praćenje kalija u serumu ako se sakubitril/valsartan primjenjuje istodobno s tim tvarima (vidjeti dio 4.4).

Nesteroidni protuupalni lijekovi (NSAID), uključujući selektivne inhibitore ciklooksigenaze‑2 (COX‑2)
U starijih bolesnika, bolesnika sa smanjenim volumenom tekućine (uključujući one na terapiji diureticima), ili bolesnika s oštećenom bubrežnom funkcijom, istodobna primjena sakubitrila/valsartana i NSAID‑a može dovesti do povećanog rizika od pogoršanja bubrežne funkcije. Stoga se preporučuje praćenje bubrežne funkcije kada se započinje ili modificira liječenje u bolesnika na sakubitrilu/valsartanu koji istodobno uzimaju NSAID‑ove (vidjeti dio 4.4).

Litij
Prijavljena su reverzibilna povećanja koncentracija litija u serumu i toksičnost tijekom istodobne primjene litija s ACE inhibitorima ili antagonistima receptora angiotenzina II, uključujući sakubitril/valsartan. Stoga se ova kombinacija ne preporučuje. Ako se pokaže da je nužna primjena kombinacije, preporučuje se pažljivo praćenje razina litija u serumu. Ako se koristi i diuretik, rizik od toksičnosti litija može se dodatno povećati.

Furosemid
Istodobna primjena sakubitrila/valsartana i furosemida nije imala učinka na farmakokinetiku sakubitrila/valsartana, ali smanjila je Cmax furosemida za 50 % i AUC za 28 %. Iako nije bilo relevantne promjene u volumenu urina, izlučivanje natrija putem urina smanjilo se u roku od 4 sata i 24 sata nakon istodobne primjene. Prosječna dnevna doza furosemida bila je nepromijenjena u odnosu na početnu do kraja ispitivanja PARADIGM-HF u bolesnika liječenih sakubitrilom/valsartanom.

Nitrati, npr. nitroglicerin
Nije bilo interakcije između sakubitrila/valsartana i intravenski primijenjenog nitroglicerina s obzirom na smanjenje krvnog tlaka. Istodobna primjena nitroglicerina i sakubitrila/valsartana bila je povezana s terapijskom razlikom od 5 otkucaja u srčanoj frekvenciji u usporedbi s primjenom samog nitroglicerina. Sličan učinak na srčanu frekvenciju može se javiti kada se sakubitril/valsartan istodobno primjenjuje sa sublingualnim, oralnim ili transdermalnim nitratima. U principu, nije potrebno prilagođavanje doze.

OATP i MRP2 prijenosnici
Aktivni metaboliti sakubitrila (LBQ657) i valsartana su supstrati OATP1B1, OATP1B3, OAT1 i OAT3; valsartan je također supstrat MRP2. Stoga istodobna primjena sakubitrila/valsartana s inhibitorima OATP1B1, OATP1B3, OAT3 (npr. rifampicinom, ciklosporinom), OAT1 (npr. tenofovirom, cidofovirom) ili MRP2 (npr. ritonavirom) može povećati sistemsku izloženost LBQ657 ili valsartanu. Potrebno je primijeniti odgovarajući oprez kod započinjanja ili završavanja istodobnog liječenja s takvim lijekovima.

Metformin
Istodobna primjena sakubitrila/valsartana s metforminom smanjila je i Cmax i AUC metformina za 23 %. Klinička relevantnost tih nalaza nije poznata. Stoga je potrebno ocijeniti klinički status bolesnika kada se započinje terapija sakubitrilom/valsartanom u bolesnika koji primaju metformin.

Bez značajne interakcije

Nije bila uočena klinički značajna interakcija kada se sakubitril/valsartan primjenjivao istodobno s digoksinom, varfarinom, hidroklorotiazidom, amlodipinom, omeprazolom, karvedilolom ili kombinacijom levonorgestrel/etinilestradiol.

4.6	Plodnost, trudnoća i dojenje

Trudnoća

Primjena sakubitrila/valsartana se ne preporučuje tijekom prvog tromjesečja trudnoće te je kontraindicirana tijekom drugog i trećeg tromjesečja trudnoće (vidjeti dio 4.3).

Valsartan
Epidemiološki dokaz rizika teratogenosti nakon izlaganja ACE inhibitorima tijekom prvog tromjesečja trudnoće nije zaključan, međutim, mali porast rizika se ne može isključiti. Dok nema kontroliranih epidemioloških podataka o riziku s ARB‑ovima, slični rizici mogu postojati i za ovu skupinu lijekova. Ukoliko nastavak terapije ARB‑om nije neophodan, bolesnice koje planiraju trudnoću treba prebaciti na zamjenska antihipertenzivna liječenja koja imaju utvrđen sigurnosni profil za primjenu u trudnoći. Kada se trudnoća utvrdi, liječenje ARB‑om treba odmah prekinuti te, ako je prikladno, započeti zamjensku terapiju. Poznato je da izloženost terapiji ARB‑ovima tijekom drugog i trećeg tromjesečja u ljudi izaziva fetotoksičnost (smanjenu funkciju bubrega, oligohidramnion, retardaciju okoštavanja lubanje) i neonatalnu toksičnost (zatajenje bubrega, hipotenziju, hiperkalijemiju).

Ako je do izloženosti ARB‑ovima došlo od drugog tromjesečja trudnoće nadalje, preporučuje se ultrazvučni pregled funkcije bubrega i lubanje. Dojenčad čije su majke uzimale ARB‑ove treba pažljivo pratiti zbog hipotenzije (vidjeti dio 4.3).

Sakubitril
Ne postoje podaci o primjeni sakubitrila u trudnica. Ispitivanja u životinja su pokazala reproduktivnu toksičnost (vidjeti dio 5.3).

Sakubitril/valsartan
Ne postoje podaci o primjeni sakubitrila/valsartana u trudnica. Ispitivanja sakubitrila/valsartana u životinja su pokazala reproduktivnu toksičnost (vidjeti dio 5.3).

Dojenje

Ograničeni podaci pokazuju da se sakubitril i njegov aktivni metabolit LBQ657 izlučuju u majčino mlijeko u vrlo malim količinama s procijenjenom relativnom dozom za dojenče od 0,01% za sakubitril i 0,46% za aktivni metabolit LBQ657 kada se primjenjuju dojiljama u dozi od 24 mg/26 mg sakubitrila/valsartana, dvaput na dan. Prema istim podacima, valsartan je bio ispod granice detekcije. Nema dovoljno podataka o učinku sakubitrila/valsartana na novorođenčad/dojenčad. Zbog potencijalnog rizika od nuspojava u dojene novorođenčadi/dojenčadi, Entresto se ne preporučuje u žena koje doje.

Nema dostupnih podataka o učinku sakubitrila/valsartana na ljudsku plodnost. Nije dokazano narušavanje plodnosti u ispitivanjima u mužjaka i ženki štakora (vidjeti dio 5.3).

4.7	Utjecaj na sposobnost upravljanja vozilima i rada sa strojevima

Sakubitril/valsartan malo utječe na sposobnost upravljanja vozilima i rada sa strojevima. Kod upravljanja vozilima ili rada sa strojevima treba uzeti u obzir da povremeno može doći do omaglice ili umora.

4.8	Nuspojave

Sažetak sigurnosnog profila

Najčešće prijavljene nuspojave u odraslih tijekom liječenja sakubitrilom/valsartanom bile su hipotenzija (17,6 %), hiperkalijemija (11,6 %) i oštećenje funkcije bubrega (10,1 %) (vidjeti dio 4.4). Angioedem je prijavljen u bolesnika liječenih sakubitrilom/valsartanom (0,5 %) (vidjeti „Opis odabranih nuspojava”).

Tablični popis nuspojava

Nuspojave su poredane prema klasifikaciji organskih sustava i zatim po učestalosti, pri čemu su najučestalije navedene prve, prema sljedećoj konvenciji: vrlo često (≥ 1/10); često (≥ 1/100 i < 1/10); manje često (≥ 1/1000 i < 1/100); rijetko (≥ 1/10 000 i < 1/1000); vrlo rijetko (< 1/10 000); nepoznato (ne može se procijeniti iz dostupnih podataka). Unutar svake skupine učestalosti, nuspojave su navedene redom od najozbiljnijih prema manje ozbiljnima.

Tablica 2	Popis nuspojava

	Klasifikacija organskih sustava
	Preporučeni pojam
	Kategorija učestalosti

	Poremećaji krvi i limfnog sustava
	Anemija
	Često

	Poremećaji imunološkog sustava
	Preosjetljivost
	Manje često

	Poremećaji metabolizma i prehrane
	Hiperkalijemija*
	Vrlo često

	
	Hipokalijemija
	Često

	
	Hipoglikemija
	Često

	
	Hiponatrijemija
	Manje često

	Psihijatrijski poremećaji
	Halucinacije**
	Rijetko

	
	Poremećaji spavanja
	Rijetko

	
	Paranoja
	Vrlo rijetko

	Poremećaji živčanog sustava
	Omaglica
	Često

	
	Glavobolja
	Često

	
	Sinkopa
	Često 

	
	Posturalna omaglica
	Manje često

	
	Mioklonus
	Nepoznato

	Poremećaji uha i labirinta
	Vrtoglavica
	Često

	Krvožilni poremećaji
	Hipotenzija*
	Vrlo često

	
	Ortostatska hipotenzija
	Često

	Poremećaji dišnog sustava, prsišta i sredoprsja
	Kašalj
	Često

	Poremećaji probavnog sustava
	Proljev
	Često

	
	Mučnina
	Često

	
	Gastritis
	Često

	
	Intestinalni angioedem
	Vrlo rijetko

	Poremećaji kože i potkožnog tkiva
	Pruritus
	Manje često

	
	Osip
	Manje često

	
	Angioedem*
	Manje često

	Poremećaji bubrega i mokraćnog sustava
	Oštećenje funkcije bubrega*
	Vrlo često

	
	Zatajenje bubrega (zatajenje bubrega, akutno zatajenje bubrega)
	Često

	Opći poremećaji i reakcije na mjestu primjene
	Umor
	Često

	
	Astenija
	Često


*Vidjeti „Opis odabranih nuspojava”.
**Uključujući slušne i vidne halucinacije

Opis odabranih nuspojava

Angioedem
Angioedem je prijavljen u bolesnika liječenih sakubitrilom/valsartanom. U ispitivanju PARADIGM-HF, angioedem je bio zabilježen u 0,5 % bolesnika liječenih sakubitrilom/valsartanom, u usporedbi s 0,2 % bolesnika liječenih enalaprilom. Viša incidencija angioedema bila je uočena u bolesnika crne rase liječenih sakubitrilom/valsartanom (2,4 %) i enalaprilom (0,5 %) (vidjeti dio 4.4).

Hiperkalijemija i kalij u serumu
U ispitivanju PARADIGM‑HF, hiperkalijemija i koncentracije kalija u serumu > 5,4 mmol/l bile su prijavljene u 11,6 % i 19,7 % bolesnika liječenih sakubitrilom/valsartanom, odnosno u 14,0 % i 21,1 % bolesnika liječenih enalaprilom.

Krvni tlak
U ispitivanju PARADIGM‑HF, hipotenzija i klinički značajan niski sistolički krvni tlak (< 90 mmHg i smanjenje od početne vrijednosti > 20 mmHg) bili su prijavljeni u 17,6 % i 4,76 % bolesnika liječenih sakubitrilom/valsartanom, odnosno u 11,9 % i 2,67 % bolesnika liječenih enalaprilom.

Oštećenje funkcije bubrega
U ispitivanju PARADIGM‑HF, oštećenje funkcije bubrega je prijavljeno u 10,1 % bolesnika liječenih sakubitrilom/valsartanom te u 11,5 % bolesnika liječenih enalaprilom.

Pedijatrijska populacija

U ispitivanju PANORAMA-HF, sigurnost sakubitrila/valsartana procjenjivala se u randomiziranom, aktivno kontroliranom, 52-tjednom ispitivanju u 375 pedijatrijskih bolesnika sa zatajivanjem srca (engl. heart failure, HF) u dobi od 1 mjeseca do < 18 godina, u usporedbi s enalaprilom. 215 bolesnika koji su prešli u dugoročni otvoreni nastavak ispitivanja (PANORAMA-HF OLE) bilo je liječeno tijekom medijana od 2,5 godine, do najviše 4,5 godine. Sigurnosni profil opažen u oba ispitivanja bio je sličan profilu opaženom u odraslih bolesnika. Sigurnosni podaci u bolesnika u dobi od 1 mjeseca do < 1 godine su ograničeni.

Dostupni su ograničeni sigurnosni podaci u pedijatrijskih bolesnika s umjerenim oštećenjem funkcije jetre ili umjerenim do teškim oštećenjem funkcije bubrega.

Prijavljivanje sumnji na nuspojavu

Nakon dobivanja odobrenja lijeka važno je prijavljivanje sumnji na njegove nuspojave. Time se omogućuje kontinuirano praćenje omjera koristi i rizika lijeka. Od zdravstvenih radnika se traži da prijave svaku sumnju na nuspojavu lijeka putem nacionalnog sustava prijave nuspojava: navedenog u Dodatku V.

4.9	Predoziranje

Dostupni su ograničeni podaci o predoziranju u ljudi. Jednokratna doza od 583 mg sakubitrila/617 mg valsartana i višestruke doze od 437 mg sakubitrila/463 mg valsartana (14 dana) bile su ispitivane u zdravih odraslih dobrovoljaca i dobro su se podnosile.

Hipotenzija je najvjerojatniji simptom predoziranja zbog učinaka sakubitrila/valsartana na smanjenje krvnog tlaka. Potrebno je osigurati simptomatsko liječenje.

Nije vjerojatno da će se lijek ukloniti hemodijalizom zbog visokog stupnja vezanja za proteine (vidjeti dio 5.2).


5.	FARMAKOLOŠKA SVOJSTVA

5.1	Farmakodinamička svojstva

Farmakoterapijska skupina: Pripravci koji djeluju na renin-angiotenzinski sustav; blokatori receptora angiotenzina II, ostale kombinacije, ATK oznaka: C09DX04

Mehanizam djelovanja

Sakubitril/valsartan pokazuje mehanizam djelovanja inhibitora angiotenzinskog receptora i neprilizina tako što istodobno inhibira neprilizin (neutralna endopeptidaza; NEP) putem LBQ657, aktivnog metabolita prolijeka sakubitrila, te blokira receptor angiotenzina II tip 1 (AT1) putem valsartana. Komplementarne kardiovaskularne koristi sakubitrila/valsartana u bolesnika sa zatajivanjem srca pripisuju se povećanju količine peptida koje neprilizin razgrađuje, kao što su natriuretski peptidi (NP), pomoću LBQ657 i istodobnoj inhibiciji učinaka angiotenzina II od strane valsartana. NP‑i ostvaruju svoje učinke aktiviranjem za membranu vezanih receptora sparenih s guanilil ciklazom, što rezultira povišenim koncentracijama drugog glasnika cikličkog guanozin monofosfata (cGMP), što bi moglo rezultirati vazodilatacijom, natriurezom i diurezom, povećanjem glomerularne filtracije i protoka krvi kroz bubrege, inhibicijom otpuštanja renina i aldosterona, smanjenjem simpatičke aktivnosti te antihipertrofičnim i antifibrotičkim učincima.

Valsartan inhibira štetne kardiovaskularne i renalne učinke angiotenzina II tako što selektivno blokira AT1 receptor te također inhibira otpuštanje aldosterona ovisno o angiotenzinu II. To sprječava održanu aktivaciju renin-angiotenzin-aldosteronskog sustava koja bi rezultirala vazokonstrikcijom, zadržavanjem natrija i tekućine putem bubrega, aktivacijom staničnog rasta i proliferacije te naknadnim maladaptivnim kardiovaskularnim remodeliranjem.

Farmakodinamički učinci

Farmakodinamički učinci sakubitrila/valsartana ocjenjivani su nakon primjene jednokratne i višekratnih doza u zdravih ispitanika i u bolesnika sa zatajivanjem srca, te su u skladu s istodobnom inhibicijom neprilizina i blokadom RAAS‑a. U 7‑dnevnom valsartanom kontroliranom ispitivanju u bolesnika sa sniženom ejekcijskom frakcijom (HFrEF), primjena sakubitrila/valsartana rezultirala je početnim povećanjem natriureze, povećanjem koncentracije cGMP‑a u mokraći te smanjenim razinama u plazmi srednje-regionalnog proatrijalnog natriuretskog peptida (MR‑proANP) i N‑terminalnog prohormona moždanog natriuretskog peptida (NT‑proBNP) u usporedbi s valsartanom. U 21‑dnevnom ispitivanju u bolesnika s HFrEF‑om, sakubitril/valsartan je značajno povećao ANP i cGMP u mokraći te cGMP u plazmi, a smanjio NT‑proBNP, aldosteron i endotelin‑1 u plazmi u usporedbi s početnim vrijednostima. AT1 receptor je također blokiran što je dokazano povećanom aktivnosti renina u plazmi i koncentracijama renina u plazmi. U ispitivanju PARADIGM‑HF, sakubitril/valsartan je smanjio NT‑proBNP u plazmi i povećao BNP u plazmi i cGMP u mokraći u usporedbi s enalaprilom. U ispitivanju PANORAMA-HF, smanjeni NT‑proBNP bio je opažen u 4. i 12. tjednu za sakubitril/valsartan (40,2 % i 49,8 %) i enalapril (18,0 % i 44,9 %) u usporedbi s početnim vrijednostima. Razine NT‑proBNP-a nastavile su se smanjivati za trajanja ispitivanja uz smanjenje od 65,1 % za sakubitril/valsartan i 61,6 % za enalapril u 52. tjednu u usporedbi s početnim vrijednostima. BNP nije prikladan biomarker zatajivanja srca u bolesnika liječenih sakubitrilom/valsartanom zato što je BNP supstrat neprilizina (vidjeti dio 4.4). NT-proBNP nije supstrat neprilizina i stoga je prikladniji biomarker.

U temeljitom kliničkom ispitivanju QTc intervala u zdravih muških ispitanika, jednokratne doze sakubitrila/valsartana od 194 mg sakubitrila/206 mg valsartana te 583 mg sakubitrila/617 mg valsartana nisu imale učinak na srčanu repolarizaciju.

Neprilizin je jedan od mnogih enzima uključenih u klirens amiloida‑β (Aβ) iz mozga i cerebrospinalne tekućine. Primjena sakubitrila/valsartana 194 mg sakubitrila/206 mg valsartana jedanput na dan tijekom dva tjedna u zdravih ispitanika bila je povezana s povećanjem Aβ1‑38 u cerebrospinalnoj tekućini u usporedbi s placebom; nije bilo promjena u koncentracijama Aβ1‑40 i 1‑42 u cerebrospinalnoj tekućini. Klinička relevantnost ovog nalaza nije poznata (vidjeti dio 5.3).

Klinička djelotvornost i sigurnost

Doze od 24 mg/26 mg, 49 mg/51 mg i 97 mg/103 mg se u nekim publikacijama nazivaju 50, 100 ili 200 mg.

PARADIGM‑HF
PARADIGM‑HF, ključno ispitivanje faze 3, je bilo multinacionalno, randomizirano, dvostruko slijepo ispitivanje u 8442 bolesnika u kojem se uspoređivao sakubitril/valsartan s enalaprilom, gdje su oba lijeka primjenjivana u odraslih bolesnika s kroničnim zatajivanjem srca, NYHA klase II – IV i smanjenom ejekcijskom frakcijom (ejekcijska frakcija lijevog ventrikula [engl. left ventricular ejection fraction, LVEF] ≤ 40 %, kasnije izmijenjeno u ≤ 35 %) uz druge terapije za zatajivanje srca. Primarni kompozitni ishod obuhvatio je kardiovaskularnu (KV) smrt ili hospitalizaciju zbog zatajivanja srca. Bolesnici koji su imali SKT < 100 mmHg, teško oštećenje funkcije bubrega (eGFR < 30 ml/min/1,73 m2) i teško oštećenje funkcije jetre bili su isključeni kod probira i stoga nisu bili prospektivno ispitivani.

Prije sudjelovanja u ispitivanju bolesnici su bili dobro liječeni standardnom terapijom koja je uključivala ACE inhibitore / ARB‑ove (> 99 %), beta blokatore (94 %), antagoniste mineralokortikoidnih receptora (58 %) i diuretike (82 %). Medijan trajanja praćenja bio je 27 mjeseci, a bolesnici su se liječili do 4,3 godine.

Bolesnici su trebali prekinuti postojeću terapiju ACE inhibitorom ili ARB‑om te ući u uzastopno jednostruko slijepo ulazno razdoblje tijekom kojeg su primali terapiju enalaprilom 10 mg dvaput na dan, nakon čega je slijedilo jednostruko slijepo liječenje sakubitrilom/valsartanom 100 mg dvaput na dan, povećano na 200 mg dvaput na dan (vidjeti dio 4.8 za prekide tijekom tog razdoblja). Zatim su bili randomizirani u dvostruko slijepo razdoblje ispitivanja tijekom kojeg su primali ili sakubitril/valsartan 200 mg ili enalapril 10 mg dvaput na dan [sakubitril/valsartan (n = 4209); enalapril (n = 4233)].

Srednja vrijednost dobi ispitivane populacije bila je 64 godine, a 19 % imalo je 75 godina ili više. Kod randomizacije je 70 % bolesnika bilo NYHA klase II, 24 % je bilo klase III, a 0,7 % je bilo klase IV. Srednja LVEF bila je 29 % i bilo je 963 (11,4 %) bolesnika s početnom LVEF > 35 % i ≤ 40 %.

U skupini koja je primala sakubitril/valsartan, 76 % bolesnika ostalo je na ciljnoj dozi od 200 mg dvaput na dan na kraju ispitivanja (srednja dnevna doza od 375 mg). U skupini koja je primala enalapril, 75 % bolesnika ostalo je na ciljnoj dozi od 10 mg dvaput na dan na kraju ispitivanja (srednja dnevna doza od 18,9 mg).

Sakubitril/valsartan je bio superioran u odnosu na enalapril, smanjujući rizik od kardiovaskularne smrti ili hospitalizacija zbog zatajivanja srca na 21,8 % u usporedbi s 26,5 % kod bolesnika liječenih enalaprilom. Apsolutna smanjenja rizika bila su 4,7 % za kompozitni ishod KV smrti ili hospitalizacije zbog zatajivanja srca, 3,1 % samo za KV smrt te 2,8 % samo za prvu hospitalizaciju zbog zatajivanja srca. Relativno smanjenje rizika iznosilo je 20 % u odnosu na enalapril (vidjeti Tablicu 3). Ovaj je učinak bio uočen rano i održao se za vrijeme trajanja ispitivanja (vidjeti Sliku 1). Obje su komponente doprinijele smanjenju rizika. Iznenadna smrt predstavljala je 45 % kardiovaskularnih smrti i bila je smanjena za 20 % u bolesnika liječenih sakubitrilom/valsartanom u usporedbi s bolesnicima liječenim enalaprilom (omjer hazarda [engl. hazard ratio, HR] 0,80, p = 0,0082). Zatajivanje srca kao pumpe predstavljalo je 26 % kardiovaskularnih smrti i bilo je smanjeno za 21 % u bolesnika liječenih sakubitrilom/valsartanom u usporedbi s bolesnicima liječenima enalaprilom (HR 0,79, p = 0,0338).

Ovo smanjenje rizika bilo je dosljedno uočavano u podskupinama koje su uključivale: spol, dob, rasu, geografiju, NYHA klasu (II/III), ejekcijsku frakciju, bubrežnu funkciju, šećernu bolest ili hipertenziju u anamnezi, prijašnju terapiju za zatajivanje srca i fibrilaciju atrija.

Sakubitril/valsartan je poboljšao preživljenje uz značajno smanjenje smrtnosti od svih uzroka od 2,8 % (sakubitril/valsartan, 17 %, enalapril, 19,8 %). Relativno smanjenje rizika bilo je 16 % u usporedbi s enalaprilom (vidjeti Tablicu 3).

Tablica 3	Učinak liječenja za primarni kompozitni ishod, njegove komponente i smrtnost od svih uzroka tijekom medijana praćenja od 27 mjeseci

	
	Sakubitril/
valsartan
N = 4187♯
n (%)
	Enalapril
N = 4212♯
n (%)
	Omjer hazarda
(95 % CI)
	Relativno smanjenje rizika
	p‑vrijednost***

	Primarni kompozitni ishod KV smrti i hospitalizacija zbog zatajivanja srca*
	914 (21,83)
	1117 (26,52)
	0,80 (0,73, 0,87)
	20 %
	0,0000002

	Pojedinačne komponente primarnog kompozitnog ishoda

	KV smrt**
	558 (13,33)
	693 (16,45)
	0,80 (0,71, 0,89)
	20 %
	0,00004

	Prva hospitalizacija zbog zatajivanja srca
	537 (12,83)
	658 (15,62)
	0,79 (0,71, 0,89)
	21 %
	0,00004

	Sekundarni ishod

	Smrtnost od svih uzroka
	711 (16,98)
	835 (19,82)
	0,84 (0,76, 0,93)
	16 %
	0,0005


*Primarni ishod bio je definiran kao vrijeme do prvog događaja KV smrti ili hospitalizacije zbog zatajivanja srca.
**KV smrt uključuje sve bolesnike koji su umrli do isključnog datuma bez obzira na prethodnu hospitalizaciju.
***Jednostrana p‑vrijednost
♯ Potpuni set za analizu

Slika 1	Kaplan‑Meierove krivulje za primarni kompozitni ishod i komponentu KV smrti





TITRATION
TITRATION je bilo 12‑tjedno ispitivanje sigurnosti i podnošljivosti u 538 bolesnika s kroničnim zatajivanjem srca (NYHA klasa II–IV) i sistoličkom disfunkcijom (ejekcijska frakcija lijevog ventrikula ≤ 35 %) koji nisu nikada primali terapiju ACE inhibitorom ili ARB‑om ili na različitim dozama ACE inhibitora ili ARB‑a prije ulaska u ispitivanje. Bolesnici su primali početnu dozu sakubitrila/valsartana od 50 mg dvaput na dan te bili titrirani na 100 mg dvaput na dan, zatim na ciljnu dozu od 200 mg dvaput na dan, s režimom doziranja od 3 tjedna ili od 6 tjedana.

Više je bolesnika koji nikada prije nisu primali terapiju ACE inhibitorom ili ARB‑om ili koji su bili na terapiji niskom dozom (ekvivalentno < 10 mg enalaprila/dan) moglo postići i održati dozu sakubitrila/valsartana od 200 mg kada se doza titrirala prema većoj tijekom 6 tjedana (84,8 %) u odnosu na 3 tjedna (73,6 %). Ukupno je 76 % bolesnika postiglo i održalo ciljnu dozu sakubitrila/valsartana 200 mg dvaput na dan bez ikakvog prekida u doziranju ili postupno sniženje doze tijekom 12 tjedana.

Pedijatrijska populacija

PANORAMA-HF
[bookmark: _Hlk90855041][bookmark: _Hlk90855062]PANORAMA-HF, ispitivanje faze 3, bilo je multinacionalno, randomizirano, dvostruko slijepo ispitivanje u kojem su se uspoređivali sakubitril/valsartan i enalapril u 375 pedijatrijskih bolesnika u dobi od 1 mjeseca do < 18 godina sa zatajivanjem srca zbog sistemske sistolične disfunkcije lijeve klijetke (LVEF ≤ 45 % ili frakcionalno skraćenje ≤ 22,5 %). Primarni cilj bio je utvrditi je li sakubitril/valsartan superioran u odnosu na enalapril u pedijatrijskih bolesnika s HF-om za vrijeme trajanja liječenja od 52 tjedna na temelju mjere ishoda u vidu globalnog ranga. Primarna mjera ishoda u vidu globalnog ranga izvedena je rangiranjem bolesnika (od najgoreg do najboljeg ishoda) na temelju kliničkih događaja kao što su smrt, uvođenje mehaničkog održavanja života, uvrštavanje na popis za hitnu transplantaciju srca, pogoršanje HF-a, mjere funkcionalnog kapaciteta (rezultati za NYHA/ROSS) i simptomi HF-a prema prijavama bolesnika (Ljestvica bolesnikovog općeg dojma [engl. Patient Global Impression Scale, PGIS]). Bolesnici sa sistemskom desnom klijetkom ili jednom klijetkom i bolesnici s restriktivnom ili hipertrofičnom kardiomiopatijom bili su isključeni iz ispitivanja. Ciljna doza održavanja sakubitrila/valsartana bila je 2,3 mg/kg dvaput na dan u pedijatrijskih bolesnika u dobi od 1 mjeseca do < 1 godine te 3,1 mg/kg dvaput na dan u bolesnika u dobi od 1 do < 18 godina uz najveću dozu od 200 mg dvaput na dan. Ciljna doza održavanja enalaprila bila je 0,15 mg/kg dvaput na dan u pedijatrijskih bolesnika u dobi od 1 mjeseca do < 1 godine te 0,2 mg/kg dvaput na dan u bolesnika u dobi od 1 do < 18 godina uz najveću dozu od 10 mg dvaput na dan.

[bookmark: _Hlk90855096]U ispitivanju je 9 bolesnika bilo u dobi od 1 mjeseca do < 1 godine, 61 bolesnik je bio u dobi od 1 godine do < 2 godine, 85 bolesnika je bilo u dobi od 2 do < 6 godina, a 220 bolesnika je bilo u dobi od 6 do < 18 godina. Na početku je 15,7 % bolesnika bilo NYHA/ROSS klase I, 69,3 % bilo je klase II, 14,4 % bilo je klase III, a 0,5 % bilo je klase IV. Srednja vrijednost LVEF-a bila je 32 %. Najčešći osnovni uzroci zatajivanja srca bili su povezani s kardiomiopatijom (63,5 %). Prije sudjelovanja u ispitivanju bolesnici su se najčešće liječili ACE inhibitorima/ARB-ovima (93 %), beta-blokatorima (70 %), antagonistima aldosterona (70 %) i diureticima (84 %).

Omjer izgleda prema Mann-Whitneyu za primarnu mjeru ishoda u vidu globalnog ranga bio je 0,907 (95 % CI 0,72; 1,14), numerički u korist sakubitrila/valsartana (vidjeti Tablicu 4). Sakubitril/valsartan i enalapril pokazali su usporediva klinički relevantna poboljšanja sekundarnih mjera ishoda u vidu promjene NYHA/ROSS klase i rezultata za PGIS u odnosu na početne. U 52. su tjednu promjene NYHA/ROSS funkcionalne klase u odnosu na početnu bile sljedeće: poboljšana u 37,7 % odnosno 34,0 %; nepromijenjena u 50,6 % odnosno 56,6 %; pogoršana u 11,7 % odnosno 9,4 % bolesnika za sakubitril/valsartan odnosno enalapril. Slično tome, promjene rezultata za PGIS u odnosu na početni bile su: poboljšani u 35,5 % odnosno 34,8 %; nepromijenjeni u 48,0 % odnosno 47,5 %; pogoršani u 16,5 % odnosno 17,7 % bolesnika za sakubitril/valsartan odnosno enalapril. NT‑proBNP je bio znatno smanjen u odnosu na početni u obje terapijske skupine. Razmjer smanjenja NT-proBNP-a s Entrestom bio je sličan razmjeru opaženom u odraslih bolesnika sa zatajivanjem srca u ispitivanju PARADIGM‑HF. Budući da je sakubitril/valsartan poboljšao ishode i smanjio NT-proBNP u ispitivanju PARADIGM-HF, smanjeni NT-proBNP uz simptomatska i funkcionalna poboljšanja u odnosu na početak opažena u ispitivanju PANORAMA-HF smatrala su se razumnom osnovom za donošenje zaključka o kliničkim koristima u pedijatrijskih bolesnika sa zatajivanjem srca. Bilo je premalo bolesnika mlađih od 1 godine da bi se mogla ocijeniti djelotvornost sakubitrila/valsartana u toj dobnoj skupini.

Tablica 4	Učinak liječenja na primarnu mjeru ishoda u vidu globalnog ranga u ispitivanju PANORAMA-HF

	
	Sakubitril/valsartan
N = 187
	Enalapril
N = 188
	Učinak liječenja

	Primarna mjera ishoda u vidu globalnog ranga
	Vjerojatnost povoljnog ishoda (%)*
	Vjerojatnost povoljnog ishoda (%)*
	Izgledi**
(95 % CI)

	
	52,4
	47,6
	0,907 (0,72; 1,14)


*% vjerojatnosti povoljnog ishoda ili Mann-Whitney vjerojatnost (MWP) za primijenjeno liječenje procijenjeno je na temelju postotka dobitaka parovnih usporedba globalnog ranga između bolesnika liječenih sakubitrilom/valsartanom naspram bolesnika liječenih enalaprilom (svaki viši rezultat računa se kao jedan dobitak, a svaki jednaki rezultat računa se kao pola dobitka).
**Omjer izgleda prema Mann‑Whitney-u izračunat je kao procijenjeni MWP za enalapril podijeljen s procijenjenim MWP za sakubitril/valsartan, pri čemu su izgledi < 1 bili u korist sakubitrila/valsartana, a > 1 u korist enalaprila.

5.2	Farmakokinetička svojstva

Odrasla populacija

Apsorpcija
Nakon oralne primjene, sakubitril/valsartan se disocira u valsartan i prolijek sakubitril. Sakubitril se dalje metabolizira u aktivni metabolit LBQ657. Oni postižu vršne koncentracije u plazmi za 2 sata, 1 sat, odnosno 2 sata. Procjenjuje se da je apsolutna bioraspoloživost nakon peroralne primjene sakubitrila i valsartana više od 60 %, odnosno 23 %.

Nakon doziranja sakubitrila/valsartana dvaput na dan, razine sakubitrila, LBQ657 i valsartana u stanju dinamičke ravnoteže postižu se za tri dana. U stanju dinamičke ravnoteže, sakubitril i valsartan ne akumuliraju se značajno, dok se LBQ657 akumulira 1,6 puta. Primjena s hranom nema klinički značajan utjecaj na sistemske izloženosti sakubitrila, LBQ657 i valsartana. Sakubitril/valsartan se može primjenjivati uz hranu ili bez nje.

Distribucija
Sakubitril, LBQ657 i valsartan se u velikoj mjeri vežu za proteine u plazmi (94 – 97 %). Na temelju usporedbe izloženosti plazme i cerebrospinalne tekućine, LBQ657 prelazi krvno‑moždanu barijeru u ograničenoj mjeri (0,28 %). Prosječni prividni volumen distribucije valsartana i sakubitrila bio je 75 litara odnosno 103 litre.

Biotransformacija
Sakubitril lako prelazi u LBQ657 pomoću karboksilesteraza 1b i 1c; LBQ657 se dalje ne metabolizira u značajnom opsegu. Valsartan se minimalno metabolizira, budući da se samo oko 20 % doze vraća u obliku metabolita. Utvrđen je hidroksilni metabolit valsartana u plazmi pri niskim koncentracijama (< 10 %).

Budući da je metabolizam sakubitrila i valsartana posredovan CYP450 enzimima minimalan, ne očekuje se da će istodobna primjena lijekova koji utječu na CYP450 enzime utjecati na farmakokinetiku.

In vitro metabolička ispitivanja ukazuju na to da je potencijal za interakcije s lijekovima na temelju CYP450 nizak, budući da je metabolizam sakubitrila/valsartana putem CYP450 enzima ograničen. Sakubitril/valsartan ne inducira niti inhibira CYP450 enzime.

Eliminacija
Nakon peroralne primjene, 52 – 68 % sakubitrila (prvenstveno kao LBQ657) i ~13 % valsartana i njegovih metabolita izlučuje se mokraćom; 37 – 48 % sakubitrila (prvenstveno kao LBQ657) i 86 % valsartana i njegovih metabolita izlučuje se stolicom.

Sakubitril, LBQ657 i valsartan eliminiraju se iz plazme sa srednjim vremenom polueliminacije (T½) od otprilike 1,43 sata, 11,48 sati, odnosno 9,90 sati.

Linearnost/nelinearnost
Farmakokinetika sakubitrila, LBQ657 i valsartana bila je otprilike linearna u rasponu doza sakubitrila/valsartana od 24 mg sakubitrila/26 mg valsartana do 97 mg sakubitrila/103 mg valsartana.

Posebne populacije

Starije osobe
Izloženost LBQ657 i valsartanu povećava se u ispitanika starijih od 65 godina za 42 %, odnosno 30 % u usporedbi s mlađim ispitanicima.

Oštećenje funkcije bubrega
Uočena je korelacija između bubrežne funkcije i sistemske izloženosti LBQ657 u bolesnika s blagim do teškim oštećenjem funkcije bubrega. Izloženost LBQ657 u bolesnika s umjerenim (30 ml/min/1,73 m2 ≤ eGFR < 60 ml/min/1,73 m2) i teškim oštećenjem funkcije bubrega (15 ml/min/1,73 m2 ≤ eGFR < 30 ml/min/1,73 m2) bila je 1,4 puta odnosno 2,2 puta viša u usporedbi s bolesnicima s blagim oštećenjem funkcije bubrega (60 ml/min/1,73 m2 ≤ eGFR < 90 ml/min/1,73 m2) koji su bili najveća skupina bolesnika uključena u PARADIGM-HF. Nisu provedena ispitivanja u bolesnika koji su na dijalizi. Međutim, LBQ657 i valsartan u velikoj se mjeri vežu za protein u plazmi i stoga je malo vjerojatno da će se ukloniti dijalizom.

Oštećenje funkcije jetre
U bolesnika s blagim do umjerenim oštećenjem funkcije jetre, izloženosti sakubitrilu povećale su se za 1,5, odnosno 3,4 puta, LBQ657 za 1,5, odnosno 1,9 puta, a valsartanu za 1,2, odnosno 2,1 puta, u usporedbi s odgovarajućim zdravim ispitanicima. Međutim, u bolesnika s blagim do umjerenim oštećenjem funkcije jetre izloženosti slobodnih koncentracija LBQ657 povećale su se za 1,47 odnosno 3,08 puta, a izloženosti slobodnih koncentracija valsartana povećale su se za 1,09 odnosno 2,20 puta, u usporedbi s odgovarajućim zdravim ispitanicima. Sakubitril/valsartan nije bio ispitivan u bolesnika s teškim oštećenjem funkcije jetre, bilijarnom cirozom ili kolestazom (vidjeti dijelove 4.3 i 4.4).

Učinak spola
Farmakokinetika sakubitrila/valsartana (sakubitrila, LBQ657 i valsartana) slična je između muških i ženskih ispitanika.

Pedijatrijska populacija

Farmakokinetika sakubitrila/valsartana ocjenjivala se u pedijatrijskih bolesnika sa zatajivanjem srca u dobi od 1 mjeseca do < 1 godine te od 1 godine do < 18 godina i ukazala je da je farmakokinetički profil sakubitrila/valsartana u pedijatrijskih i odraslih bolesnika sličan.

5.3	Neklinički podaci o sigurnosti primjene

Neklinički podaci (uključujući ispitivanja s komponentama sakubitrilom i valsartanom i/ili sakubitrilom/valsartanom) ne ukazuju na poseban rizik za ljude na temelju konvencionalnih ispitivanja sigurnosne farmakologije, toksičnosti ponovljenih doza, genotoksičnosti, kancerogenog potencijala i plodnosti.

Plodnost, reprodukcija i razvoj

Liječenje sakubitrilom/valsartanom tijekom organogeneze rezultiralo je povećanom embriofetalnom smrtnosti u štakora pri dozama ≥ 49 mg sakubitrila/51 mg valsartana/kg/dan (≤ 0,72 puta najveće preporučene doze za ljude [engl. maximum recommended human dose, MRHD] na temelju AUC‑a) i u kunića pri dozama ≥ 4,9 mg sakubitrila/5,1 mg valsartana/kg/dan (2 odnosno 0,03 puta MRHD‑a na temelju AUC‑a valsartana, odnosno LBQ657). On je teratogen na temelju niske incidencije fetalne hidrocefalije, povezano s toksičnim dozama za majku, što je bilo uočeno u kunića uz dozu sakubitrila/valsartana ≥ 4,9 mg sakubitrila/5,1 mg valsartana/kg/dan. Kardiovaskularne abnormalnosti (uglavnom kardiomegalija) uočene su u fetusa kunića pri dozama koje nisu toksične za majku (1,46 mg sakubitrila/1,54 mg valsartana/kg/dan). Blago povećanje dviju varijacija fetusnog skeleta (deformirana sternebra, dvostrana osifikacija sternebre) bilo je uočeno u kunića pri dozi sakubitrila/valsartana od 4,9 mg sakubitrila/5,1 mg valsartana/kg/dan. Štetni embriofetalni učinci sakubitrila/valsartana pripisuju se antagonističkoj aktivnosti prema angiotenzinskom receptoru (vidjeti dio 4.6).

Liječenje sakubitrilom tijekom organogeneze rezultiralo je embriofetalnom smrtnošću i embriofetalnom toksičnošću (smanjena fetalna tjelesna težina i malformacije skeleta) u kunića pri dozama povezanima s maternalnom toksičnošću (500 mg/kg/dan; 5,7 puta MRHD-a na temelju AUC‑a LBQ657). Blago generalizirana odgoda osifikacije bila je uočena u dozama > 50 mg/kg/dan. Taj nalaz se ne smatra štetnim. Nisu uočeni dokazi embriofetalne toksičnosti ili teratogenosti u štakora liječenih sakubitrilom. Embriofetalna razina bez opaženih štetnih učinaka (NOAEL) za sakubitril bila je najmanje 750 mg/kg/dan u štakora i 200 mg/kg/dan u kunića (2,2 puta MRHD-a na temelju AUC-a LBQ657).

Ispitivanja prenatalnog i postnatalnog razvoja u štakora provedena sa sakubitrilom u visokim dozama do 750 mg/kg/dan (2,2 puta MRHD‑a na temelju AUC‑a) i valsartanom u dozama do 600 mg/kg/dan (0,86 puta MRHD‑a na temelju AUC‑a) ukazuju na to da liječenje sakubitrilom/valsartanom tijekom organogeneze, gestacije i laktacije može utjecati na razvoj i preživljenje mladunčadi.

Ostali neklinički nalazi

Sakubitril/valsartan
Učinci sakubitrila/valsartana na koncentracije amiloida‑β u cerebrospinalnoj tekućini i moždanom tkivu ocijenjeni su u mladih (2 – 4 godine starosti) cynomolgus majmuna liječenih sakubitrilom/valsartanom (24 mg sakubitrila/26 mg valsartana/kg/dan) tijekom dva tjedna. U ovom ispitivanju klirens Aβ‑a u cerebrospinalnoj tekućini u cynomolgus majmuna bio je smanjen, povećavajući razine Aβ1‑40, 1‑42 i 1‑38 u cerebrospinalnoj tekućini; nije bilo odgovarajućeg povećanja razina Aβ‑a u mozgu. Povećanja Aβ1‑40 i 1‑42 u cerebrospinalnoj tekućini nisu bila uočena u dvotjednom ispitivanju na zdravim dobrovoljcima (vidjeti dio 5.1). Uz to, u toksikološkom ispitivanju u cynomolgus majmuna liječenih sakubitrilom/valsartanom u dozi od 146 mg sakubitrila/154 mg valsartana/kg/dan tijekom 39 tjedana, nije bilo dokaza prisutnosti amiloidnih plakova u mozgu. Amiloidni sadržaj nije, međutim, bio kvantitativno mjeren u ovom ispitivanju.

Sakubitril
U juvenilnih štakora liječenih sakubitrilom (postnatalni dani od 7. do 70.), došlo je do smanjenja razvoja koštane mase i produljenja kosti povezanih s dobi uz otprilike dvostruku AUC izloženost aktivnom metabolitu sakubitrila, LBQ657, na temelju pedijatrijske kliničke doze sakubitrila/valsartana od 3,1 mg/kg dvaput na dan. Mehanizam tih nalaza u juvenilnih štakora pa time i relevantnost za ljudsku pedijatrijsku populaciju nisu poznati. Ispitivanje u odraslih štakora pokazalo je samo minimalan prolazan inhibitorni učinak na mineralnu gustoću kostiju, ali ne na bilo koje druge parametre relevantne za rast kostiju, što ukazuje da nema relevantnog učinka sakubitrila na kosti u populacijama odraslih bolesnika pod normalnim uvjetima. Međutim, blaga prolazna interferencija sakubitrila s ranom fazom zacjeljivanja prijeloma u odraslih ne može se isključiti. Klinički podaci u pedijatrijskih bolesnika (ispitivanje PANORAMA-HF) nisu pokazali dokaze da sakubitril/valsartan utječe na tjelesnu težinu, visinu, opseg glave i stopu prijeloma. Gustoća kostiju nije bila mjerena u ispitivanju. Dugoročni podaci u pedijatrijskih bolesnika (PANORAMA-HF OLE) nisu pokazali dokaze o štetnim učincima sakubitrila/valsartana na rast (kostiju) ili stope prijeloma.

Valsartan
U juvenilnih štakora liječenih valsartanom (postnatalni dani od 7. do 70.), doze već od 1 mg/kg/dan proizvele su trajne ireverzibilne promjene na bubrezima koje su odgovarale tubularnoj nefropatiji (ponekad popraćene nekrozom tubularnog epitela) i dilataciju zdjelice. Te promjene na bubrezima predstavljaju očekivani pretjerani farmakološki učinak inhibitora angiotenzin konvertirajućeg enzima i blokatora angiotenzina II tipa 1; takvi se učinci uočavaju ako se štakori liječe tijekom prvih 13 dana života. Ovo se razdoblje podudara s 36 tjedana gestacije u ljudi, koje bi se povremeno moglo produžiti do 44 tjedna nakon začeća u ljudi. Funkcionalno sazrijevanje bubrega proces je koji se odvija tijekom prve godine života u ljudi. Posljedično tomu ne može se isključiti klinička relevantnost u pedijatrijskih bolesnika mlađih od 1 godine, dok neklinički podaci ne ukazuju na sigurnosni problem za pedijatrijske bolesnike starije od 1 godine.


6.	FARMACEUTSKI PODACI

6.1	Popis pomoćnih tvari

Jezgra tablete

Celuloza, mikrokristalična
Niskosupstituirana hidroksipropilceluloza
Krospovidon, tip A
Magnezijev stearat
Talk
Silicijev dioksid, koloidni, bezvodni

Ovojnica

Entresto 24 mg/26 mg filmom obložene tablete
Hipromeloza, supstitucijski tip 2910 (3 mPa s)
Titanijev dioksid (E171)
Makrogol (4000)
Talk
Željezov oksid, crveni (E172)
Željezov oksid, crni (E172)

Entresto 49 mg/51 mg filmom obložene tablete
Hipromeloza, supstitucijski tip 2910 (3 mPa s)
Titanijev dioksid (E171)
Makrogol (4000)
Talk
Željezov oksid, crveni (E172)
Željezov oksid, žuti (E172)

Entresto 97 mg/103 mg filmom obložene tablete
Hipromeloza, supstitucijski tip 2910 (3 mPa s)
Titanijev dioksid (E171)
Makrogol (4000)
Talk
Željezov oksid, crveni (E172)
Željezov oksid, crni (E172)

6.2	Inkompatibilnosti

Nije primjenjivo.

6.3	Rok valjanosti

3 godine

6.4	Posebne mjere pri čuvanju lijeka

Lijek ne zahtijeva čuvanje na određenoj temperaturi.
Čuvati u originalnom pakiranju radi zaštite od vlage.

6.5	Vrsta i sadržaj spremnika

PVC/PVDC blisteri.

Entresto 24 mg/26 mg filmom obložene tablete

Veličine pakiranja: 14, 20, 28, 56 ili 196 filmom obloženih tableta i višestruka pakiranja koja sadrže 196 (7 pakiranja od 28) filmom obloženih tableta.

Entresto 49 mg/51 mg filmom obložene tablete

Veličine pakiranja: 14, 20, 28, 56, 168 ili 196 filmom obloženih tableta i višestruka pakiranja koja sadrže 168 (3 pakiranja od 56) ili 196 (7 pakiranja od 28) filmom obloženih tableta.

Entresto 97 mg/103 mg filmom obložene tablete

Veličine pakiranja: 14, 20, 28, 56, 168 ili 196 filmom obloženih tableta i višestruka pakiranja koja sadrže 168 (3 pakiranja od 56) ili 196 (7 pakiranja od 28) filmom obloženih tableta.

Na tržištu se ne moraju nalaziti sve veličine pakiranja.

[bookmark: OLE_LINK1]6.6	Posebne mjere za zbrinjavanje

Neiskorišteni lijek ili otpadni materijal potrebno je zbrinuti sukladno nacionalnim propisima.


7.	NOSITELJ ODOBRENJA ZA STAVLJANJE LIJEKA U PROMET

Novartis Europharm Limited
Vista Building
Elm Park, Merrion Road
Dublin 4
Irska


8.	BROJ(EVI) ODOBRENJA ZA STAVLJANJE LIJEKA U PROMET

Entresto 24 mg/26 mg filmom obložene tablete

EU/1/15/1058/001
EU/1/15/1058/008‑010
EU/1/15/1058/017‑018

Entresto 49 mg/51 mg filmom obložene tablete

EU/1/15/1058/002‑004
EU/1/15/1058/011‑013
EU/1/15/1058/019‑020

Entresto 97 mg/103 mg filmom obložene tablete

EU/1/15/1058/005‑007
EU/1/15/1058/014‑016
EU/1/15/1058/021‑022


9.	DATUM PRVOG ODOBRENJA / DATUM OBNOVE ODOBRENJA

Datum prvog odobrenja: 19. studenog 2015.
Datum posljednje obnove odobrenja: 25. lipnja 2020.


10.	DATUM REVIZIJE TEKSTA


Detaljnije informacije o ovom lijeku dostupne su na internetskoj stranici Europske agencije za lijekove https://www.ema.europa.eu



1.	NAZIV LIJEKA

Entresto 6 mg/6 mg granule u kapsulama za otvaranje
Entresto 15 mg/16 mg granule u kapsulama za otvaranje


2.	KVALITATIVNI I KVANTITATIVNI SASTAV

Entresto 6 mg/6 mg granule u kapsulama za otvaranje

Jedna kapsula sadrži četiri granule, što odgovara 6,1 mg sakubitrila i 6,4 mg valsartana (u obliku kompleksa natrijevih soli sakubitrila i valsartana).

Entresto 15 mg/16 mg granule u kapsulama za otvaranje

Jedna kapsula sadrži deset granula, što odgovara 15,18 mg sakubitrila i 16,07 mg valsartana (u obliku kompleksa natrijevih soli sakubitrila i valsartana).

Za cjeloviti popis pomoćnih tvari vidjeti dio 6.1.


3.	FARMACEUTSKI OBLIK

Granule u kapsulama za otvaranje (granule u kapsuli).

Granule su bijele do žućkaste boje i okruglog, bikonveksnog oblika te promjera od otprilike 2 mm. Isporučuju se u tvrdoj kapsuli koja se mora otvoriti prije primjene.

Entresto 6 mg/6 mg granule u kapsulama za otvaranje

Kapsula se sastoji od bijele kapice, s crvenom oznakom „04”, i prozirnog tijela, označenog crvenim slovima „NVR”. I na tijelu i na kapici otisnuta je strelica.

Entresto 15 mg/16 mg granule u kapsulama za otvaranje

Kapsula se sastoji od žute kapice, s crvenom oznakom „10”, i prozirnog tijela, označenog crvenim slovima „NVR”. I na tijelu i na kapici otisnuta je strelica.


4.	KLINIČKI PODACI

4.1	Terapijske indikacije

Zatajivanje srca u djece

Entresto je indiciran u djece i adolescenata u dobi od jedne ili više godina za liječenje simptomatskog kroničnog zatajivanja srca sa sistoličkom disfunkcijom lijeve klijetke (vidjeti dio 5.1).

4.2	Doziranje i način primjene

Doziranje

Opće napomene
Entresto se ne smije primjenjivati istodobno s inhibitorom angiotenzin-konvertirajućeg enzima (ACE) ili blokatorom receptora angiotenzina II (ARB). Zbog potencijalnog rizika od angioedema kada se primjenjuje istodobno s ACE inhibitorom, on se ne smije uvesti u terapiju najmanje 36 sati nakon prekida terapije ACE inhibitorom (vidjeti dijelove 4.3, 4.4 i 4.5).

Valsartan sadržan u lijeku Entresto više je bioraspoloživ nego valsartan u drugim formulacijama tableta koje se nalaze na tržištu (vidjeti dio 5.2).

Ako bolesnik propusti dozu lijeka Entresto, sljedeću dozu treba uzeti prema rasporedu.

Zatajivanje srca u djece
U Tablici 1 prikazana je preporučena doza za pedijatrijske bolesnike. Preporučena doza uzima se peroralno dvaput na dan. Dozu je potrebno povećavati svaka 2 – 4 tjedna do ciljne doze, ovisno o tome kako je bolesnik podnosi.

Najniža preporučena doza je 6 mg/6 mg. Doze se mogu zaokružiti prema gore ili prema dolje na najbližu kombinaciju cijelih kapsula od 6 mg/6 mg ili 15 mg/16 mg. Kod zaokruživanja doze prema gore ili prema dolje tijekom faze postupnog povećavanja doze, potrebno je imati u vidu potrebu osiguravanja progresivnog povećavanja do ciljne doze.

Za bolesnike tjelesne težine iznad 40 kg mogu se koristiti Entresto filmom obložene tablete.

Tablica 1	Preporučena titracija doze

	Bolesnikova težina
	Davati dvaput na dan

	
	Polovica početne doze*
	Početna doza
	Srednja doza
	Ciljana doza

	Pedijatrijski bolesnici s manje od 40 kg
	0,8 mg/kg#
	1,6 mg/kg#
	2,3 mg/kg#
	3,1 mg/kg#

	Pedijatrijski bolesnici od najmanje 40 kg, manje od 50 kg
	0,8 mg/kg#
	24 mg/26 mg
	49 mg/51 mg
	72 mg/78 mg

	Pedijatrijski bolesnici od najmanje 50 kg
	24 mg/26 mg
	49 mg/51 mg
	72 mg/78 mg
	97 mg/103 mg


* Pola početne doze preporučuje se za bolesnike koji prethodno nisu uzimali ACE inhibitor ili ARB ili su uzimali niske doze tih lijekova, bolesnike koji imaju oštećenje funkcije bubrega (procijenjena brzina glomerularne filtracije [engl. estimated Glomerular Filtration Rate, eGFR] < 60 ml/min/1,73 m2) i bolesnike koji imaju umjereno oštećenje funkcije jetre (vidjeti „Posebne populacije”).
#0,8 mg/kg, 1,6 mg/kg, 2,3 mg/kg i 3,1 mg/kg odnosi se na kombiniranu količinu sakubitrila i valsartana i daje se koristeći granule.

U bolesnika koji trenutačno ne uzimaju ACE inhibitor ili ARB ili uzimaju niske doze tih lijekova, preporučuje se pola početne doze. U pedijatrijskih bolesnika tjelesne težine od 40 kg do manje od 50 kg, preporučuje se početna doza od 0,8 mg/kg dvaput na dan (koja se daje u obliku granula). Nakon uvođenja lijeka dozu je potrebno povećati na standardnu početnu dozu prema preporučenoj titraciji doze u Tablici 1 i prilagođavati svaka 3 – 4 tjedna.

Na primjer, pedijatrijski bolesnik tjelesne težine od 25 kg koji prethodno nije uzimao ACE inhibitor trebao bi početi s pola standardne početne doze, što odgovara 20 mg (25 kg × 0,8 mg/kg) dva puta na dan u obliku granula. Nakon zaokruživanja na najbliži broj punih kapsula, to odgovara 2 kapsule od 6 mg/6 mg sakubitril/valsartan dvaput na dan.

Liječenje se ne smije započinjati u bolesnika koji imaju razinu kalija u serumu od > 5,3 mmol/l ili sistolički krvni tlak (SKT) < 5. percentila za bolesnikovu dob. Ako bolesnici imaju poteškoća s podnošljivošću (SKT < 5. percentila za bolesnikovu dob, simptomatska hipotenzija, hiperkalijemija, bubrežna disfunkcija), preporučuje se prilagodba istodobno primijenjenih lijekova, privremeno postupno smanjenje doze ili obustava primjene Entresta (vidjeti dio 4.4).

Posebne populacije
Oštećenje funkcije bubrega
Nije potrebno prilagođavanje doze u bolesnika s blagim (eGFR 60 – 90 ml/min/1,73 m2) oštećenjem funkcije bubrega.

Pola početne doze treba se razmotriti u bolesnika s umjerenim oštećenjem funkcije bubrega (eGFR 30 – 60 ml/min/1,73 m2). Budući da postoji vrlo ograničeno kliničko iskustvo u bolesnika s teškim oštećenjem funkcije bubrega (eGFR < 30 ml/min/1,73 m2) (vidjeti dio 5.1), lijek Entresto u tih bolesnika treba primjenjivati s oprezom te se preporučuje pola početne doze. U pedijatrijskih bolesnika tjelesne težine od 40 kg do manje od 50 kg, preporučuje se početna doza od 0,8 mg/kg dvaput na dan. Nakon uvođenja lijeka dozu je potrebno povećavati prema preporučenoj titraciji doze svaka 2 – 4 tjedna.

Ne postoji iskustvo u bolesnika sa završnim stadijem bolesti bubrega te se primjena lijeka Entresto u tih bolesnika ne preporučuje.

Oštećenje funkcije jetre
Nije potrebno prilagođavanje doze kada se Entresto primjenjuje u bolesnika s blagim oštećenjem funkcije jetre (stupanj A prema Child‑Pugh klasifikaciji).

Postoji ograničeno kliničko iskustvo u bolesnika s umjerenim oštećenjem funkcije jetre (Child‑Pugh stupanj B) ili s vrijednostima aspartat transaminaze (AST) / alanin transaminaze /ALT) dvostruko višim od gornje granice normale. Entresto treba primjenjivati s oprezom u tih bolesnika te se preporučuje pola početne doze (vidjeti dijelove 4.4 i 5.2). U pedijatrijskih bolesnika tjelesne težine od 40 kg do manje od 50 kg, preporučuje se početna doza od 0,8 mg/kg dvaput na dan. Nakon uvođenja lijeka dozu je potrebno povećavati prema preporučenoj titraciji doze svaka 2 – 4 tjedna.

Entresto je kontraindiciran u bolesnika s teškim oštećenjem funkcije jetre, bilijarnom cirozom ili kolestazom (Child‑Pugh stupanj C) (vidjeti dio 4.3).

Pedijatrijska populacija
Sigurnost i djelotvornost lijeka Entresto u djece u dobi ispod 1 godine nisu ustanovljene. Trenutno dostupni podaci opisani su u dijelu 5.1 međutim nije moguće dati preporuku o doziranju.

Način primjene

Peroralna primjena.

Entresto granule primjenjuju se otvaranjem kapsule i posipanjem sadržaja na malu količinu meke hrane (1 do 2 čajne žličice). Hrana s granulama mora se odmah konzumirati. Bolesnici mogu dobiti kapsule od 6 mg/6 mg (bijela kapica) ili od 15 mg/16 mg (žuta kapica) ili oboje da bi se postigle potrebne doze (vidjeti dio 6.6). Kapsule se ne smiju gutati. Prazne ovojnice moraju se odložiti nakon uporabe i ne smiju se gutati.

4.3	Kontraindikacije

· Preosjetljivost na djelatne tvari ili neku od pomoćnih tvari navedenih u dijelu 6.1.
· Istodobna primjena s ACE inhibitorima (vidjeti dijelove 4.4 i 4.5). Entresto se ne smije primjenjivati do 36 sati nakon prekida terapije ACE inhibitorom.
· Angioedem u anamnezi povezan s prethodnom terapijom ACE inhibitorom ili ARB‑om (vidjeti dio 4.4).
· Nasljedni ili idiopatski angioedem (vidjeti dio 4.4).
· Istodobna primjena s lijekovima koji sadrže aliskiren u bolesnika sa šećernom bolesti ili u bolesnika s oštećenjem funkcije bubrega (eGFR < 60 ml/min/1,73 m2) (vidjeti dijelove 4.4 i 4.5).
· Teško oštećenje funkcije jetre, bilijarna ciroza i kolestaza (vidjeti dio 4.2).
· Drugo i treće tromjesečje trudnoće (vidjeti dio 4.6).

4.4	Posebna upozorenja i mjere opreza pri uporabi

Dvostruka blokada renin‑angiotenzin‑aldosteronskog sustava (RAAS)

· Kombinacija sakubitrila/valsartana s ACE inhibitorom kontraindicirana je zbog povećanog rizika od angioedema (vidjeti dio 4.3). Sakubitril/valsartan se ne smije započinjati do 36 sati nakon uzimanja zadnje doze terapije ACE inhibitorom. Ako se prekine liječenje sakubitrilom/valsartanom, terapija ACE inhibitorom ne smije se započinjati do 36 sati nakon zadnje doze sakubitrila/valsartana (vidjeti dijelove 4.2, 4.3 i 4.5).

· Kombinacija sakubitrila/valsartana s direktnim inhibitorima renina kao što je aliskiren nije preporučljiva (vidjeti dio 4.5). Kombinacija sakubitrila/valsartana s lijekovima koji sadrže aliskiren kontraindicirana je u bolesnika sa šećernom bolesti ili u bolesnika s oštećenjem funkcije bubrega (eGFR < 60 ml/min/1,73 m2) (vidjeti dijelove 4.3 i 4.5).

· Entresto sadrži valsartan i stoga se ne smije primjenjivati zajedno s drugim lijekom koji sadrži ARB (vidjeti dijelove 4.2 i 4.5).

Hipotenzija

Liječenje se ne smije započeti dok SKT nije ≥ 100 mmHg za odrasle bolesnike ili ≥ 5. percentila SKT-a za dob pedijatrijskog bolesnika. Bolesnici čiji je SKT ispod tih vrijednosti nisu bili ispitivani (vidjeti dio 5.1). Slučajevi simptomatske hipotenzije zabilježeni su u odraslih bolesnika liječenih sakubitrilom/valsartanom tijekom kliničkih ispitivanja (vidjeti dio 4.8), osobito u bolesnika u dobi od ≥ 65 godina, bolesnika s bolesti bubrega i bolesnika s niskim SKT‑om (< 112 mmHg). Kada se započinje terapija ili tijekom titracije doze sakubitrila/valsartana, potrebno je rutinski pratiti krvni tlak. Ako dođe do hipotenzije, preporučuje se privremeno postupno sniženje doze ili prekid primjene sakubitrila/valsartana (vidjeti dio 4.2). Potrebno je razmotriti prilagođavanje doze diuretika, istodobno primjenjivanih antihipertenziva i liječenje drugih uzroka hipotenzije (npr. hipovolemije). Veća je vjerojatnost da će se pojaviti simptomatska hipotenzija u bolesnika sa smanjenim volumenom tekućine, npr. zbog liječenja diureticima, ograničenja unosa soli, proljeva ili povraćanja. Snižena razina natrija i/ili smanjeni volumen tekućine treba korigirati prije početka liječenja sakubitrilom/valsartanom, međutim, takve korektivne mjere potrebno je pažljivo odvagnuti u odnosu na rizik od preopterećenja volumenom.

Oštećenje funkcije bubrega

Procjena bolesnika sa zatajivanjem srca uvijek treba uključivati procjenu bubrežne funkcije. Bolesnici s blagim i umjerenim oštećenjem funkcije bubrega izloženi su većem riziku od razvoja hipotenzije (vidjeti dio 4.2). Postoji vrlo ograničeno iskustvo s bolesnicima s teškim oštećenjem funkcije bubrega (procijenjeni GFR < 30 ml/min/1,73m2) te bi ti bolesnici mogli biti izloženi najvećem riziku od hipotenzije (vidjeti dio 4.2). Ne postoji iskustvo u bolesnika sa završnim stadijem bolesti bubrega te se primjena sakubitrila/valsartana u tih bolesnika ne preporučuje.

Pogoršanje bubrežne funkcije

Primjena sakubitrila/valsartana može biti povezana sa smanjenom bubrežnom funkcijom. Ovaj se rizik može dodatno povećati dehidracijom ili istodobnom primjenom nesteroidnih protuupalnih lijekova (engl. non‑steroidal anti‑inflammatory drugs, NSAIDs) (vidjeti dio 4.5). Postupno sniženje doze treba razmotriti u bolesnika u kojih se razvije klinički značajno smanjenje bubrežne funkcije.

Hiperkalijemija

Liječenje se ne smije započeti u odraslih bolesnika s razinom kalija u serumu > 5,4 mmol/l, niti u pedijatrijskih bolesnika s razinom > 5,3 mmol/l. Primjena sakubitrila/valsartana može biti povezana s povećanim rizikom od hiperkalijemije, iako može doći i do hipokalijemije (vidjeti dio 4.8). Preporučuje se praćenje kalija u serumu, osobito u bolesnika koji imaju rizične čimbenike kao što su oštećenje funkcije bubrega, šećerna bolest ili hipoaldosteronizam ili koji su na prehrani s visokim udjelom kalija ili koji uzimaju antagoniste mineralokortikoidnih receptora (vidjeti dio 4.2). Ako se u bolesnika javi klinički značajna hiperkalijemija, preporučuje se prilagođavanje lijekova koji se istodobno primjenjuju, ili privremeno postupno sniženje doze ili trajni prekid primjene. Ako je razina kalija u serumu > 5,4 mmol/l, potrebno je razmotriti prekid primjene lijeka Entresto.

Angioedem

Angioedem je zabilježen u bolesnika liječenih sakubitrilom/valsartanom. Ako se pojavi angioedem, primjenu sakubitrila/valsartana treba odmah prekinuti te pružiti odgovarajuću terapiju i praćenje dok se znakovi i simptomi u potpunosti i trajno ne povuku. Lijek se ne smije ponovno primijeniti. U slučajevima potvrđenog angioedema kada je oticanje ograničeno na lice i usta, stanje se općenito povuklo bez liječenja, iako su antihistaminici korisni u ublažavanju simptoma.

Angioedem povezan s edemom larinksa može biti smrtonosan. Ako je uključen jezik, glotis ili larinks, što može uzrokovati opstrukciju dišnih puteva, potrebno je odmah primijeniti odgovarajuću terapiju, npr. otopinu adrenalina 1 mg/1 ml (0,3‑0,5 ml) i/ili mjere potrebne da bi se osigurao otvoreni dišni put.

Bolesnici s angioedemom u anamnezi nisu bili ispitivani. Budući da oni mogu biti izloženi povećanom riziku od angioedema, preporučuje se oprez ako se sakubitril/valsartan koristi u tih bolesnika. Sakubitril/valsartan je kontraindiciran u bolesnika s angioedemom u anamnezi koji je povezan s prethodnom terapijom ACE inhibitorom ili ARB‑om ili u bolesnika s nasljednim ili idiopatskim angioedemom (vidjeti dio 4.3).

Bolesnici crne rase imaju veću osjetljivost na razvoj angioedema (vidjeti dio 4.8).

Intestinalni angioedem prijavljen je u bolesnika liječenih antagonistima receptora angiotenzina II uključujući valsartan (vidjeti dio 4.8). U tih se bolesnika očitovao kao bol u abdomenu, mučnina, povraćanje i proljev. Simptomi su se povukli nakon prekida primjene antagonista receptora angiotenzina II. Ako se dijagnosticira intestinalni angioedem, potrebno je prekinuti primjenu lijeka sakubitril/valsartan i započeti odgovarajuće praćenje dok se ne postigne potpuno povlačenje simptoma.

Bolesnici sa stenozom bubrežne arterije

Sakubitril/valsartan može povećati razine ureje u krvi i kreatinina u serumu u bolesnika s obostranom ili jednostranom stenozom bubrežne arterije. Potreban je oprez u bolesnika sa stenozom bubrežne arterije i preporučuje se praćenje bubrežne funkcije.

Bolesnici sa stupnjem IV prema NYHA (Njujorško udruženje za srce) funkcionalnoj klasifikaciji

Potreban je oprez kada se započinje terapija sakubitrilom/valsartanom u bolesnika sa stupnjem IV prema NYHA funkcionalnoj klasifikaciji zbog ograničenog kliničkog iskustva u toj populaciji.

B-tip natriuretskog peptida (BNP)

BNP nije odgovarajući biomarker zatajivanja srca u bolesnika liječenih sakubitrilom/valsartanom zato što je supstrat neprilizina (vidjeti dio 5.1).

Bolesnici s oštećenjem funkcije jetre

Postoji ograničeno kliničko iskustvo u bolesnika s umjerenim oštećenjem funkcije jetre (Child‑Pugh stupanj B) ili s AST/ALT vrijednostima višim od dvostruke vrijednosti gornje granice normalnog raspona. U tih bolesnika, izloženost može biti povećana i sigurnost nije utvrđena. Stoga se savjetuje oprez prilikom njegove primjene u tih bolesnika (vidjeti dijelove 4.2 i 5.2). Sakubitril/valsartan je kontraindiciran u bolesnika s teškim oštećenjem funkcije jetre, bilijarnom cirozom ili kolestazom (Child‑Pugh stupanj C) (vidjeti dio 4.3).

Psihijatrijski poremećaji

Psihijatrijski događaji kao što su halucinacije, paranoja i poremećaji spavanja, u kontekstu psihotičnih događaja, bili su povezani s primjenom sakubitrila/valsartana. Ako bolesnik primijeti takve događaje, potrebno je razmotriti obustavu liječenja sakubitrilom/valsartanom.

Natrij

Ovaj lijek sadrži manje od 1 mmol (23 mg) natrija po dozi od 97 mg/103 mg, tj. zanemarive količine natrija.

4.5	Interakcije s drugim lijekovima i drugi oblici interakcija

Interakcije koje rezultiraju kontraindikacijom

ACE inhibitori
Istodobna primjena sakubitrila/valsartana s ACE inhibitorima je kontraindicirana, jer istodobna inhibicija neprilizina (NEP) i ACE‑a može povećati rizik od angioedema. Primjena sakubitrila/valsartana ne smije se započinjati do 36 sati nakon uzimanja zadnje doze terapije ACE inhibitorom. Terapija ACE inhibitorom ne smije se započinjati do 36 sati nakon zadnje doze sakubitrila/valsartana (vidjeti dijelove 4.2 i 4.3).

Aliskiren
Istodobna primjena sakubitrila/valsartana i lijekova koji sadrže aliskiren kontraindicirana je u bolesnika sa šećernom bolesti ili u bolesnika s oštećenjem funkcije bubrega (eGFR < 60 ml/min/1,73 m2) (vidjeti dio 4.3). Kombinacija sakubitrila/valsartana i izravnih inhibitora renina kao što je aliskiren nije preporučena (vidjeti dio 4.4). Kombinacija sakubitrila/valsartana s aliskirenom je potencijalno povezana s višom učestalošću nuspojava kao što su hipotenzija, hiperkalijemija i smanjena funkcija bubrega (uključujući akutno zatajenje bubrega) (vidjeti dijelove 4.3 i 4.4).

Interakcije koje rezultiraju time da se ne preporučuje istodobna primjena

Sakubitril/valsartan sadrži valsartan pa se stoga ne smije primjenjivati zajedno s drugim lijekom koji sadrži ARB (vidjeti dio 4.4).

Interakcije koje zahtijevaju mjere opreza

Supstrati OATP1B1 i OATP1B3, npr. statini
In vitro podaci upućuju na to da sakubitril inhibira OATP1B1 i OATP1B3 prijenosnike. Entresto stoga može povećati sistemsku izloženost supstratima OATP1B1 i OATP1B3 kao što su statini. Istodobna primjena sakubitrila/valsartana povećala je Cmax atorvastatina i njegovih metabolita za do 2 puta te AUC za do 1,3 puta. Potreban je oprez kada se sakubitril/valsartan primjenjuje istodobno sa statinima. Nije primijećena klinički značajna interakcija prilikom istodobne primjene simvastatina i lijeka Entresto.

PDE5 inhibitori uključujući sildenafil
Dodavanje jednokratne doze sildenafila sakubitrilu/valsartanu u stanju dinamičke ravnoteže u bolesnika s hipertenzijom bilo je povezano sa značajno većim smanjenjem krvnog tlaka u usporedbi s primjenom samog sakubitrila/valsartana. Stoga je potreban oprez kada se započinje liječenje sildenafilom ili drugim PDE5 inhibitorom u bolesnika liječenih sakubitrilom/valsartanom.

Kalij
Istodobna primjena diuretika koji štede kalij (triamteren, amilorid), antagonista mineralokortikoidnih receptora (npr. spironolakton, eplerenon), nadomjestaka kalija, zamjena za sol koje sadrže kalij ili drugih tvari (kao što je heparin) može dovesti do povišenja kalija u serumu, te do povišenja serumskog kreatinina. Preporučuje se praćenje kalija u serumu ako se sakubitril/valsartan primjenjuje istodobno s tim tvarima (vidjeti dio 4.4).

Nesteroidni protuupalni lijekovi (NSAID), uključujući selektivne inhibitore ciklooksigenaze‑2 (COX‑2)
U starijih bolesnika, bolesnika sa smanjenim volumenom tekućine (uključujući one na terapiji diureticima), ili bolesnika s oštećenom bubrežnom funkcijom, istodobna primjena sakubitrila/valsartana i NSAID‑a može dovesti do povećanog rizika od pogoršanja bubrežne funkcije. Stoga se preporučuje praćenje bubrežne funkcije kada se započinje ili modificira liječenje u bolesnika na sakubitrilu/valsartanu koji istodobno uzimaju NSAID‑e (vidjeti dio 4.4).

Litij
Prijavljena su reverzibilna povećanja koncentracija litija u serumu i toksičnost tijekom istodobne primjene litija s ACE inhibitorima ili antagonistima receptora angiotenzina II, uključujući sakubitril/valsartan. Stoga se ova kombinacija ne preporučuje. Ako se pokaže da je nužna primjena kombinacije, preporučuje se pažljivo praćenje razina litija u serumu. Ako se koristi i diuretik, rizik od toksičnosti litija može se dodatno povećati.

Furosemid
Istodobna primjena sakubitrila/valsartana i furosemida nije imala učinka na farmakokinetiku sakubitrila/valsartana, ali smanjila je Cmax furosemida za 50 % i AUC za 28 %. Iako nije bilo relevantne promjene u volumenu urina, izlučivanje natrija putem urina smanjilo se u roku od 4 sata i 24 sata nakon istodobne primjene. Prosječna dnevna doza furosemida bila je nepromijenjena u odnosu na početnu do kraja ispitivanja PARADIGM-HF u bolesnika liječenih sakubitrilom/valsartanom.

Nitrati, npr. nitroglicerin
Nije bilo interakcije između sakubitrila/valsartana i intravenski primijenjenog nitroglicerina s obzirom na smanjenje krvnog tlaka. Istodobna primjena nitroglicerina i sakubitrila/valsartana bila je povezana s terapijskom razlikom od 5 otkucaja u srčanoj frekvenciji u usporedbi s primjenom samog nitroglicerina. Sličan učinak na srčanu frekvenciju može se javiti kada se sakubitril/valsartan istodobno primjenjuje sa sublingualnim, oralnim ili transdermalnim nitratima. U principu, nije potrebno prilagođavanje doze.

OATP i MRP2 prijenosnici
Aktivni metaboliti sakubitrila (LBQ657) i valsartana su supstrati OATP1B1, OATP1B3, OAT1 i OAT3; valsartan je također supstrat MRP2. Stoga istodobna primjena sakubitrila/valsartana s inhibitorima OATP1B1, OATP1B3, OAT3 (npr. rifampicinom, ciklosporinom), OAT1 (npr. tenofovirom, cidofovirom) ili MRP2 (npr. ritonavirom) može povećati sistemsku izloženost LBQ657 ili valsartanu. Potrebno je primijeniti odgovarajući oprez kod započinjanja ili završavanja istodobnog liječenja s takvim lijekovima.

Metformin
Istodobna primjena sakubitrila/valsartana s metforminom smanjila je i Cmax i AUC metformina za 23 %. Klinička relevantnost tih nalaza nije poznata. Stoga je potrebno ocijeniti klinički status bolesnika kada se započinje terapija sakubitrilom/valsartanom u bolesnika koji primaju metformin.

Bez značajne interakcije

Nije bila uočena klinički značajna interakcija kada se sakubitril/valsartan primjenjivao istodobno s digoksinom, varfarinom, hidroklorotiazidom, amlodipinom, omeprazolom, karvedilolom ili kombinacijom levonorgestrel/etinilestradiol.

4.6	Plodnost, trudnoća i dojenje

Trudnoća

Primjena sakubitrila/valsartana se ne preporučuje tijekom prvog tromjesečja trudnoće te je kontraindicirana tijekom drugog i trećeg tromjesečja trudnoće (vidjeti dio 4.3).

Valsartan
Epidemiološki dokaz rizika teratogenosti nakon izlaganja ACE inhibitorima tijekom prvog tromjesečja trudnoće nije zaključan, međutim, mali porast rizika se ne može isključiti. Dok nema kontroliranih epidemioloških podataka o riziku s ARB‑ovima, slični rizici mogu postojati i za ovu skupinu lijekova. Ukoliko nastavak terapije ARB‑om nije neophodan, bolesnice koje planiraju trudnoću treba prebaciti na zamjenska antihipertenzivna liječenja koja imaju utvrđen sigurnosni profil za primjenu u trudnoći. Kada se trudnoća utvrdi, liječenje ARB‑om treba odmah prekinuti te, ako je prikladno, započeti zamjensku terapiju. Poznato je da izloženost terapiji ARB‑ovima tijekom drugog i trećeg tromjesečja u ljudi izaziva fetotoksičnost (smanjenu funkciju bubrega, oligohidramnion, retardaciju okoštavanja lubanje) i neonatalnu toksičnost (zatajenje bubrega, hipotenziju, hiperkalijemiju).

Ako je do izloženosti ARB‑ovima došlo od drugog tromjesečja trudnoće nadalje, preporučuje se ultrazvučni pregled funkcije bubrega i lubanje. Dojenčad čije su majke uzimale ARB‑ove treba pažljivo pratiti zbog hipotenzije (vidjeti dio 4.3).

Sakubitril
Ne postoje podaci o primjeni sakubitrila u trudnica. Ispitivanja u životinja su pokazala reproduktivnu toksičnost (vidjeti dio 5.3).

Sakubitril/valsartan
Ne postoje podaci o primjeni sakubitrila/valsartana u trudnica. Ispitivanja sakubitrila/valsartana u životinja su pokazala reproduktivnu toksičnost (vidjeti dio 5.3).

Dojenje

Ograničeni podaci pokazuju da se sakubitril i njegov aktivni metabolit LBQ657 izlučuju u majčino mlijeko u vrlo malim količinama s procijenjenom relativnom dozom za dojenče od 0,01% za sakubitril i 0,46% za aktivni metabolit LBQ657 kada se primjenjuju dojiljama u dozi od 24 mg/26 mg sakubitrila/valsartana, dvaput na dan. Prema istim podacima, valsartan je bio ispod granice detekcije. Nema dovoljno podataka o učinku sakubitrila/valsartana na novorođenčad/dojenčad. Zbog potencijalnog rizika od nuspojava u dojene novorođenčadi/dojenčadi, Entresto se ne preporučuje u žena koje doje.

Plodnost

Nema dostupnih podataka o učinku sakubitrila/valsartana na ljudsku plodnost. Nije dokazano narušavanje plodnosti u ispitivanjima u mužjaka i ženki štakora (vidjeti dio 5.3).

4.7	Utjecaj na sposobnost upravljanja vozilima i rada sa strojevima

Sakubitril/valsartan malo utječe na sposobnost upravljanja vozilima i rada sa strojevima. Kod upravljanja vozilima ili rada sa strojevima treba uzeti u obzir da povremeno može doći do omaglice ili umora.

4.8	Nuspojave

Sažetak sigurnosnog profila

Najčešće prijavljene nuspojave u odraslih tijekom liječenja sakubitrilom/valsartanom bile su hipotenzija (17,6 %), hiperkalijemija (11,6 %) i oštećenje funkcije bubrega (10,1 %) (vidjeti dio 4.4). Angioedem je prijavljen u bolesnika liječenih sakubitrilom/valsartanom (0,5 %) (vidjeti opis „Odabranih nuspojava”).

Tablični popis nuspojava

Nuspojave su poredane po klasifikaciji organskih sustava i zatim po učestalosti, pri čemu su najučestalije navedene prve, prema sljedećoj konvenciji: vrlo često (≥ 1/10); često (≥ 1/100 i < 1/10); manje često (≥ 1/1000 i < 1/100); rijetko (≥ 1/10 000 i < 1/1000); vrlo rijetko (< 1/10 000); nepoznato (ne može se procijeniti iz dostupnih podataka). Unutar svake skupine učestalosti, nuspojave su navedene redom od najozbiljnijih prema manje ozbiljnima.

Tablica 2	Popis nuspojava

	Klasifikacija organskih sustava
	Preporučeni pojam
	Kategorija učestalosti

	Poremećaji krvi i limfnog sustava
	Anemija
	Često

	Poremećaji imunološkog sustava
	Preosjetljivost
	Manje često

	Poremećaji metabolizma i prehrane
	Hiperkalijemija*
	Vrlo često

	
	Hipokalijemija
	Često

	
	Hipoglikemija
	Često

	
	Hiponatrijemija
	Manje često

	Psihijatrijski poremećaji
	Halucinacije**
	Rijetko

	
	Poremećaji spavanja
	Rijetko

	
	Paranoja
	Vrlo rijetko

	Poremećaji živčanog sustava
	Omaglica
	Često

	
	Glavobolja
	Često

	
	Sinkopa
	Često 

	
	Posturalna omaglica
	Manje često

	
	Mioklonus
	Nepoznato

	Poremećaji uha i labirinta
	Vrtoglavica
	Često

	Krvožilni poremećaji
	Hipotenzija*
	Vrlo često

	
	Ortostatska hipotenzija
	Često

	Poremećaji dišnog sustava, prsišta i sredoprsja
	Kašalj
	Često

	Poremećaji probavnog sustava
	Proljev
	Često

	
	Mučnina
	Često

	
	Gastritis
	Često

	
	Intestinalni angioedem
	Vrlo rijetko

	Poremećaji kože i potkožnog tkiva
	Pruritus
	Manje često

	
	Osip
	Manje često

	
	Angioedem*
	Manje često

	Poremećaji bubrega i mokraćnog sustava
	Oštećenje funkcije bubrega*
	Vrlo često

	
	Zatajenje bubrega (zatajenje bubrega, akutno zatajenje bubrega)
	Često

	Opći poremećaji i reakcije na mjestu primjene
	Umor
	Često

	
	Astenija
	Često


*Vidjeti „Opis odabranih nuspojava”.
**Uključujući slušne i vidne halucinacije

Opis odabranih nuspojava

Angioedem
Angioedem je prijavljen u bolesnika liječenih sakubitrilom/valsartanom. U ispitivanju PARADIGM-HF, angioedem je bio zabilježen u 0,5 % bolesnika liječenih sakubitrilom/valsartanom, u usporedbi s 0,2 % bolesnika liječenih enalaprilom. Viša incidencija angioedema bila je uočena u bolesnika crne rase liječenih sakubitrilom/valsartanom (2,4 %) i enalaprilom (0,5 %) (vidjeti dio 4.4).

Hiperkalijemija i kalij u serumu
U ispitivanju PARADIGM‑HF, hiperkalijemija i koncentracije kalija u serumu > 5,4 mmol/l bile su prijavljene u 11,6 % i 19,7 % bolesnika liječenih sakubitrilom/valsartanom, odnosno u 14,0 % i 21,1 % bolesnika liječenih enalaprilom.

Krvni tlak
U ispitivanju PARADIGM‑HF, hipotenzija i klinički značajan niski sistolički krvni tlak (< 90 mmHg i smanjenje od početne vrijednosti > 20 mmHg) bili su prijavljeni u 17,6 % i 4,76 % bolesnika liječenih sakubitrilom/valsartanom, odnosno u 11,9 % i 2,67 % bolesnika liječenih enalaprilom.

Oštećenje funkcije bubrega
U ispitivanju PARADIGM‑HF, oštećenje funkcije bubrega je prijavljeno u 10,1 % bolesnika liječenih sakubitrilom/valsartanom te u 11,5 % bolesnika liječenih enalaprilom.

Pedijatrijska populacija

U ispitivanju PANORAMA-HF, sigurnost sakubitrila/valsartana procjenjivala se u randomiziranom, aktivno kontroliranom, 52-tjednom ispitivanju u 375 pedijatrijskih bolesnika sa zatajivanjem srca (engl. heart failure, HF) u dobi od 1 mjeseca do < 18 godina, u usporedbi s enalaprilom. 215 bolesnika koji su prešli u dugoročni otvoreni nastavak ispitivanja (PANORAMA-HF OLE) bilo je liječeno tijekom medijana od 2,5 godine, do najviše 4,5 godine. Sigurnosni profil opažen u oba ispitivanja bio je sličan profilu opaženom u odraslih bolesnika. Sigurnosni podaci u bolesnika u dobi od 1 mjeseca do < 1 godine su ograničeni.

Dostupni su ograničeni sigurnosni podaci u pedijatrijskih bolesnika s umjerenim oštećenjem funkcije jetre ili umjerenim do teškim oštećenjem funkcije bubrega.

Prijavljivanje sumnji na nuspojavu

Nakon dobivanja odobrenja lijeka važno je prijavljivanje sumnji na njegove nuspojave. Time se omogućuje kontinuirano praćenje omjera koristi i rizika lijeka. Od zdravstvenih radnika se traži da prijave svaku sumnju na nuspojavu lijeka putem nacionalnog sustava prijave nuspojava: navedenog u Dodatku V.

4.9	Predoziranje

Dostupni su ograničeni podaci o predoziranju u ljudi. Jednokratna doza od 583 mg sakubitrila/617 mg valsartana i višestruke doze od 437 mg sakubitrila/463 mg valsartana (14 dana) bile su ispitivane u zdravih odraslih dobrovoljaca i dobro su se podnosile.

Hipotenzija je najvjerojatniji simptom predoziranja zbog učinaka sakubitrila/valsartana na smanjenje krvnog tlaka. Potrebno je osigurati simptomatsko liječenje.

Nije vjerojatno da će se lijek ukloniti hemodijalizom zbog visokog stupnja vezanja za proteine (vidjeti dio 5.2).


5.	FARMAKOLOŠKA SVOJSTVA

5.1	Farmakodinamička svojstva

Farmakoterapijska skupina: Pripravci koji djeluju na renin-angiotenzinski sustav; blokatori receptora angiotenzina II, ostale kombinacije, ATK oznaka: C09DX04

Mehanizam djelovanja

Sakubitril/valsartan pokazuje mehanizam djelovanja inhibitora angiotenzinskog receptora i neprilizina tako što istodobno inhibira neprilizin (neutralna endopeptidaza; NEP) putem LBQ657, aktivnog metabolita prolijeka sakubitrila, te blokira receptor angiotenzina II tip 1 (AT1) putem valsartana. Komplementarne kardiovaskularne koristi sakubitrila/valsartana u bolesnika sa zatajivanjem srca pripisuju se povećanju količine peptida koje neprilizin razgrađuje, kao što su natriuretski peptidi (NP), pomoću LBQ657 i istodobnoj inhibiciji učinaka angiotenzina II od strane valsartana. NP‑i ostvaruju svoje učinke aktiviranjem za membranu vezanih receptora sparenih s guanilil ciklazom, što rezultira povišenim koncentracijama drugog glasnika cikličkog guanozin monofosfata (cGMP), što bi moglo rezultirati vazodilatacijom, natriurezom i diurezom, povećanjem glomerularne filtracije i protoka krvi kroz bubrege, inhibicijom otpuštanja renina i aldosterona, smanjenjem simpatičke aktivnosti te antihipertrofičnim i antifibrotičkim učincima.

Valsartan inhibira štetne kardiovaskularne i renalne učinke angiotenzina II tako što selektivno blokira AT1 receptor te također inhibira otpuštanje aldosterona ovisno o angiotenzinu II. To sprječava održanu aktivaciju renin-angiotenzin-aldosteronskog sustava koja bi rezultirala vazokonstrikcijom, zadržavanjem natrija i tekućine putem bubrega, aktivacijom staničnog rasta i proliferacije te naknadnim maladaptivnim kardiovaskularnim remodeliranjem.

Farmakodinamički učinci

Farmakodinamički učinci sakubitrila/valsartana ocjenjivani su nakon primjene jednokratne i višekratnih doza u zdravih ispitanika i u bolesnika sa zatajivanjem srca, te su u skladu s istodobnom inhibicijom neprilizina i blokadom RAAS‑a. U 7‑dnevnom valsartanom kontroliranom ispitivanju u bolesnika sa sniženom ejekcijskom frakcijom (HFrEF), primjena sakubitrila/valsartana rezultirala je početnim povećanjem natriureze, povećanjem koncentracije cGMP‑a u mokraći te smanjenim razinama u plazmi srednje-regionalnog proatrijalnog natriuretskog peptida (MR‑proANP) i N‑terminalnog prohormona moždanog natriuretskog peptida (NT‑proBNP) u usporedbi s valsartanom. U 21‑dnevnom ispitivanju u bolesnika s HFrEF‑om, sakubitril/valsartan je značajno povećao ANP i cGMP u mokraći te cGMP u plazmi, a smanjio NT‑proBNP, aldosteron i endotelin‑1 u plazmi u usporedbi s početnim vrijednostima. AT1 receptor je također blokiran što je dokazano povećanom aktivnosti renina u plazmi i koncentracijama renina u plazmi. U ispitivanju PARADIGM‑HF, sakubitril/valsartan je smanjio NT‑proBNP u plazmi i povećao BNP u plazmi i cGMP u mokraći u usporedbi s enalaprilom. U ispitivanju PANORAMA-HF, smanjeni NT‑proBNP bio je opažen u 4. i 12. tjednu za sakubitril/valsartan (40,2 % i 49,8 %) i enalapril (18,0 % i 44,9 %) u usporedbi s početnim vrijednostima. Razine NT‑proBNP-a nastavile su se smanjivati za trajanja ispitivanja uz smanjenje od 65,1 % za sakubitril/valsartan i 61,6 % za enalapril u 52. tjednu u usporedbi s početnim vrijednostima. BNP nije prikladan biomarker zatajivanja srca u bolesnika liječenih sakubitrilom/valsartanom zato što je BNP supstrat neprilizina (vidjeti dio 4.4). NT-proBNP nije supstrat neprilizina i stoga je prikladniji biomarker.

U temeljitom kliničkom ispitivanju QTc intervala u zdravih muških ispitanika, jednokratne doze sakubitrila/valsartana od 194 mg sakubitrila/206 mg valsartana te 583 mg sakubitrila/617 mg valsartana nisu imale učinak na srčanu repolarizaciju.

Neprilizin je jedan od mnogih enzima uključenih u klirens amiloida‑β (Aβ) iz mozga i cerebrospinalne tekućine. Primjena sakubitrila/valsartana 194 mg sakubitrila/206 mg valsartana jedanput na dan tijekom dva tjedna u zdravih ispitanika bila je povezana s povećanjem Aβ1‑38 u cerebrospinalnoj tekućini u usporedbi s placebom; nije bilo promjena u koncentracijama Aβ1‑40 i 1‑42 u cerebrospinalnoj tekućini. Klinička relevantnost ovog nalaza nije poznata (vidjeti dio 5.3).

Klinička djelotvornost i sigurnost

Doze od 24 mg/26 mg, 49 mg/51 mg i 97 mg/103 mg se u nekim publikacijama nazivaju 50, 100 ili 200 mg.

PARADIGM‑HF
PARADIGM‑HF, ključno ispitivanje faze 3, je bilo multinacionalno, randomizirano, dvostruko slijepo ispitivanje u 8442 bolesnika u kojem se uspoređivao sakubitril/valsartan s enalaprilom, gdje su oba lijeka primjenjivana u odraslih bolesnika s kroničnim zatajivanjem srca, NYHA klase II‑IV i smanjenom ejekcijskom frakcijom (ejekcijska frakcija lijevog ventrikula [LVEF] ≤ 40 %, kasnije izmijenjeno u ≤ 35 %) uz druge terapije za zatajivanje srca. Primarni kompozitni ishod obuhvatio je kardiovaskularnu (KV) smrt ili hospitalizaciju zbog zatajivanja srca. Bolesnici koji su imali SKT < 100 mmHg, teško oštećenje funkcije bubrega (eGFR < 30 ml/min/1,73 m2) i teško oštećenje funkcije jetre bili su isključeni kod probira i stoga nisu bili prospektivno ispitivani.

Prije sudjelovanja u ispitivanju bolesnici su bili dobro liječeni standardnom terapijom koja je uključivala ACE inhibitore/ARB‑ove (> 99 %), beta blokatore (94 %), antagoniste mineralokortikoidnih receptora (58 %) i diuretike (82 %). Medijan trajanja praćenja bio je 27 mjeseci, a bolesnici su se liječili do 4,3 godine.

Bolesnici su trebali prekinuti postojeću terapiju ACE inhibitorom ili ARB‑om te ući u uzastopno jednostruko slijepo ulazno razdoblje tijekom kojeg su primali terapiju enalaprilom 10 mg dvaput na dan, nakon čega je slijedilo jednostruko slijepo liječenje sakubitrilom/valsartanom 100 mg dvaput na dan, povećano na 200 mg dvaput na dan (vidjeti dio 4.8 za prekide tijekom tog razdoblja). Zatim su bili randomizirani u dvostruko slijepo razdoblje ispitivanja tijekom kojeg su primali ili sakubitril/valsartan 200 mg ili enalapril 10 mg dvaput na dan [sakubitril/valsartan (n = 4209); enalapril (n = 4233)].

Srednja dob ispitivane populacije bila je 64 godine, a 19 % imalo je 75 godina ili više. Kod randomizacije je 70 % bolesnika bilo NYHA klase II, 24 % je bilo klase III, a 0,7 % je bilo klase IV. Srednja LVEF bila je 29 % i bilo je 963 (11,4 %) bolesnika s početnom LVEF > 35 % i ≤ 40 %.

U skupini koja je primala sakubitril/valsartan, 76 % bolesnika ostalo je na ciljnoj dozi od 200 mg dvaput na dan na kraju ispitivanja (srednja dnevna doza od 375 mg). U skupini koja je primala enalapril, 75 % bolesnika ostalo je na ciljnoj dozi od 10 mg dvaput na dan na kraju ispitivanja (srednja dnevna doza od 18,9 mg).

Sakubitril/valsartan je bio superioran u odnosu na enalapril, smanjujući rizik od kardiovaskularne smrti ili hospitalizacija zbog zatajivanja srca na 21,8 % u usporedbi s 26,5 % kod bolesnika liječenih enalaprilom. Apsolutna smanjenja rizika bila su 4,7 % za kompozitni ishod KV smrti ili hospitalizacije zbog zatajivanja srca, 3,1 % samo za KV smrt te 2,8 % samo za prvu hospitalizaciju zbog zatajivanja srca. Relativno smanjenje rizika iznosilo je 20 % u odnosu na enalapril (vidjeti Tablicu 3). Ovaj je učinak bio uočen rano i održao se za vrijeme trajanja ispitivanja (vidjeti Sliku 1). Obje su komponente doprinijele smanjenju rizika. Iznenadna smrt predstavljala je 45 % kardiovaskularnih smrti i bila je smanjena za 20 % u bolesnika liječenih sakubitrilom/valsartanom u usporedbi s bolesnicima liječenim enalaprilom (omjer hazarda [HR] 0,80, p = 0,0082). Zatajivanje srca kao pumpe predstavljalo je 26 % kardiovaskularnih smrti i bilo je smanjeno za 21 % u bolesnika liječenih sakubitrilom/valsartanom u usporedbi s bolesnicima liječenima enalaprilom (HR 0,79, p = 0,0338).

Ovo smanjenje rizika bilo je dosljedno uočavano u podskupinama koje su uključivale: spol, dob, rasu, geografiju, NYHA klasu (II/III), ejekcijsku frakciju, bubrežnu funkciju, šećernu bolest ili hipertenziju u anamnezi, prijašnju terapiju za zatajivanje srca i fibrilaciju atrija.

Sakubitril/valsartan je poboljšao preživljenje uz značajno smanjenje smrtnosti od svih uzroka od 2,8 % (sakubitril/valsartan, 17 %, enalapril, 19,8 %). Relativno smanjenje rizika bilo je 16 % u usporedbi s enalaprilom (vidjeti Tablicu 3).

Tablica 3	Učinak liječenja za primarni kompozitni ishod, njegove komponente i smrtnost od svih uzroka tijekom medijana praćenja od 27 mjeseci

	
	Sakubitril/
valsartan
N = 4187♯
n (%)
	Enalapril
N = 4212♯
n (%)
	Omjer hazarda
(95 % CI)
	Relativno smanje-nje rizika
	p‑vrijedno-st ***

	Primarni kompozitni ishod KV smrti i hospitalizacija zbog zatajivanja srca*
	914 (21,83)
	1117 (26,52)
	0,80 (0,73, 0,87)
	20 %
	0,0000002

	Pojedinačne komponente primarnog kompozitnog ishoda

	KV smrt**
	558 (13,33)
	693 (16,45)
	0,80 (0,71, 0,89)
	20 %
	0,00004

	Prva hospitalizacija zbog zatajivanja srca
	537 (12,83)
	658 (15,62)
	0,79 (0,71, 0,89)
	21 %
	0,00004

	Sekundarni ishod

	Smrtnost od svih uzroka
	711 (16,98)
	835 (19,82)
	0,84 (0,76, 0,93)
	16 %
	0,0005


*Primarni ishod bio je definiran kao vrijeme do prvog događaja KV smrti ili hospitalizacije zbog zatajivanja srca.
**KV smrt uključuje sve bolesnike koji su umrli do isključnog datuma bez obzira na prethodnu hospitalizaciju.
***Jednostrana p‑vrijednost
♯ Potpuni set za analizu

Slika 1	Kaplan‑Meierove krivulje za primarni kompozitni ishod i komponentu KV smrti





TITRATION
TITRATION je bilo 12‑tjedno ispitivanje sigurnosti i podnošljivosti u 538 bolesnika s kroničnim zatajivanjem srca (NYHA klasa II–IV) i sistoličkom disfunkcijom (ejekcijska frakcija lijevog ventrikula ≤ 35 %) koji nisu nikada primali terapiju ACE inhibitorom ili ARB‑om ili na različitim dozama ACE inhibitora ili ARB‑a prije ulaska u ispitivanje. Bolesnici su primali početnu dozu sakubitrila/valsartana od 50 mg dvaput na dan te bili titrirani na 100 mg dvaput na dan, zatim na ciljnu dozu od 200 mg dvaput na dan, s režimom doziranja od 3 tjedna ili od 6 tjedana.

Više je bolesnika koji nikada prije nisu primali terapiju ACE inhibitorom ili ARB‑om ili koji su bili na terapiji niskom dozom (ekvivalentno < 10 mg enalaprila/dan) moglo postići i održati dozu sakubitrila/valsartana od 200 mg kada se doza titrirala prema većoj tijekom 6 tjedana (84,8 %) u odnosu na 3 tjedna (73,6 %). Ukupno je 76 % bolesnika postiglo i održalo ciljnu dozu sakubitrila/valsartana 200 mg dvaput na dan bez ikakvog prekida u doziranju ili postupno sniženje doze tijekom 12 tjedana.

Pedijatrijska populacija

PANORAMA-HF
PANORAMA-HF, ispitivanje faze 3, bilo je multinacionalno, randomizirano, dvostruko slijepo ispitivanje u kojem su se uspoređivali sakubitril/valsartan i enalapril u 375 pedijatrijskih bolesnika u dobi od 1 mjeseca do < 18 godina sa zatajivanjem srca zbog sistemske sistolične disfunkcije lijeve klijetke (LVEF ≤ 45 % ili frakcionalno skraćenje ≤ 22,5 %). Primarni cilj bio je utvrditi je li sakubitril/valsartan superioran u odnosu na enalapril u pedijatrijskih bolesnika s HF-om za vrijeme trajanja liječenja od 52 tjedna na temelju mjere ishoda u vidu globalnog ranga. Primarna mjera ishoda u vidu globalnog ranga izvedena je rangiranjem bolesnika (od najgoreg do najboljeg ishoda) na temelju kliničkih događaja kao što su smrt, uvođenje mehaničkog održavanja života, uvrštavanje na popis za hitnu transplantaciju srca, pogoršanje HF-a, mjere funkcionalnog kapaciteta (rezultati za NYHA/ROSS) i simptomi HF-a prema prijavama bolesnika (Ljestvica bolesnikovog općeg dojma, [engl. Patient Global Impression Scale, PGIS]). Bolesnici sa sistemskom desnom klijetkom ili jednom klijetkom i bolesnici s restriktivnom ili hipertrofičnom kardiomiopatijom bili su isključeni iz ispitivanja. Ciljna doza održavanja sakubitrila/valsartana bila je 2,3 mg/kg dvaput na dan u pedijatrijskih bolesnika u dobi od 1 mjeseca do < 1 godine te 3,1 mg/kg dvaput na dan u bolesnika u dobi od 1 do < 18 godina uz najveću dozu od 200 mg dvaput na dan. Ciljna doza održavanja enalaprila bila je 0,15 mg/kg dvaput na dan u pedijatrijskih bolesnika u dobi od 1 mjeseca do < 1 godine te 0,2 mg/kg dvaput na dan u bolesnika u dobi od 1 do < 18 godina uz najveću dozu od 10 mg dvaput na dan.

U ispitivanju je 9 bolesnika bilo u dobi od 1 mjeseca do < 1 godine, 61 bolesnik je bio u dobi od 1 godine do < 2 godine, 85 bolesnika je bilo u dobi od 2 do < 6 godina, a 220 bolesnika je bilo u dobi od 6 do < 18 godina. Na početku je 15,7 % bolesnika bilo NYHA/ROSS klase I, 69,3 % bilo je klase II, 14,4 % bilo je klase III, a 0,5 % bilo je klase IV. Srednja vrijednost LVEF-a bila je 32 %. Najčešći osnovni uzroci zatajivanja srca bili su povezani s kardiomiopatijom (63,5 %). Prije sudjelovanja u ispitivanju bolesnici su se najčešće liječili ACE inhibitorima/ARB-ovima (93 %), beta-blokatorima (70 %), antagonistima aldosterona (70 %) i diureticima (84 %).

Omjer izgleda prema Mann-Whitney-u za primarnu mjeru ishoda u vidu globalnog ranga bio je 0,907 (95 % CI 0,72; 1,14), numerički u korist sakubitrila/valsartana (vidjeti Tablicu 4). Sakubitril/valsartan i enalapril pokazali su usporediva klinički relevantna poboljšanja sekundarnih mjera ishoda u vidu promjene NYHA/ROSS klase i rezultata za PGIS u odnosu na početne. U 52. su tjednu promjene NYHA/ROSS funkcionalne klase u odnosu na početnu bile sljedeće: poboljšana u 37,7 % odnosno 34,0 %; nepromijenjena u 50,6 % odnosno 56,6 %; pogoršana u 11,7 % odnosno 9,4 % bolesnika za sakubitril/valsartan odnosno enalapril. Slično tome, promjene rezultata za PGIS u odnosu na početni bile su: poboljšani u 35,5 % odnosno 34,8 %; nepromijenjeni u 48,0 % odnosno 47,5 %; pogoršani u 16,5 % odnosno 17,7 % bolesnika za sakubitril/valsartan odnosno enalapril. NT‑proBNP je bio znatno smanjen u odnosu na početni u obje terapijske skupine. Razmjer smanjenja NT-proBNP-a s Entrestom bio je sličan razmjeru opaženom u odraslih bolesnika sa zatajivanjem srca u ispitivanju PARADIGM-HF. Budući da je sakubitril/valsartan poboljšao ishode i smanjio NT-proBNP u ispitivanju PARADIGM-HF, smanjeni NT-proBNP uz simptomatska i funkcionalna poboljšanja u odnosu na početak opažena u ispitivanju PANORAMA-HF smatrala su se razumnom osnovom za donošenje zaključka o kliničkim koristima u pedijatrijskih bolesnika sa zatajivanjem srca. Bilo je premalo bolesnika mlađih od 1 godine da bi se mogla ocijeniti djelotvornost sakubitrila/valsartana u toj dobnoj skupini.

Tablica 4	Učinak liječenja na primarnu mjeru ishoda u vidu globalnog ranga u ispitivanju PANORAMA-HF

	
	Sakubitril/valsartan
N = 187
	Enalapril
N = 188
	Učinak liječenja

	Primarna mjera ishoda u vidu globalnog ranga
	Vjerojatnost povoljnog ishoda (%)*
	Vjerojatnost povoljnog ishoda (%)*
	Izgledi**
(95 % CI)

	
	52,4
	47,6
	0,907 (0,72; 1,14)


*% vjerojatnosti povoljnog ishoda ili Mann-Whitney-u vjerojatnost (MWP) za primijenjeno liječenje procijenjeno je na temelju postotka dobitaka parovnih usporedba globalnog ranga između bolesnika liječenih sakubitrilom/valsartanom naspram bolesnika liječenih enalaprilom (svaki viši rezultat računa se kao jedan dobitak, a svaki jednaki rezultat računa se kao pola dobitka).
**Omjer izgleda prema Mann‑Whitney-u izračunat je kao procijenjeni MWP za enalapril podijeljen s procijenjenim MWP za sakubitril/valsartan, pri čemu su izgledi < 1 bili u korist sakubitrila/valsartana, a > 1 u korist enalaprila.

5.2	Farmakokinetička svojstva

Valsartan sadržan u sakubitrilu/valsartanu više je bioraspoloživ nego valsartan u drugim formulacijama tableta koje se nalaze na tržištu; 26 mg, 51 mg i 103 mg valsartana u sakubitrilu/valsartanu ekvivalentno je 40 mg, 80 mg, odnosno 160 mg valsartana u drugim formulacijama tableta na tržištu.

Pedijatrijska populacija

Farmakokinetika sakubitrila/valsartana ocjenjivala se u pedijatrijskih bolesnika sa zatajivanjem srca u dobi od 1 mjesec do < 1 godine te od 1 godine do < 18 godina i ukazala je da je farmakokinetički profil sakubitrila/valsartana u pedijatrijskih i odraslih bolesnika sličan.

Odrasla populacija

Apsorpcija
Nakon oralne primjene, sakubitril/valsartan se disocira u valsartan i prolijek sakubitril. Sakubitril se dalje metabolizira u aktivni metabolit LBQ657. Oni postižu vršne koncentracije u plazmi za 2 sata, 1 sat, odnosno 2 sata. Procjenjuje se da je apsolutna bioraspoloživost nakon peroralne primjene sakubitrila i valsartana više od 60 %, odnosno 23 %.

Nakon doziranja sakubitrila/valsartana dvaput na dan, razine sakubitrila, LBQ657 i valsartana u stanju dinamičke ravnoteže postižu se za tri dana. U stanju dinamičke ravnoteže, sakubitril i valsartan ne akumuliraju se značajno, dok se LBQ657 akumulira 1,6 puta. Primjena s hranom nema klinički značajan utjecaj na sistemske izloženosti sakubitrila, LBQ657 i valsartana. Sakubitril/valsartan se može primjenjivati uz hranu ili bez nje.

Distribucija
Sakubitril, LBQ657 i valsartan se u velikoj mjeri vežu za proteine u plazmi (94‑97 %). Na temelju usporedbe izloženosti plazme i cerebrospinalne tekućine, LBQ657 prelazi krvno‑moždanu barijeru u ograničenoj mjeri (0,28 %). Prosječni prividni volumen distribucije valsartana i sakubitrila bio je 75 litara odnosno 103 litre.

Biotransformacija
Sakubitril lako prelazi u LBQ657 pomoću karboksilesteraza 1b i 1c; LBQ657 se dalje ne metabolizira u značajnom opsegu. Valsartan se minimalno metabolizira, budući da se samo oko 20 % doze vraća u obliku metabolita. Utvrđen je hidroksilni metabolit valsartana u plazmi pri niskim koncentracijama (< 10 %).

Budući da je metabolizam sakubitrila i valsartana posredovan CYP450 enzimima minimalan, ne očekuje se da će istodobna primjena lijekova koji utječu na CYP450 enzime utjecati na farmakokinetiku.

In vitro metabolička ispitivanja ukazuju na to da je potencijal za interakcije s lijekovima na temelju CYP450 nizak, budući da je metabolizam sakubitrila/valsartana putem CYP450 enzima ograničen. Sakubitril/valsartan ne inducira niti inhibira CYP450 enzime.

Eliminacija
Nakon peroralne primjene, 52‑68 % sakubitrila (prvenstveno kao LBQ657) i ~13 % valsartana i njegovih metabolita izlučuje se mokraćom; 37‑48 % sakubitrila (prvenstveno kao LBQ657) i 86 % valsartana i njegovih metabolita izlučuje se stolicom.

Sakubitril, LBQ657 i valsartan eliminiraju se iz plazme sa srednjim vremenom polueliminacije (T½) od otprilike 1,43 sata, 11,48 sati, odnosno 9,90 sati.

Linearnost/nelinearnost
Farmakokinetika sakubitrila, LBQ657 i valsartana bila je otprilike linearna u rasponu doza sakubitrila/valsartana od 24 mg sakubitrila/26 mg valsartana do 97 mg sakubitrila/103 mg valsartana.

Posebne populacije

Oštećenje funkcije bubrega
Uočena je korelacija između bubrežne funkcije i sistemske izloženosti LBQ657 u bolesnika s blagim do teškim oštećenjem funkcije bubrega. Izloženost LBQ657 u bolesnika s umjerenim (30 ml/min/1,73 m2 ≤ eGFR < 60 ml/min/1,73 m2) i teškim oštećenjem funkcije bubrega (15 ml/min/1,73 m2 ≤ eGFR < 30 ml/min/1,73 m2) bila je 1,4-puta odnosno 2,2-puta viša u usporedbi s bolesnicima s blagim oštećenjem funkcije bubrega (60 ml/min/1,73 m2 ≤ eGFR < 90 ml/min/1,73 m2) koji su bili najveća skupina bolesnika uključena u PARADIGM-HF. Nisu provedena ispitivanja u bolesnika koji su na dijalizi. Međutim, LBQ657 i valsartan u velikoj se mjeri vežu za protein u plazmi i stoga je malo vjerojatno da će se ukloniti dijalizom.

Oštećenje funkcije jetre
U bolesnika s blagim do umjerenim oštećenjem funkcije jetre, izloženosti sakubitrilu povećale su se za 1,5, odnosno 3,4 puta, LBQ657 za 1,5, odnosno 1,9 puta, a valsartanu za 1,2, odnosno 2,1 puta, u usporedbi s odgovarajućim zdravim ispitanicima. Međutim, u bolesnika s blagim do umjerenim oštećenjem funkcije jetre izloženosti slobodnih koncentracija LBQ657 povećale su se za 1,47 odnosno 3,08 puta, a izloženosti slobodnih koncentracija valsartana povećale su se za 1,09 odnosno 2,20 puta, u usporedbi s odgovarajućim zdravim ispitanicima. Sakubitril/valsartan nije bio ispitivan u bolesnika s teškim oštećenjem funkcije jetre, bilijarnom cirozom ili kolestazom (vidjeti dijelove 4.3 i 4.4).

Učinak spola
Farmakokinetika sakubitrila/valsartana (sakubitrila, LBQ657 i valsartana) slična je između muških i ženskih ispitanika.

5.3	Neklinički podaci o sigurnosti primjene

Neklinički podaci (uključujući ispitivanja s komponentama sakubitrilom i valsartanom i/ili sakubitrilom/valsartanom) ne ukazuju na poseban rizik za ljude na temelju konvencionalnih ispitivanja sigurnosne farmakologije, toksičnosti ponovljenih doza, genotoksičnosti, kancerogenog potencijala i plodnosti.

Plodnost, reprodukcija i razvoj

Liječenje sakubitrilom/valsartanom tijekom organogeneze rezultiralo je povećanom embriofetalnom smrtnosti u štakora pri dozama ≥ 49 mg sakubitrila/51 mg valsartana/kg/dan (≤ 0,72 puta najveće preporučene doze za ljude [engl. maximum recommended human dose, MRHD] na temelju AUC‑a) i u zečeva pri dozama ≥ 4,9 mg sakubitrila/5,1 mg valsartana/kg/dan (2 odnosno 0,03 puta MRHD‑a na temelju AUC‑a valsartana, odnosno LBQ657). On je teratogen na temelju niske incidencije fetalne hidrocefalije, povezano s toksičnim dozama za majku, što je bilo uočeno u zečeva uz dozu sakubitrila/valsartana ≥ 4,9 mg sakubitrila/5,1 mg valsartana/kg/dan. Kardiovaskularne abnormalnosti (uglavnom kardiomegalija) uočene su u fetusa zečeva pri dozama koje nisu toksične za majku (1,46 mg sakubitrila/1,54 mg valsartana/kg/dan). Blago povećanje dviju varijacija fetusnog skeleta (deformirana sternebra, dvostrana osifikacija sternebre) bilo je uočeno u zečeva pri dozi sakubitrila/valsartana od 4,9 mg sakubitrila/5,1 mg valsartana/kg/dan. Štetni embriofetalni učinci sakubitrila/valsartana pripisuju se antagonističkoj aktivnosti prema angiotenzinskom receptoru (vidjeti dio 4.6).

Liječenje sakubitrilom tijekom organogeneze rezultiralo je embriofetalnom smrtnošću i embriofetalnom toksičnošću (smanjena fetalna tjelesna težina i malformacije skeleta) u zečeva pri dozama povezanima s maternalnom toksičnošću (500 mg/kg/dan; 5,7 puta MRHD-a na temelju AUC‑a LBQ657). Blago generalizirana odgoda osifikacije bila je uočena u dozama > 50 mg/kg/dan. Taj nalaz se ne smatra štetnim. Nisu uočeni dokazi embriofetalne toksičnosti ili teratogenosti u štakora liječenih sakubitrilom. Embriofetalna razina bez opaženih štetnih učinaka (NOAEL) za sakubitril bila je najmanje 750 mg/kg/dan u štakora i 200 mg/kg/dan u zečeva (2,2 puta MRHD-a na temelju AUC-a LBQ657).

Ispitivanja prenatalnog i postnatalnog razvoja u štakora provedena sa sakubitrilom u visokim dozama do 750 mg/kg/dan (2,2 puta MRHD‑a na temelju AUC‑a) i valsartanom u dozama do 600 mg/kg/dan (0,86 puta MRHD‑a na temelju AUC‑a) ukazuju na to da liječenje sakubitrilom/valsartanom tijekom organogeneze, gestacije i laktacije može utjecati na razvoj i preživljenje mladunčadi.

Ostali neklinički nalazi

Sakubitril/valsartan
Učinci sakubitrila/valsartana na koncentracije amiloida‑β u cerebrospinalnoj tekućini i moždanom tkivu ocijenjeni su u mladih (2‑4 godine starosti) cynomolgus majmuna liječenih sakubitrilom/valsartanom (24 mg sakubitrila/26 mg valsartana/kg/dan) tijekom dva tjedna. U ovom ispitivanju klirens Aβ‑a u cerebrospinalnoj tekućini u cynomolgus majmuna bio je smanjen, povećavajući razine Aβ1‑40, 1‑42 i 1‑38 u cerebrospinalnoj tekućini; nije bilo odgovarajućeg povećanja razina Aβ‑a u mozgu. Povećanja Aβ1‑40 i 1‑42 u cerebrospinalnoj tekućini nisu bila uočena u dvotjednom ispitivanju na zdravim dobrovoljcima (vidjeti dio 5.1). Uz to, u toksikološkom ispitivanju u cynomolgus majmuna liječenih sakubitrilom/valsartanom u dozi od 146 mg sakubitrila/154 mg valsartana/kg/dan tijekom 39 tjedana, nije bilo dokaza prisutnosti amiloidnih plakova u mozgu. Amiloidni sadržaj nije, međutim, bio kvantitativno mjeren u ovom ispitivanju.

Sakubitril
U juvenilnih štakora liječenih sakubitrilom (postnatalni dani od 7. do 70.), došlo je do smanjenja razvoja koštane mase i produljenja kosti povezanih s dobi uz otprilike dvostruku AUC izloženost aktivnom metabolitu sakubitrila, LBQ657, na temelju pedijatrijske kliničke doze sakubitrila/valsartana od 3,1 mg/kg dvaput na dan. Mehanizam tih nalaza u juvenilnih štakora pa time i relevantnost za ljudsku pedijatrijsku populaciju nisu poznati. Ispitivanje u odraslih štakora pokazalo je samo minimalan prolazan inhibitorni učinak na mineralnu gustoću kostiju, ali ne na bilo koje druge parametre relevantne za rast kostiju, što ukazuje da nema relevantnog učinka sakubitrila na kosti u populacijama odraslih bolesnika pod normalnim uvjetima. Međutim, blaga prolazna interferencija sakubitrila s ranom fazom zacjeljivanja prijeloma u odraslih ne može se isključiti. Klinički podaci u pedijatrijskih bolesnika (ispitivanje PANORAMA-HF) nisu pokazali dokaze da sakubitril/valsartan utječe na tjelesnu težinu, visinu, opseg glave i stopu prijeloma. Gustoća kostiju nije bila mjerena u ispitivanju. Dugoročni podaci u pedijatrijskih bolesnika (PANORAMA-HF OLE) nisu pokazali dokaze o štetnim učincima sakubitrila/valsartana na rast (kostiju) ili stope prijeloma.

Valsartan
U juvenilnih štakora liječenih valsartanom (postnatalni dani od 7. do 70.), doze već od 1 mg/kg/dan proizvele su trajne ireverzibilne promjene na bubrezima koje su odgovarale tubularnoj nefropatiji (ponekad popraćene nekrozom tubularnog epitela) i dilataciju zdjelice. Te promjene na bubrezima predstavljaju očekivani pretjerani farmakološki učinak inhibitora angiotenzin konvertirajućeg enzima i blokatora angiotenzina II tipa 1; takvi se učinci uočavaju ako se štakori liječe tijekom prvih 13 dana života. Ovo se razdoblje podudara s 36 tjedana gestacije u ljudi, koje bi se povremeno moglo produžiti do 44 tjedna nakon začeća u ljudi. Funkcionalno sazrijevanje bubrega proces je koji se odvija tijekom prve godine života u ljudi. Posljedično tomu ne može se isključiti klinička relevantnost u pedijatrijskih bolesnika mlađih od 1 godine, dok pretklinički podaci ne ukazuju na sigurnosni problem za pedijatrijske bolesnike starije od 1 godine.


6.	FARMACEUTSKI PODACI

6.1	Popis pomoćnih tvari

Jezgra granule

Celuloza, mikrokristalična
Hidroksipropilceluloza
Magnezijev stearat
Silicijev dioksid, koloidni, bezvodni
Talk

Film ovojnica

Kopoli(butadien/metakrilat), lužnati
Talk
Stearatna kiselina
Natrijev laurilsulfat

Ovojnica kapsule

[bookmark: _Hlk130316317]Entresto 6 mg/6 mg granule u kapsulama za otvaranje
Hipromeloza
Titanijev dioksid (E171)

Entresto 15 mg/16 mg granule u kapsulama za otvaranje
Hipromeloza
Titanijev dioksid (E171)
Željezov oksid, žuti (E172)

Tinta za označavanje

Šelak
Propilenglikol
Željezov oksid, crveni (E172)
Amonijak, koncentrirana otopina
Kalijev hidroksid

6.2	Inkompatibilnosti

Nije primjenjivo.

6.3	Rok valjanosti

3 godine

6.4	Posebne mjere pri čuvanju lijeka

Lijek ne zahtijeva čuvanje na određenoj temperaturi.
Čuvati u originalnom pakiranju radi zaštite od vlage.

6.5	Vrsta i sadržaj spremnika

PA/Alu/PVC blisteri.

Entresto 6 mg/6 mg granule u kapsulama za otvaranje

Veličina pakiranja: 60 kapsula

Entresto 15 mg/16 mg granule u kapsulama za otvaranje

Veličina pakiranja: 60 kapsula

6.6	Posebne mjere za zbrinjavanje i druga rukovanja lijekom

Neiskorišteni lijek ili otpadni materijal potrebno je zbrinuti sukladno nacionalnim propisima.

Uporaba u pedijatrijskoj populaciji

Bolesnike i njegovatelje potrebno je uputiti da otvore kapsulu (kapsule) pažljivo kako bi izbjegli prosipanje ili raspršivanje sadržaja kapsule u zrak. Preporučuje se držati kapsulu uspravno s obojenom kapicom prema gore te odignuti kapicu s tijela kapsule.

Sadržaj kapsule mora se posuti na 1 do 2 čajne žličice meke hrane u maloj posudi.

Hrana s granulama mora se odmah konzumirati.

Prazne ovojnice kapsule moraju se odmah odbaciti.


7.	NOSITELJ ODOBRENJA ZA STAVLJANJE LIJEKA U PROMET

Novartis Europharm Limited
Vista Building
Elm Park, Merrion Road
Dublin 4
Irska


8.	BROJ(EVI) ODOBRENJA ZA STAVLJANJE LIJEKA U PROMET

Entresto 6 mg/6 mg granule u kapsulama za otvaranje

EU/1/15/1058/023

Entresto 15 mg/16 mg granule u kapsulama za otvaranje

EU/1/15/1058/024


9.	DATUM PRVOG ODOBRENJA / DATUM OBNOVE ODOBRENJA

Datum prvog odobrenja: 19. studenog 2015.
Datum posljednje obnove odobrenja: 25. lipnja 2020.


10.	DATUM REVIZIJE TEKSTA


Detaljnije informacije o ovom lijeku dostupne su na internetskoj stranici Europske agencije za lijekove https://www.ema.europa.eu


























PRILOG II.

A.	PROIZVOĐAČ ODGOVORAN ZA PUŠTANJE SERIJE LIJEKA U PROMET

B.	UVJETI ILI OGRANIČENJA VEZANI UZ OPSKRBU I PRIMJENU

C.	OSTALI UVJETI I ZAHTJEVI ODOBRENJA ZA STAVLJANJE LIJEKA U PROMET

D.	UVJETI ILI OGRANIČENJA VEZANI UZ SIGURNU I UČINKOVITU PRIMJENU LIJEKA


A.	PROIZVOĐAČ(I) ODGOVORAN(NI) ZA PUŠTANJE SERIJE LIJEKA U PROMET

Naziv(i) i adresa(e) proizvođača odgovornog(ih) za puštanje serije lijeka u promet

Filmom obložene tablete
Novartis Pharmaceutical Manufacturing LLC
Verovskova Ulica 57
1000 Ljubljana
Slovenija

Novartis Farma S.p.A
Via Provinciale Schito 131
80058 Torre Annunziata (NA)
Italija

Novartis Pharma GmbH
Roonstrasse 25
90429 Nürnberg
Njemačka

LEK farmacevtska družba d. d., Poslovna enota PROIZVODNJA LENDAVA
Trimlini 2D
Lendava 9220
Slovenija

Novartis Pharma GmbH
Sophie-Germain-Strasse 10
90443 Nürnberg
Njemačka

Granule u kapsulama za otvaranje
Lek farmacevtska družba d.d.
Verovskova Ulica 57
1526 Ljubljana
Slovenija

Novartis Pharmaceutical Manufacturing LLC
Verovskova Ulica 57
1000 Ljubljana
Slovenija

Novartis Pharma GmbH
Roonstrasse 25
90429 Nürnberg
Njemačka

Novartis Farmaceutica S.A.
Gran Via de les Corts Catalanes, 764
08013 Barcelona
Španjolska

Novartis Pharma GmbH
Sophie-Germain-Strasse 10
90443 Nürnberg
Njemačka

Na tiskanoj uputi o lijeku mora se navesti naziv i adresa proizvođača odgovornog za puštanje navedene serije u promet.


B.	UVJETI ILI OGRANIČENJA VEZANI UZ OPSKRBU I PRIMJENU

Lijek se izdaje na recept.


C.	OSTALI UVJETI I ZAHTJEVI ODOBRENJA ZA STAVLJANJE LIJEKA U PROMET

· Periodička izvješća o neškodljivosti lijeka (PSUR-evi)

Zahtjevi za podnošenje PSUR-eva za ovaj lijek definirani su u referentnom popisu datuma EU (EURD popis) predviđenom člankom 107.c stavkom 7. Direktive 2001/83/EZ i svim sljedećim ažuriranim verzijama objavljenima na europskom internetskom portalu za lijekove.


D.	UVJETI ILI OGRANIČENJA VEZANI UZ SIGURNU I UČINKOVITU PRIMJENU LIJEKA

· Plan upravljanja rizikom (RMP)

Nositelj odobrenja obavljat će zadane farmakovigilancijske aktivnosti i intervencije, detaljno objašnjene u dogovorenom Planu upravljanja rizikom (RMP), koji se nalazi u Modulu 1.8.2 Odobrenja za stavljanje lijeka u promet, te svim sljedećim dogovorenim ažuriranim verzijama RMP‑a.

Ažurirani RMP treba dostaviti:
· na zahtjev Europske agencije za lijekove;
· [bookmark: page_total_master7][bookmark: page_total]prilikom svake izmjene sustava za upravljanje rizikom, a naročito kada je ta izmjena rezultat primitka novih informacija koje mogu voditi ka značajnim izmjenama omjera korist/rizik, odnosno kada je izmjena rezultat ostvarenja nekog važnog cilja (u smislu farmakovigilancije ili minimizacije rizika).


























PRILOG III.

OZNAČIVANJE I UPUTA O LIJEKU

























A. OZNAČIVANJE



PODACI KOJI SE MORAJU NALAZITI NA VANJSKOM PAKIRANJU

VANJSKA KUTIJA JEDINIČNOG PAKIRANJA


1.	NAZIV LIJEKA

Entresto 24 mg/26 mg filmom obložene tablete
sakubitril/valsartan


2.	NAVOĐENJE DJELATNE(IH) TVARI

Jedna tableta od 24 mg/26 mg sadrži 24,3 mg sakubitrila i 25,7 mg valsartana (u obliku kompleksa natrijevih soli sakubitrila i valsartana).


3.	POPIS POMOĆNIH TVARI


4.	FARMACEUTSKI OBLIK I SADRŽAJ

Filmom obložena tableta

14 filmom obloženih tableta
20 filmom obloženih tableta
28 filmom obloženih tableta
56 filmom obloženih tableta
196 filmom obloženih tableta


5.	NAČIN I PUT(EVI) PRIMJENE LIJEKA

Prije uporabe pročitajte uputu o lijeku.
Za primjenu kroz usta


6.	POSEBNO UPOZORENJE O ČUVANJU LIJEKA IZVAN POGLEDA I DOHVATA DJECE

Čuvati izvan pogleda i dohvata djece.


7.	DRUGO(A) POSEBNO(A) UPOZORENJE(A), AKO JE POTREBNO


8.	ROK VALJANOSTI

EXP


9.	POSEBNE MJERE ČUVANJA

Čuvati u originalnom pakiranju radi zaštite od vlage.


10.	POSEBNE MJERE ZA ZBRINJAVANJE NEISKORIŠTENOG LIJEKA ILI OTPADNIH MATERIJALA KOJI POTJEČU OD LIJEKA, AKO JE POTREBNO


11.	NAZIV I ADRESA NOSITELJA ODOBRENJA ZA STAVLJANJE LIJEKA U PROMET

Novartis Europharm Limited
Vista Building
Elm Park, Merrion Road
Dublin 4
Irska


12.	BROJ(EVI) ODOBRENJA ZA STAVLJANJE LIJEKA U PROMET

	EU/1/15/1058/001
	28 filmom obloženih tableta

	EU/1/15/1058/008
	14 filmom obloženih tableta

	EU/1/15/1058/009
	20 filmom obloženih tableta

	EU/1/15/1058/010
	56 filmom obloženih tableta

	EU/1/15/1058/018
	196 filmom obloženih tableta




13.	BROJ SERIJE

Lot


14.	NAČIN IZDAVANJA LIJEKA


15.	UPUTE ZA UPORABU


16.	PODACI NA BRAILLEOVOM PISMU

Entresto 24 mg/26 mg filmom obložene tablete, prihvaćen skraćeni format ako je potrebno iz tehničkih razloga


17.	JEDINSTVENI IDENTIFIKATOR – 2D BARKOD

Sadrži 2D barkod s jedinstvenim identifikatorom.


18.	JEDINSTVENI IDENTIFIKATOR – PODACI ČITLJIVI LJUDSKIM OKOM

PC
SN
NN


PODACI KOJI SE MORAJU NALAZITI NA VANJSKOM PAKIRANJU

VANJSKA KUTIJA VIŠESTRUKOG PAKIRANJA (UKLJUČUJUĆI PLAVI OKVIR)


1.	NAZIV LIJEKA

Entresto 24 mg/26 mg filmom obložene tablete
sakubitril/valsartan


2.	NAVOĐENJE DJELATNE(IH) TVARI

Jedna tableta od 24 mg/26 mg sadrži 24,3 mg sakubitrila i 25,7 mg valsartana (u obliku kompleksa natrijevih soli sakubitrila i valsartana).


3.	POPIS POMOĆNIH TVARI


4.	FARMACEUTSKI OBLIK I SADRŽAJ

Filmom obložena tableta

Višestruko pakiranje: 196 (7 pakiranja od 28) filmom obloženih tableta


5.	NAČIN I PUT(EVI) PRIMJENE LIJEKA

Prije uporabe pročitajte uputu o lijeku.
Za primjenu kroz usta


6.	POSEBNO UPOZORENJE O ČUVANJU LIJEKA IZVAN POGLEDA I DOHVATA DJECE

Čuvati izvan pogleda i dohvata djece.


7.	DRUGO(A) POSEBNO(A) UPOZORENJE(A), AKO JE POTREBNO


8.	ROK VALJANOSTI

EXP


9.	POSEBNE MJERE ČUVANJA

Čuvati u originalnom pakiranju radi zaštite od vlage.


10.	POSEBNE MJERE ZA ZBRINJAVANJE NEISKORIŠTENOG LIJEKA ILI OTPADNIH MATERIJALA KOJI POTJEČU OD LIJEKA, AKO JE POTREBNO


11.	NAZIV I ADRESA NOSITELJA ODOBRENJA ZA STAVLJANJE LIJEKA U PROMET

Novartis Europharm Limited
Vista Building
Elm Park, Merrion Road
Dublin 4
Irska


12.	BROJ(EVI) ODOBRENJA ZA STAVLJANJE LIJEKA U PROMET

	EU/1/15/1058/017
	196 filmom obloženih tableta (7 pakiranja od 28 tableta)




13.	BROJ SERIJE

Lot


14.	NAČIN IZDAVANJA LIJEKA


15.	UPUTE ZA UPORABU


16.	PODACI NA BRAILLEOVOM PISMU

Entresto 24 mg/26 mg filmom obložene tablete, prihvaćen skraćeni format ako je potrebno iz tehničkih razloga


17.	JEDINSTVENI IDENTIFIKATOR – 2D BARKOD

Sadrži 2D barkod s jedinstvenim identifikatorom.


18.	JEDINSTVENI IDENTIFIKATOR – PODACI ČITLJIVI LJUDSKIM OKOM

PC
SN
NN



PODACI KOJI SE MORAJU NALAZITI NA VANJSKOM PAKIRANJU

SREDNJA KUTIJA VIŠESTRUKOG PAKIRANJA (BEZ PLAVOG OKVIRA)


1.	NAZIV LIJEKA

Entresto 24 mg/26 mg filmom obložene tablete
sakubitril/valsartan


2.	NAVOĐENJE DJELATNE(IH) TVARI

Jedna tableta od 24 mg/26 mg sadrži 24,3 mg sakubitrila i 25,7 mg valsartana (u obliku kompleksa natrijevih soli sakubitrila i valsartana).


3.	POPIS POMOĆNIH TVARI


4.	FARMACEUTSKI OBLIK I SADRŽAJ

Filmom obložena tableta

28 filmom obloženih tableta. Sastavni dio višestrukog pakiranja. Nije za pojedinačnu prodaju.


5.	NAČIN I PUT(EVI) PRIMJENE LIJEKA

Prije uporabe pročitajte uputu o lijeku.
Za primjenu kroz usta


6.	POSEBNO UPOZORENJE O ČUVANJU LIJEKA IZVAN POGLEDA I DOHVATA DJECE

Čuvati izvan pogleda i dohvata djece.


7.	DRUGO(A) POSEBNO(A) UPOZORENJE(A), AKO JE POTREBNO


8.	ROK VALJANOSTI

EXP


9.	POSEBNE MJERE ČUVANJA

Čuvati u originalnom pakiranju radi zaštite od vlage.


10.	POSEBNE MJERE ZA ZBRINJAVANJE NEISKORIŠTENOG LIJEKA ILI OTPADNIH MATERIJALA KOJI POTJEČU OD LIJEKA, AKO JE POTREBNO


11.	NAZIV I ADRESA NOSITELJA ODOBRENJA ZA STAVLJANJE LIJEKA U PROMET

Novartis Europharm Limited
Vista Building
Elm Park, Merrion Road
Dublin 4
Irska


12.	BROJ(EVI) ODOBRENJA ZA STAVLJANJE LIJEKA U PROMET

	EU/1/15/1058/017
	196 filmom obloženih tableta (7 pakiranja od 28 tableta)




13.	BROJ SERIJE

Lot


14.	NAČIN IZDAVANJA LIJEKA


15.	UPUTE ZA UPORABU


16.	PODACI NA BRAILLEOVOM PISMU

Entresto 24 mg/26 mg filmom obložene tablete, prihvaćen skraćeni format ako je potrebno iz tehničkih razloga


17.	JEDINSTVENI IDENTIFIKATOR – 2D BARKOD


18.	JEDINSTVENI IDENTIFIKATOR – PODACI ČITLJIVI LJUDSKIM OKOM





PODACI KOJE MORA NAJMANJE SADRŽAVATI BLISTER ILI STRIP

BLISTERI


1.	NAZIV LIJEKA

Entresto 24 mg/26 mg tablete
sakubitril/valsartan


2.	NAZIV NOSITELJA ODOBRENJA ZA STAVLJANJE LIJEKA U PROMET

Novartis Europharm Limited


3.	ROK VALJANOSTI

EXP


4.	BROJ SERIJE

Lot


5.	DRUGO




PODACI KOJI SE MORAJU NALAZITI NA VANJSKOM PAKIRANJU

VANJSKA KUTIJA JEDINIČNOG PAKIRANJA


1.	NAZIV LIJEKA

Entresto 49 mg/51 mg filmom obložene tablete
sakubitril/valsartan


2.	NAVOĐENJE DJELATNE(IH) TVARI

Jedna tableta od 49 mg/51 mg sadrži 48,6 mg sakubitrila i 51,4 mg valsartana (u obliku kompleksa natrijevih soli sakubitrila i valsartana).


3.	POPIS POMOĆNIH TVARI


4.	FARMACEUTSKI OBLIK I SADRŽAJ

Filmom obložena tableta

14 filmom obloženih tableta
20 filmom obloženih tableta
28 filmom obloženih tableta
56 filmom obloženih tableta
168 filmom obloženih tableta
196 filmom obloženih tableta


5.	NAČIN I PUT(EVI) PRIMJENE LIJEKA

Prije uporabe pročitajte uputu o lijeku.
Za primjenu kroz usta


6.	POSEBNO UPOZORENJE O ČUVANJU LIJEKA IZVAN POGLEDA I DOHVATA DJECE

Čuvati izvan pogleda i dohvata djece.


7.	DRUGO(A) POSEBNO(A) UPOZORENJE(A), AKO JE POTREBNO


8.	ROK VALJANOSTI

EXP


9.	POSEBNE MJERE ČUVANJA

Čuvati u originalnom pakiranju radi zaštite od vlage.


10.	POSEBNE MJERE ZA ZBRINJAVANJE NEISKORIŠTENOG LIJEKA ILI OTPADNIH MATERIJALA KOJI POTJEČU OD LIJEKA, AKO JE POTREBNO


11.	NAZIV I ADRESA NOSITELJA ODOBRENJA ZA STAVLJANJE LIJEKA U PROMET

Novartis Europharm Limited
Vista Building
Elm Park, Merrion Road
Dublin 4
Irska


12.	BROJ(EVI) ODOBRENJA ZA STAVLJANJE LIJEKA U PROMET

	EU/1/15/1058/002
	28 filmom obloženih tableta

	EU/1/15/1058/003
	56 filmom obloženih tableta

	EU/1/15/1058/011
	14 filmom obloženih tableta

	EU/1/15/1058/012
	20 filmom obloženih tableta

	EU/1/15/1058/019
	168 filmom obloženih tableta

	EU/1/15/1058/020
	196 filmom obloženih tableta




13.	BROJ SERIJE

Lot


14.	NAČIN IZDAVANJA LIJEKA


15.	UPUTE ZA UPORABU


16.	PODACI NA BRAILLEOVOM PISMU

Entresto 49 mg/51 mg filmom obložene tablete, prihvaćen skraćeni format ako je potrebno iz tehničkih razloga


17.	JEDINSTVENI IDENTIFIKATOR – 2D BARKOD

Sadrži 2D barkod s jedinstvenim identifikatorom.


18.	JEDINSTVENI IDENTIFIKATOR – PODACI ČITLJIVI LJUDSKIM OKOM

PC
SN
NN


PODACI KOJI SE MORAJU NALAZITI NA VANJSKOM PAKIRANJU

VANJSKA KUTIJA VIŠESTRUKOG PAKIRANJA (UKLJUČUJUĆI PLAVI OKVIR)


1.	NAZIV LIJEKA

Entresto 49 mg/51 mg filmom obložene tablete
sakubitril/valsartan


2.	NAVOĐENJE DJELATNE(IH) TVARI

Jedna tableta od 49 mg/51 mg sadrži 48,6 mg sakubitrila i 51,4 mg valsartana (u obliku kompleksa natrijevih soli sakubitrila i valsartana).


3.	POPIS POMOĆNIH TVARI


4.	FARMACEUTSKI OBLIK I SADRŽAJ

Filmom obložena tableta

Višestruko pakiranje: 168 (3 pakiranja od 56) filmom obloženih tableta
Višestruko pakiranje: 196 (7 pakiranja od 28) filmom obloženih tableta


5.	NAČIN I PUT(EVI) PRIMJENE LIJEKA

Prije uporabe pročitajte uputu o lijeku.
Za primjenu kroz usta


6.	POSEBNO UPOZORENJE O ČUVANJU LIJEKA IZVAN POGLEDA I DOHVATA DJECE

Čuvati izvan pogleda i dohvata djece.


7.	DRUGO(A) POSEBNO(A) UPOZORENJE(A), AKO JE POTREBNO


8.	ROK VALJANOSTI

EXP


9.	POSEBNE MJERE ČUVANJA

Čuvati u originalnom pakiranju radi zaštite od vlage.


10.	POSEBNE MJERE ZA ZBRINJAVANJE NEISKORIŠTENOG LIJEKA ILI OTPADNIH MATERIJALA KOJI POTJEČU OD LIJEKA, AKO JE POTREBNO


11.	NAZIV I ADRESA NOSITELJA ODOBRENJA ZA STAVLJANJE LIJEKA U PROMET

Novartis Europharm Limited
Vista Building
Elm Park, Merrion Road
Dublin 4
Irska


12.	BROJ(EVI) ODOBRENJA ZA STAVLJANJE LIJEKA U PROMET

	EU/1/15/1058/004
	168 filmom obloženih tableta (3 pakiranja od 56 tableta)

	EU/1/15/1058/013
	196 filmom obloženih tableta (7 pakiranja od 28 tableta)




13.	BROJ SERIJE

Lot


14.	NAČIN IZDAVANJA LIJEKA


15.	UPUTE ZA UPORABU


16.	PODACI NA BRAILLEOVOM PISMU

Entresto 49 mg/51 mg filmom obložene tablete, prihvaćen skraćeni format ako je potrebno iz tehničkih razloga


17.	JEDINSTVENI IDENTIFIKATOR – 2D BARKOD

Sadrži 2D barkod s jedinstvenim identifikatorom.


18.	JEDINSTVENI IDENTIFIKATOR – PODACI ČITLJIVI LJUDSKIM OKOM

PC
SN
NN



PODACI KOJI SE MORAJU NALAZITI NA VANJSKOM PAKIRANJU

SREDNJA KUTIJA VIŠESTRUKOG PAKIRANJA (BEZ PLAVOG OKVIRA)


1.	NAZIV LIJEKA

Entresto 49 mg/51 mg filmom obložene tablete
sakubitril/valsartan


2.	NAVOĐENJE DJELATNE(IH) TVARI

Jedna tableta od 49 mg/51 mg sadrži 48,6 mg sakubitrila i 51,4 mg valsartana (u obliku kompleksa natrijevih soli sakubitrila i valsartana).


3.	POPIS POMOĆNIH TVARI


4.	FARMACEUTSKI OBLIK I SADRŽAJ

Filmom obložena tableta

28 filmom obloženih tableta. Sastavni dio višestrukog pakiranja. Nije za pojedinačnu prodaju.
56 filmom obloženih tableta. Sastavni dio višestrukog pakiranja. Nije za pojedinačnu prodaju.


5.	NAČIN I PUT(EVI) PRIMJENE LIJEKA

Prije uporabe pročitajte uputu o lijeku.
Za primjenu kroz usta


6.	POSEBNO UPOZORENJE O ČUVANJU LIJEKA IZVAN POGLEDA I DOHVATA DJECE

Čuvati izvan pogleda i dohvata djece.


7.	DRUGO(A) POSEBNO(A) UPOZORENJE(A), AKO JE POTREBNO


8.	ROK VALJANOSTI

EXP


9.	POSEBNE MJERE ČUVANJA

Čuvati u originalnom pakiranju radi zaštite od vlage.


10.	POSEBNE MJERE ZA ZBRINJAVANJE NEISKORIŠTENOG LIJEKA ILI OTPADNIH MATERIJALA KOJI POTJEČU OD LIJEKA, AKO JE POTREBNO


11.	NAZIV I ADRESA NOSITELJA ODOBRENJA ZA STAVLJANJE LIJEKA U PROMET

Novartis Europharm Limited
Vista Building
Elm Park, Merrion Road
Dublin 4
Irska


12.	BROJ(EVI) ODOBRENJA ZA STAVLJANJE LIJEKA U PROMET

	EU/1/15/1058/004
	168 filmom obloženih tableta (3 pakiranja od 56 tableta)

	EU/1/15/1058/013
	196 filmom obloženih tableta (7 pakiranja od 28 tableta)




13.	BROJ SERIJE

Lot


14.	NAČIN IZDAVANJA LIJEKA


15.	UPUTE ZA UPORABU


16.	PODACI NA BRAILLEOVOM PISMU

Entresto 49 mg/51 mg filmom obložene tablete, prihvaćen skraćeni format ako je potrebno iz tehničkih razloga


17.	JEDINSTVENI IDENTIFIKATOR – 2D BARKOD


18.	JEDINSTVENI IDENTIFIKATOR – PODACI ČITLJIVI LJUDSKIM OKOM




PODACI KOJE MORA NAJMANJE SADRŽAVATI BLISTER ILI STRIP

BLISTERI


1.	NAZIV LIJEKA

Entresto 49 mg/51 mg tablete
sakubitril/valsartan


2.	NAZIV NOSITELJA ODOBRENJA ZA STAVLJANJE LIJEKA U PROMET

Novartis Europharm Limited


3.	ROK VALJANOSTI

EXP


4.	BROJ SERIJE

Lot


5.	DRUGO




PODACI KOJI SE MORAJU NALAZITI NA VANJSKOM PAKIRANJU

VANJSKA KUTIJA JEDINIČNOG PAKIRANJA


1.	NAZIV LIJEKA

Entresto 97 mg/103 mg filmom obložene tablete
sakubitril/valsartan


2.	NAVOĐENJE DJELATNE(IH) TVARI

Jedna tableta od 97 mg/103 mg sadrži 97,2 mg sakubitrila i 102,8 mg valsartana (u obliku kompleksa natrijevih soli sakubitrila i valsartana).


3.	POPIS POMOĆNIH TVARI


4.	FARMACEUTSKI OBLIK I SADRŽAJ

Filmom obložena tableta

14 filmom obloženih tableta
20 filmom obloženih tableta
28 filmom obloženih tableta
56 filmom obloženih tableta
168 filmom obloženih tableta
196 filmom obloženih tableta


5.	NAČIN I PUT(EVI) PRIMJENE LIJEKA

Prije uporabe pročitajte uputu o lijeku.
Za primjenu kroz usta


6.	POSEBNO UPOZORENJE O ČUVANJU LIJEKA IZVAN POGLEDA I DOHVATA DJECE

Čuvati izvan pogleda i dohvata djece.


7.	DRUGO(A) POSEBNO(A) UPOZORENJE(A), AKO JE POTREBNO


8.	ROK VALJANOSTI

EXP


9.	POSEBNE MJERE ČUVANJA

Čuvati u originalnom pakiranju radi zaštite od vlage.


10.	POSEBNE MJERE ZA ZBRINJAVANJE NEISKORIŠTENOG LIJEKA ILI OTPADNIH MATERIJALA KOJI POTJEČU OD LIJEKA, AKO JE POTREBNO


11.	NAZIV I ADRESA NOSITELJA ODOBRENJA ZA STAVLJANJE LIJEKA U PROMET

Novartis Europharm Limited
Vista Building
Elm Park, Merrion Road
Dublin 4
Irska


12.	BROJ(EVI) ODOBRENJA ZA STAVLJANJE LIJEKA U PROMET

	EU/1/15/1058/005
	28 filmom obloženih tableta

	EU/1/15/1058/006
	56 filmom obloženih tableta

	EU/1/15/1058/014
	14 filmom obloženih tableta

	EU/1/15/1058/015
	20 filmom obloženih tableta

	EU/1/15/1058/021
	168 filmom obloženih tableta

	EU/1/15/1058/022
	196 filmom obloženih tableta




13.	BROJ SERIJE

Lot


14.	NAČIN IZDAVANJA LIJEKA


15.	UPUTE ZA UPORABU


16.	PODACI NA BRAILLEOVOM PISMU

Entresto 97 mg/103 mg filmom obložene tablete, prihvaćen skraćeni format ako je potrebno iz tehničkih razloga


17.	JEDINSTVENI IDENTIFIKATOR – 2D BARKOD

Sadrži 2D barkod s jedinstvenim identifikatorom.


18.	JEDINSTVENI IDENTIFIKATOR – PODACI ČITLJIVI LJUDSKIM OKOM

PC
SN
NN


PODACI KOJI SE MORAJU NALAZITI NA VANJSKOM PAKIRANJU

VANJSKA KUTIJA VIŠESTRUKOG PAKIRANJA (UKLJUČUJUĆI PLAVI OKVIR)


1.	NAZIV LIJEKA

Entresto 97 mg/103 mg filmom obložene tablete
sakubitril/valsartan


2.	NAVOĐENJE DJELATNE(IH) TVARI

Jedna tableta od 97 mg/103 mg sadrži 97,2 mg sakubitrila i 102,8 mg valsartana (u obliku kompleksa natrijevih soli sakubitrila i valsartana).


3.	POPIS POMOĆNIH TVARI


4.	FARMACEUTSKI OBLIK I SADRŽAJ

Filmom obložena tableta

Višestruko pakiranje: 168 (3 pakiranja od 56) filmom obloženih tableta
Višestruko pakiranje: 196 (7 pakiranja od 28) filmom obloženih tableta


5.	NAČIN I PUT(EVI) PRIMJENE LIJEKA

Prije uporabe pročitajte uputu o lijeku.
Za primjenu kroz usta


6.	POSEBNO UPOZORENJE O ČUVANJU LIJEKA IZVAN POGLEDA I DOHVATA DJECE

Čuvati izvan pogleda i dohvata djece.


7.	DRUGO(A) POSEBNO(A) UPOZORENJE(A), AKO JE POTREBNO


8.	ROK VALJANOSTI

EXP


9.	POSEBNE MJERE ČUVANJA

Čuvati u originalnom pakiranju radi zaštite od vlage.


10.	POSEBNE MJERE ZA ZBRINJAVANJE NEISKORIŠTENOG LIJEKA ILI OTPADNIH MATERIJALA KOJI POTJEČU OD LIJEKA, AKO JE POTREBNO


11.	NAZIV I ADRESA NOSITELJA ODOBRENJA ZA STAVLJANJE LIJEKA U PROMET

Novartis Europharm Limited
Vista Building
Elm Park, Merrion Road
Dublin 4
Irska


12.	BROJ(EVI) ODOBRENJA ZA STAVLJANJE LIJEKA U PROMET

	EU/1/15/1058/007
	168 filmom obloženih tableta (3 pakiranja od 56 tableta)

	EU/1/15/1058/016
	196 filmom obloženih tableta (7 pakiranja od 28 tableta)




13.	BROJ SERIJE

Lot


14.	NAČIN IZDAVANJA LIJEKA


15.	UPUTE ZA UPORABU


16.	PODACI NA BRAILLEOVOM PISMU

Entresto 97 mg/103 mg filmom obložene tablete, prihvaćen skraćeni format ako je potrebno iz tehničkih razloga


17.	JEDINSTVENI IDENTIFIKATOR – 2D BARKOD

Sadrži 2D barkod s jedinstvenim identifikatorom.


18.	JEDINSTVENI IDENTIFIKATOR – PODACI ČITLJIVI LJUDSKIM OKOM

PC
SN
NN



PODACI KOJI SE MORAJU NALAZITI NA VANJSKOM PAKIRANJU

SREDNJA KUTIJA VIŠESTRUKOG PAKIRANJA (BEZ PLAVOG OKVIRA)


1.	NAZIV LIJEKA

Entresto 97 mg/103 mg filmom obložene tablete
sakubitril/valsartan


2.	NAVOĐENJE DJELATNE(IH) TVARI

Jedna tableta od 97 mg/103 mg sadrži 97,2 mg sakubitrila i 102,8 mg valsartana (u obliku kompleksa natrijevih soli sakubitrila i valsartana).


3.	POPIS POMOĆNIH TVARI


4.	FARMACEUTSKI OBLIK I SADRŽAJ

Filmom obložena tableta

28 filmom obloženih tableta. Sastavni dio višestrukog pakiranja. Nije za pojedinačnu prodaju.
56 filmom obloženih tableta. Sastavni dio višestrukog pakiranja. Nije za pojedinačnu prodaju.


5.	NAČIN I PUT(EVI) PRIMJENE LIJEKA

Prije uporabe pročitajte uputu o lijeku.
Za primjenu kroz usta


6.	POSEBNO UPOZORENJE O ČUVANJU LIJEKA IZVAN POGLEDA I DOHVATA DJECE

Čuvati izvan pogleda i dohvata djece.


7.	DRUGO(A) POSEBNO(A) UPOZORENJE(A), AKO JE POTREBNO


8.	ROK VALJANOSTI

EXP


9.	POSEBNE MJERE ČUVANJA

Čuvati u originalnom pakiranju radi zaštite od vlage.


10.	POSEBNE MJERE ZA ZBRINJAVANJE NEISKORIŠTENOG LIJEKA ILI OTPADNIH MATERIJALA KOJI POTJEČU OD LIJEKA, AKO JE POTREBNO


11.	NAZIV I ADRESA NOSITELJA ODOBRENJA ZA STAVLJANJE LIJEKA U PROMET

Novartis Europharm Limited
Vista Building
Elm Park, Merrion Road
Dublin 4
Irska


12.	BROJ(EVI) ODOBRENJA ZA STAVLJANJE LIJEKA U PROMET

	EU/1/15/1058/007
	168 filmom obloženih tableta (3 pakiranja od 56 tableta)

	EU/1/15/1058/016
	196 filmom obloženih tableta (7 pakiranja od 28 tableta)




13.	BROJ SERIJE

Lot


14.	NAČIN IZDAVANJA LIJEKA


15.	UPUTE ZA UPORABU


16.	PODACI NA BRAILLEOVOM PISMU

Entresto 97 mg/103 mg filmom obložene tablete, prihvaćen skraćeni format ako je potrebno iz tehničkih razloga


17.	JEDINSTVENI IDENTIFIKATOR – 2D BARKOD


18.	JEDINSTVENI IDENTIFIKATOR – PODACI ČITLJIVI LJUDSKIM OKOM




PODACI KOJE MORA NAJMANJE SADRŽAVATI BLISTER ILI STRIP

BLISTERI


1.	NAZIV LIJEKA

Entresto 97 mg/103 mg tablete
sakubitril/valsartan


2.	NAZIV NOSITELJA ODOBRENJA ZA STAVLJANJE LIJEKA U PROMET

Novartis Europharm Limited


3.	ROK VALJANOSTI

EXP


4.	BROJ SERIJE

Lot


5.	DRUGO




PODACI KOJI SE MORAJU NALAZITI NA VANJSKOM PAKIRANJU

VANJSKA KUTIJA JEDINIČNOG PAKIRANJA


1.	NAZIV LIJEKA

Entresto 6 mg/6 mg granule u kapsulama za otvaranje
sakubitril/valsartan


2.	NAVOĐENJE DJELATNE(IH) TVARI

Jedna kapsula sadrži 4 granule, što odgovara 6,1 mg sakubitrila i 6,4 mg valsartana (u obliku kompleksa natrijevih soli sakubitrila i valsartana).


3.	POPIS POMOĆNIH TVARI


4.	PHARMACEUTICAL FORM AND CONTENTS

Granule u kapsulama za otvaranje

60 kapsula od kojih svaka sadrži 4 granule


5.	NAČIN I PUT(EVI) PRIMJENE LIJEKA

Prije uporabe pročitajte uputu o lijeku.
Otvorite kapsulu i pospite granule na hranu.
Ne gutati kapsule.
Za primjenu kroz usta.


6.	POSEBNO UPOZORENJE O ČUVANJU LIJEKA IZVAN POGLEDA I DOHVATA DJECE

Čuvati izvan pogleda i dohvata djece.


7.	DRUGO(A) POSEBNO(A) UPOZORENJE(A), AKO JE POTREBNO


8.	ROK VALJANOSTI

EXP


9.	POSEBNE MJERE ČUVANJA

Čuvati u originalnom pakiranju radi zaštite od vlage.


10.	POSEBNE MJERE ZA ZBRINJAVANJE NEISKORIŠTENOG LIJEKA ILI OTPADNIH MATERIJALA KOJI POTJEČU OD LIJEKA, AKO JE POTREBNO


11.	NAZIV I ADRESA NOSITELJA ODOBRENJA ZA STAVLJANJE LIJEKA U PROMET

Novartis Europharm Limited
Vista Building
Elm Park, Merrion Road
Dublin 4
Irska


12.	BROJ(EVI) ODOBRENJA ZA STAVLJANJE LIJEKA U PROMET

	EU/1/15/1058/023
	60 kapsula od kojih svaka sadrži 4 granule




13.	BROJ SERIJE

Lot


14.	NAČIN IZDAVANJA LIJEKA


15.	UPUTE ZA UPORABU


16.	PODACI NA BRAILLEOVOM PISMU

Entresto 6 mg/6 mg granule


17.	JEDINSTVENI IDENTIFIKATOR – 2D BARKOD

Sadrži 2D barkod s jedinstvenim identifikatorom.


18.	JEDINSTVENI IDENTIFIKATOR – PODACI ČITLJIVI LJUDSKIM OKOM

PC
SN
NN




PODACI KOJE MORA NAJMANJE SADRŽAVATI BLISTER ILI STRIP

BLISTERI


1.	NAZIV LIJEKA

Entresto 6 mg/6 mg granule u kapsuli
sakubitril/valsartan


2.	NAZIV NOSITELJA ODOBRENJA ZA STAVLJANJE LIJEKA U PROMET

Novartis Europharm Limited


3.	ROK VALJANOSTI

EXP


4.	BROJ SERIJE

Lot


5.	DRUGO

Ne gutati kapsule.



PODACI KOJI SE MORAJU NALAZITI NA VANJSKOM PAKIRANJU

VANJSKA KUTIJA JEDINIČNOG PAKIRANJA


1.	NAZIV LIJEKA

Entresto 15 mg/16 mg granule u kapsulama za otvaranje
sakubitril/valsartan


2.	NAVOĐENJE DJELATNE(IH) TVARI

Jedna kapsula sadrži 10 granula, što odgovara 15,18 mg sakubitrila i 16,07 mg valsartana (u obliku kompleksa natrijevih soli sakubitrila i valsartana).


3.	POPIS POMOĆNI TVARI


4.	FARMACEUTSKI OBLIK I SADRŽAJ

Granule u kapsulama za otvaranje

60 kapsula od kojih svaka sadrži 10 granula


5.	NAČIN I PUT(EVI) PRIMJENE LIJEKA

Prije uporabe pročitajte uputu o lijeku.
Otvorite kapsulu i pospite granule na hranu.
Ne gutati kapsule.
Za primjenu kroz usta.


6.	POSEBNO UPOZORENJE O ČUVANJU LIJEKA IZVAN POGLEDA I DOHVATA DJECE

Čuvati izvan pogleda i dohvata djece.


7.	DRUGO(A) POSEBNO(A) UPOZORENJE(A), AKO JE POTREBNO


8.	ROK VALJANOSTI

EXP


9.	POSEBNE MJERE ČUVANJA

Čuvati u originalnom pakiranju radi zaštite od vlage.


10.	POSEBNE MJERE ZA ZBRINJAVANJE NEISKORIŠTENOG LIJEKA ILI OTPADNIH MATERIJALA KOJI POTJEČU OD LIJEKA, AKO JE POTREBNO


11.	NAZIV I ADRESA NOSITELJA ODOBRENJA ZA STAVLJANJE LIJEKA U PROMET

Novartis Europharm Limited
Vista Building
Elm Park, Merrion Road
Dublin 4
Irska


12.	BROJ(EVI) ODOBRENJA ZA STAVLJANJE LIJEKA U PROMET

	EU/1/15/1058/024
	60 kapsula od koji svaka sadrži 10 granula




13.	BROJ SERIJE

Lot


14.	NAČIN IZDAVANJA LIJEKA


15.	UPUTE ZA UPORABU


16.	PODACI NA BRAILLEOVOM PISMU

Entresto 15 mg/16 mg granule


17.	JEDINSTVENI IDENTIFIKATOR – 2D BARKOD

Sadrži 2D barkod s jedinstvenim identifikatorom.


18.	JEDINSTVENI IDENTIFIKATOR – PODACI ČITLJIVI LJUDSKIM OKOM

PC
SN
NN



PODACI KOJE MORA NAJMANJE SADRŽAVATI BLISTER ILI STRIP

BLISTERI


1.	NAZIV LIJEKA

Entresto 15 mg/16 mg granule u kapsuli
sakubitril/valsartan


2.	NAZIV NOSITELJA ODOBRENJA ZA STAVLJANJE LIJEKA U PROMET

Novartis Europharm Limited


3.	ROK VALJANOSTI

EXP


4.	BROJ SERIJE

Lot


5.	DRUGO

Ne gutati kapsule.
























B. UPUTA O LIJEKU

Uputa o lijeku: Informacije za bolesnika

Entresto 24 mg/26 mg filmom obložene tablete
Entresto 49 mg/51 mg filmom obložene tablete
Entresto 97 mg/103 mg filmom obložene tablete
sakubitril/valsartan

Pažljivo pročitajte cijelu uputu prije nego počnete uzimati ovaj lijek jer sadrži Vama važne podatke.
· Sačuvajte ovu uputu. Možda ćete je trebati ponovno pročitati.
· Ako imate dodatnih pitanja, obratite se liječniku, ljekarniku ili medicinskoj sestri.
-	Ovaj je lijek propisan samo Vama. Nemojte ga davati drugima. Može im naškoditi, čak i ako su njihovi znakovi bolesti jednaki Vašima.
· Ako primijetite bilo koju nuspojavu, potrebno je obavijestiti liječnika ili ljekarnika. To uključuje i svaku moguću nuspojavu koja nije navedena u ovoj uputi. Pogledajte dio 4.

Što se nalazi u ovoj uputi:

1.	Što je Entresto i za što se koristi
2.	Što morate znati prije nego počnete uzimati Entresto
3.	Kako uzimati Entresto
4.	Moguće nuspojave
5.	Kako čuvati Entresto
6.	Sadržaj pakiranja i druge informacije


1.	Što je Entresto i za što se koristi

Entresto je lijek za srce koji sadrži inhibitor angiotenzinskog receptora i neprilizina. Sastoji se od dvije djelatne tvari, sakubitrila i valsartana.

Entresto se koristi za liječenje jedne vrste dugotrajnog zatajivanja srca u odraslih, djece i adolescenata (u dobi od jedne godine i starijih).

Ova vrsta zatajivanja srca nastaje kada je srce slabo i ne može pumpati dovoljno krvi u pluća i ostatak tijela. Najčešći simptomi zatajivanja srca su nedostatak zraka, umor, zamor i oticanje gležnjeva.


2.	Što morate znati prije nego počnete uzimati Entresto

Nemojte uzimati Entresto
· ako ste alergični na sakubitril, valsartan ili neki drugi sastojak ovog lijeka (naveden u dijelu 6.).
· ako uzimate drugu vrstu lijeka koji se zove inhibitor angiotenzin konvertirajućeg enzima (ACE inhibitor) (primjerice enalapril, lizinopril ili ramipril) koji se koristi za liječenje visokog krvnog tlaka ili zatajivanja srca. Ako uzimate ACE inhibitor, pričekajte 36 sati nakon uzimanja posljednje doze prije nego počnete uzimati Entresto (pogledajte „Drugi lijekovi i Entresto”).
· ako ste ikada imali reakciju koja se zove angioedem (brzo oticanje ispod kože u područjima kao što je lice, grlo, ruke i noge koje može biti opasno po život ako oteklina grla blokira dišne putove) kada ste uzimali ACE inhibitor ili blokator angiotenzinskog receptora (ARB) (kao što su valsartan, telmisartan ili irbesartan).
· ako imate povijest angioedema koji je nasljedan ili za koji je uzrok nepoznat (idiopatski).
· ako imate šećernu bolest ili oštećenu bubrežnu funkciju i pri tome se liječite lijekom za snižavanje krvnog tlaka koji sadrži aliskiren (pogledajte „Drugi lijekovi i Entresto”).
· ako imate tešku bolest jetre
· ako ste trudni više od 3 mjeseca (pogledajte „Trudnoća i dojenje”).
Ako se bilo što od navedenoga odnosi na Vas, nemojte uzeti Entresto i obratite se svom liječniku.

Upozorenja i mjere opreza
Obratite se svom liječniku, ljekarniku ili medicinskoj sestri prije nego uzmete ili dok uzimate Entresto:
· ako se liječite blokatorom angiotenzinskog receptora (ARB) ili aliskirenom (pogledajte „Nemojte uzimati Entresto”).
· ako ste ikada imali angioedem (pogledajte „Nemojte uzimati Entresto” i dio 4. „Moguće nuspojave”).
· [bookmark: _Hlk187326621]ako imate bol u trbuhu, mučninu, povraćanje ili proljev nakon uzimanja Entresta. Vaš će liječnik odlučiti o daljnjem liječenju. Nemojte prestati uzimati Entresto bez savjetovanja s liječnikom.
· ako imate nizak krvni tlak ili uzimate bilo koji drugi lijek koji snižava krvni tlak (na primjer, lijek koji povećava proizvodnju urina (diuretik)) ili ako patite od povraćanja ili proljeva, posebno ako imate 65 godina ili više, ili ako imate bolest bubrega i niski krvni tlak.
· ako imate bolest bubrega.
· ako ste dehidrirani.
· ako imate suženu bubrežnu arteriju.
· ako imate bolest jetre.
· ako primijetite halucinacije, paranoju ili promjene u spavanju tijekom uzimanja Entresta.
•	ako imate hiperkalijemiju (visoka razina kalija u krvi).
•	ako patite od zatajivanja srca IV stupnja prema klasifikaciji Njujorškog udruženja za srce (engl. New York Heart Association, NYHA) (nemogućnost nastavka tjelesne aktivnosti bez nelagode, a možete imati simptome čak i kad se odmarate).

Ako se bilo što od navedenoga odnosi na Vas, obratite se svom liječniku, ljekarniku ili medicinskoj sestri prije uzimanja lijeka Entresto.

Vaš liječnik Vam može provjeriti količinu kalija i natrija u krvi u redovitim intervalima tijekom liječenja lijekom Entresto. Osim toga, Vaš liječnik može provjeriti Vaš krvni tlak na početku liječenja i kada se doze povećavaju.

Djeca i adolescenti
Ovaj lijek nemojte davati djeci mlađoj od 1 godine zato što nije bio ispitivan u ovoj dobnoj skupini. Za djecu u dobi od 1 i više godina tjelesne težine ispod 40 kg ovaj lijek će se davati u obliku granula (umjesto tableta).

Drugi lijekovi i Entresto
Obavijestite svog liječnika, ljekarnika ili medicinsku sestru ako uzimate, nedavno ste uzeli ili biste mogli uzeti bilo koje druge lijekove. Možda će trebati promijeniti dozu, poduzeti druge mjere opreza, ili čak prestati uzimati jedan od lijekova. To je osobito važno za sljedeće lijekove:
· ACE inhibitori. Ne uzimajte Entresto s ACE inhibitorima. Ako uzimate ACE inhibitor, pričekajte 36 sati nakon uzimanja posljednje doze ACE inhibitora prije nego počnete uzimati Entresto (pogledajte „Nemojte uzimati Entresto”). Ako prestanete uzimati Entresto, pričekajte 36 sati nakon uzimanja posljednje doze lijeka Entresto prije nego počnete uzimati ACE inhibitor.
· ostali lijekovi koji se koriste za liječenje zatajivanje srca ili za sniženje krvnog tlaka, kao što je blokator angiotenzinskog receptora ili aliskiren (pogledajte „Nemojte uzimati Entresto”).
· neki lijekovi poznati kao statini koji se koriste za snižavanje visokih razina kolesterola (na primjer atorvastatin).
· sildenafil, tadalafil, vardenafil ili avanafil, lijekovi koji se koriste za liječenje erektilne disfunkcije ili plućne hipertenzije.
· lijekovi koji povećavaju količinu kalija u krvi. Oni uključuju dodatke kalija, nadomjestke soli koji sadrže kalij, lijekove koji štede kalij i heparin.
· vrsta analgetika koji se zovu nesteroidni protuupalni lijekovi (NSAID) ili selektivni inhibitori ciklooksigenaze‑2 (COX‑2). Ako uzimate neki od njih, liječnik će Vam možda htjeti provjeriti bubrežnu funkciju kada se započinje ili prilagođava liječenje (pogledajte „Upozorenja i mjere opreza”).
· litij, lijek koji se koristi za liječenje nekih vrsta psihijatrijskih bolesti.
· furosemid, lijek koji pripada vrsti koja se naziva diureticima, koji se koriste za povećanje količine mokraće koju proizvodite.
· nitroglicerin, lijek koji se koristi za liječenje angine pektoris.
· neke vrste antibiotika (skupina rifamicina), ciklosporin (koristi se za sprječavanje odbacivanja presađenih organa) ili antivirusnih lijekova poput ritonavira (koristi se za liječenje HIV‑a/AIDS‑a).
· metformin, lijek koji se koristi za liječenje šećerne bolesti.
Ako se bilo što od navedenoga odnosi na Vas, obratite se svom liječniku ili ljekarniku prije uzimanja lijeka Entresto.

Trudnoća i dojenje
Ako ste trudni ili dojite, mislite da biste mogli biti trudni ili planirate imati dijete, obratite se svom liječniku ili ljekarniku za savjet prije nego uzmete ovaj lijek.

Trudnoća
Morate obavijestiti svog liječnika ako mislite da ste trudni (ili biste mogli postati trudni). Liječnik će Vas u pravilu savjetovati da prekinete uzimati ovaj lijek prije trudnoće ili čim saznate da ste trudni te će Vas savjetovati da uzmete drugi lijek umjesto lijeka Entresto.

Ovaj lijek se ne preporučuje u ranoj trudnoći te se ne smije uzimati kada ste trudni više od 3 mjeseca, jer može ozbiljno naštetiti Vašem djetetu ako se uzima nakon trećeg mjeseca trudnoće.

Dojenje
Primjena lijeka Entresto ne preporučuje se u majki koje doje. Obavijestite svog liječnika ako dojite ili ako ćete početi dojiti.

Upravljanje vozilima i strojevima
Prije nego što upravljate vozilom, upotrebljavate alate ili upravljate strojevima, ili provodite druge aktivnosti koje zahtijevaju koncentraciju, provjerite kako Entresto utječe na Vas. Ako osjećate omaglicu ili ste vrlo umorni dok uzimate ovaj lijek, nemojte upravljati vozilom, voziti bicikl ili upotrebljavati bilo koje alate ili strojeve.

Entresto sadrži natrij
Ovaj lijek sadrži manje od 1 mmol (23 mg) natrija po dozi od 97 mg/103 mg, tj. zanemarive količine natrija.


3.	Kako uzimati Entresto

Uvijek uzmite ovaj lijek točno onako kako Vam je rekao liječnik ili ljekarnik. Provjerite s liječnikom ili ljekarnikom ako niste sigurni.

Odrasli
Obično ćete početi liječenje uzimajući tablete 24 mg/26 mg ili 49 mg/51 mg dvaput na dan (jednu tabletu ujutro i jednu tabletu navečer). Vaš liječnik će odlučiti koja je početna doza prikladna za Vas na temelju toga koje ste lijekove uzimali prethodno i Vašeg krvnog tlaka. Liječnik će Vam zatim prilagoditi dozu svaka 2 – 4 tjedna ovisno o tome kako odgovarate na liječenje dok se ne pronađe najbolja doza za Vas.

Uobičajena preporučena ciljna doza je 97 mg/103 mg dvaput na dan (jedna tableta ujutro i jedna tableta uvečer).

Djeca i adolescenti (od godinu dana i stariji)
Vaš (ili djetetov) liječnik odlučit će koja je početna doza na temelju tjelesne težine i drugih čimbenika, uključujući prethodno korištene lijekove. Liječnik će prilagođavat dozu svaka 2 – 4 tjedna dok ne pronađe koja je najbolja. 

Entresto se uzima dvaput na dan (jedna tableta ujutro i jedna tableta uvečer).

Entresto filmom obložene tablete nisu namijenjene za primjenu u djece težine manje od 40 kg. Za te su bolesnike dostupne Entresto granule.

Bolesnici koji uzimaju Entresto mogu razviti niski krvni tlak (omaglicu, ošamućenost), visoku razinu kalija u krvi (koja bi se otkrila prilikom provođenja krvnih pretraga) ili smanjenu funkciju bubrega. Ako se to dogodi, Vaš liječnik može smanjiti dozu bilo kojeg drugog lijeka kojeg uzimate, privremeno smanjiti dozu lijeka Entresto ili u potpunosti prekinuti liječenje lijekom Entresto.

Progutajte tablete uz čašu vode. Možete uzimati Entresto uz hranu ili bez nje. Ne preporučuje se lomiti ili drobiti tablete.

Ako uzmete više lijeka Entresto nego što ste trebali
Ako ste slučajno uzeli previše Entresto tableta, ili ako je netko drugi uzeo Vaše tablete, odmah se obratite svom liječniku. Ako osjetite jaku omaglicu i/ili nesvjesticu, recite to što prije svom liječniku i legnite.

Ako ste zaboravili uzeti Entresto
Preporučljivo je da uzimate svoj lijek u isto vrijeme svakog dana. Međutim, ako zaboravite uzeti dozu, jednostavno uzmite sljedeću u planirano vrijeme. Nemojte uzeti dvostruku dozu kako biste nadoknadili zaboravljenu dozu.

Ako prestanete uzimati Entresto
Ako prekinete liječenje lijekom Entresto, stanje bi Vam se moglo pogoršati. Nemojte prestati uzimati lijek ako Vam to ne kaže liječnik.

U slučaju bilo kakvih pitanja u vezi s primjenom ovog lijeka, obratite se liječniku ili ljekarniku.


4.	Moguće nuspojave

Kao i svi lijekovi, ovaj lijek može uzrokovati nuspojave iako se one neće javiti kod svakoga.

Neke nuspojave mogu biti ozbiljne.
· Prestanite uzimati Entresto i zatražite hitnu liječničku pomoć ako primijetite bilo što od navedenoga u nastavku: oticanje lica, usana, jezika i/ili grla, što može uzrokovati poteškoće s disanjem ili gutanjem. To bi mogli biti znakovi angioedema (manje česta nuspojava koja se može javiti u do 1 na 100 osoba).

Ostale moguće nuspojave:
Ako bilo koja od nuspojava navedenih u nastavku postane teška, obratite se svom liječniku ili ljekarniku.

Vrlo često (mogu se javiti u više od 1 na 10 osoba)
· nizak krvni tlak, koji može izazvati simptome omaglice i ošamućenosti (hipotenzija)
· visoka razina kalija u krvi, vidljivo iz krvne pretrage (hiperkalijemija)
· smanjena bubrežna funkcija (oštećenje funkcije bubrega)

Često (mogu se javiti u do 1 na 10 osoba)
· kašalj
· omaglica
· proljev
· niska razina crvenih krvnih stanica, vidljivo iz krvne pretrage (anemija)
· umor
· (akutna) nemogućnost pravilnog rada bubrega (poremećaj bubrega)
· niska razina kalija u krvi, vidljivo iz krvne pretrage (hipokalemija)
· glavobolja
· nesvjestica (sinkopa)
· slabost (opća slabost)
· osjećaj mučnine
· niski krvni tlak (omaglica, ošamućenost) kod promjene položaja iz sjedećeg ili ležećeg u stajaći
· gastritis (bol u trbuhu, mučnina)
· osjećaj vrtnje (vrtoglavica)
· niska razina šećera u krvi, vidljivo iz krvne pretrage (hipoglikemija)

Manje često (mogu se javiti u do 1 na 100 osoba)
· alergijska reakcije uz osip i svrbež (preosjetljivost)
· omaglica kod promjene položaja iz sjedećeg u stajaći (posturalna omaglica)
· smanjena razina natrija u krvi, vidljivo iz krvne pretrage (hiponatrijemija) 

Rijetko (mogu se javiti u do 1 na 1000 osoba)
· vidjeti, čuti ili osjetiti stvari kojih nema (halucinacije)
· promjene u spavanju (poremećaji spavanja)

Vrlo rijetko (mogu se javiti u do 1 na 10 000 osoba)
· paranoja
· intestinalni angioedem: oticanje u crijevima praćeno simptomima kao što su bol u trbuhu, mučnina, povraćanje i proljev

Nepoznato (učestalost se ne može procijeniti iz dostupnih podataka)
· iznenadno, nevoljno trzanje mišića (mioklonus)

Prijavljivanje nuspojava
Ako primijetite bilo koju nuspojavu, potrebno je obavijestiti liječnika, ljekarnika ili medicinsku sestru. To uključuje i svaku moguću nuspojavu koja nije navedena u ovoj uputi. Nuspojave možete prijaviti izravno putem nacionalnog sustava za prijavu nuspojava: navedenog u Dodatku V. Prijavljivanjem nuspojava možete pridonijeti u procjeni sigurnosti ovog lijeka.


5.	Kako čuvati Entresto

Lijek čuvajte izvan pogleda i dohvata djece.

Ovaj lijek se ne smije upotrijebiti nakon isteka roka valjanosti navedenog na kutiji i blisteru iza oznake „EXP”. Rok valjanosti odnosi se na zadnji dan navedenog mjeseca.

Lijek ne zahtijeva čuvanje na određenoj temperaturi.
Čuvati u originalnom pakiranju radi zaštite od vlage.

Ovaj lijek se ne smije upotrijebiti ako primijetite da je pakiranje oštećeno ili su na pakiranju vidljivi znakovi otvaranja.

Nikada nemojte nikakve lijekove bacati u otpadne vode. Pitajte svog ljekarnika kako baciti lijekove koje više ne koristite. Ove će mjere pomoći u očuvanju okoliša.


6.	Sadržaj pakiranja i druge informacije

Što Entresto sadrži
· Djelatne tvari su sakubitril i valsartan.
· Jedna 24 mg/26 mg filmom obložena tableta sadrži 24,3 mg sakubitrila i 25,7 mg valsartana (u obliku kompleksa natrijevih soli sakubitrila i valsartana).
· Jedna 49 mg/51 mg filmom obložena tableta sadrži 48,6 mg sakubitrila i 51,4 mg valsartana (u obliku kompleksa natrijevih soli sakubitrila i valsartana).
· Jedna 97 mg/103 mg filmom obložena tableta sadrži 97,2 mg sakubitrila i 102,8 mg valsartana (u obliku kompleksa natrijevih soli sakubitrila i valsartana).
· Drugi sastojci u jezgri tablete su mikrokristalična celuloza, niskosupstituirana hidroksipropilceluloza, krospovidon, magnezijev stearat, talk i koloidni bezvodni silicijev dioksid  (pogledajte kraj dijela 2. pod „Entresto sadrži natrij”).
· Ovojnica tableta od 24 mg/26 mg i 97 mg/103 mg sadrži hipromelozu, titanijev dioksid (E171), makrogol (4000), talk, crveni željezov oksid (E172) i crni željezov oksid (E172).
· Ovojnica tablete od 49 mg/51 mg sadrži hipromelozu, titanijev dioksid (E171), makrogol (4000), talk, crveni željezov oksid (E172) i žuti željezov oksid (E172).

Kako Entresto izgleda i sadržaj pakiranja
Entresto 24 mg/26 mg filmom obložene tablete su ljubičasto bijele ovalne tablete s oznakom „NVR” s jedne strane i „LZ” s druge strane. Približne dimenzije tablete 13,1 mm x 5,2 mm.
Entresto 49 mg/51 mg filmom obložene tablete su blijedo žute ovalne tablete s oznakom „NVR” s jedne strane i „L1” s druge strane. Približne dimenzije tablete 13,1 mm x 5,2 mm.
Entresto 97 mg/103 mg filmom obložene tablete su svijetlo ružičaste ovalne tablete s oznakom „NVR” s jedne strane i „L11” s druge strane. Približne dimenzije tablete 15,1 mm x 6,0 mm.

Tablete se isporučuju u pakiranjima koja sadrže 14, 20, 28, 56, 168 ili 196 tableta te u višestrukom pakiranju koje sadrži 7 kartica od kojih svaka sadrži 28 tableta. Tablete od 49 mg/51 mg i 97 mg/103 mg se također isporučuju u višestrukim pakiranjima koja sadrže 3 kartice od kojih svaka sadrži 56 tableta.

Na tržištu se ne moraju nalaziti sve veličine pakiranja.

Nositelj odobrenja za stavljanje lijeka u promet
Novartis Europharm Limited
Vista Building
Elm Park, Merrion Road
Dublin 4
Irska

Proizvođač
Novartis Pharmaceutical Manufacturing LLC
Verovskova Ulica 57
1000 Ljubljana
Slovenija

Novartis Farma S.p.A
Via Provinciale Schito 131
80058 Torre Annunziata (NA)
Italija

Novartis Pharma GmbH
Roonstrasse 25
90429 Nürnberg
Njemačka

LEK farmacevtska družba d. d., Poslovna enota PROIZVODNJA LENDAVA
Trimlini 2D
Lendava 9220
Slovenija

Novartis Pharma GmbH
Sophie-Germain-Strasse 10
90443 Nürnberg
Njemačka

Za sve informacije o ovom lijeku obratite se lokalnom predstavniku nositelja odobrenja za stavljanje lijeka u promet:

	België/Belgique/Belgien
Novartis Pharma N.V.
Tél/Tel: +32 2 246 16 11

	Lietuva
SIA Novartis Baltics Lietuvos filialas
Tel: +370 5 269 16 50


	България
Novartis Bulgaria EOOD
Тел: +359 2 489 98 28

	Luxembourg/Luxemburg
Novartis Pharma N.V.
Tél/Tel: +32 2 246 16 11


	Česká republika
Novartis s.r.o.
Tel: +420 225 775 111

	Magyarország
Novartis Hungária Kft.
Tel.: +36 1 457 65 00

	Danmark
Novartis Healthcare A/S
Tlf.: +45 39 16 84 00

	Malta
Novartis Pharma Services Inc.
Tel: +356 2122 2872

	Deutschland
Novartis Pharma GmbH
Tel: +49 911 273 0

	Nederland
Novartis Pharma B.V.
Tel: +31 88 04 52 111

	Eesti
SIA Novartis Baltics Eesti filiaal
Tel: +372 66 30 810

	Norge
Novartis Norge AS
Tlf: +47 23 05 20 00

	Ελλάδα
Novartis (Hellas) A.E.B.E.
Τηλ: +30 210 281 17 12

	Österreich
Novartis Pharma GmbH
Tel: +43 1 86 6570

	España
Novartis Farmacéutica, S.A.
Tel: +34 93 306 42 00

	Polska
Novartis Poland Sp. z o.o.
Tel.: +48 22 375 4888

	France
Novartis Pharma S.A.S.
Tél: +33 1 55 47 66 00

	Portugal
Novartis Farma ‑ Produtos Farmacêuticos, S.A.
Tel: +351 21 000 8600

	Hrvatska
Novartis Hrvatska d.o.o.
Tel. +385 1 6274 220

	România
Novartis Pharma Services Romania SRL
Tel: +40 21 31299 01

	Ireland
Novartis Ireland Limited
Tel: +353 1 260 12 55

	Slovenija
Novartis Pharma Services Inc.
Tel: +386 1 300 75 50

	Ísland
Vistor hf.
Sími: +354 535 7000

	Slovenská republika
Novartis Slovakia s.r.o.
Tel: +421 2 5542 5439


	Italia
Novartis Farma S.p.A.
Tel: +39 02 96 54 1
	Suomi/Finland
Novartis Finland Oy
Puh/Tel: +358 (0)10 6133 200


	Κύπρος
Novartis Pharma Services Inc.
Τηλ: +357 22 690 690

	Sverige
Novartis Sverige AB
Tel: +46 8 732 32 00


	Latvija
SIA Novartis Baltics
Tel: +371 67 887 070

	



Ova uputa je zadnji puta revidirana u

Ostali izvori informacija
Detaljnije informacije o ovom lijeku dostupne su na internetskoj stranici Europske agencije za lijekove: https://www.ema.europa.eu

Uputa o lijeku: Informacije za korisnika

Entresto 6 mg/6 mg granule u kapsulama za otvaranje
Entresto 15 mg/16 mg granule u kapsulama za otvaranje
sakubitril/valsartan

Pažljivo pročitajte cijelu uputu prije nego Vi (ili Vaše dijete) počnete uzimati ovaj lijek jer sadrži Vama važne podatke.
· Sačuvajte ovu uputu. Možda ćete je trebati ponovno pročitati.
· Ako imate dodatnih pitanja, obratite se liječniku, ljekarniku ili medicinskoj sestri.
-	Ovaj je lijek propisan samo Vama (ili Vašem djetetu). Nemojte ga davati drugima. Može im naškoditi, čak i ako su njihovi znakovi bolesti jednaki Vašima.
· Ako Vi (ili Vaše dijete) primijetite bilo koju nuspojavu, potrebno je obavijestiti liječnika ili ljekarnika. To uključuje i svaku moguću nuspojavu koja nije navedena u ovoj uputi. Pogledajte dio 4.

Što se nalazi u ovoj uputi:

1.	Što je Entresto i za što se koristi
2.	Što morate znati prije nego Vi (ili Vaše dijete) počnete uzimati Entresto
3.	Kako uzimati Entresto
4.	Moguće nuspojave
5.	Kako čuvati Entresto
6.	Sadržaj pakiranja i druge informacije


1.	Što je Entresto i za što se koristi

Entresto je lijek za srce koji sadrži inhibitor angiotenzinskog receptora i neprilizina. Sastoji se od dvije djelatne tvari, sakubitrila i valsartana.

Entresto se koristi za liječenje jedne vrste dugotrajnog zatajivanja srca u djece i adolescenata (u dobi od jedne godine i starijih).

Ova vrsta zatajivanja srca nastaje kada je srce slabo i ne može pumpati dovoljno krvi u pluća i ostatak tijela. Najčešći simptomi zatajivanja srca su nedostatak zraka, umor, zamor i oticanje gležnjeva.


2.	Što morate znati prije nego Vi (ili Vaše dijete) počnete uzimati Entresto

Nemojte uzimati Entresto
· ako ste Vi (ili Vaše dijete) alergični na sakubitril, valsartan ili neki drugi sastojak ovog lijeka (naveden u dijelu 6.).
· ako Vi (ili Vaše dijete) uzimate drugu vrstu lijeka koji se zove inhibitor angiotenzin konvertirajućeg enzima (ACE inhibitor) (primjerice enalapril, lizinopril ili ramipril) koji se koristi za liječenje visokog krvnog tlaka ili zatajivanja srca. Ako uzimate ACE inhibitor, pričekajte 36 sati nakon uzimanja posljednje doze prije nego počnete uzimati Entresto (pogledajte „Drugi lijekovi i Entresto”).
· ako ste Vi (ili Vaše dijete) ikada imali reakciju koja se zove angioedem (brzo oticanje ispod kože u područjima kao što je lice, grlo, ruke i noge koje može biti opasno po život ako oteklina grla blokira dišne putove) kada ste uzimali ACE inhibitor ili blokator angiotenzinskog receptora (ARB) (kao što su valsartan, telmisartan ili irbesartan).
· ako Vi (ili Vaše dijete) imate povijest angioedema koji je nasljedan ili za koji je uzrok nepoznat (idiopatski).
· ako Vi (ili Vaše dijete) imate šećernu bolest ili oštećenu bubrežnu funkciju i pri tome se liječite lijekom za snižavanje krvnog tlaka koji sadrži aliskiren (pogledajte „Drugi lijekovi i Entresto”).
· ako Vi (ili Vaše dijete) imate tešku bolest jetre
· ako ste Vi (ili Vaše dijete) trudni više od 3 mjeseca (pogledajte „Trudnoća i dojenje”).
Ako se bilo što od navedenoga odnosi na Vas, nemojte uzeti Entresto i obratite se svom liječniku.

Upozorenja i mjere opreza
Obratite se svom liječniku, ljekarniku ili medicinskoj sestri prije nego uzmete ili dok uzimate Entresto:
· ako se Vi (ili Vaše dijete) liječite blokatorom angiotenzinskog receptora (ARB) ili aliskirenom (pogledajte „Nemojte uzimati Entresto”).
· ako ste Vi (ili Vaše dijete) ikada imali angioedem (pogledajte „Nemojte uzimati Entresto” i dio 4. „Moguće nuspojave”).
· ako imate bol u trbuhu, mučninu, povraćanje ili proljev nakon uzimanja Entresta. Vaš će liječnik odlučiti o daljnjem liječenju. Nemojte prestati uzimati Entresto bez savjetovanja s liječnikom.
· ako Vi (ili Vaše dijete) imate nizak krvni tlak ili uzimate bilo koji drugi lijek koji snižava krvni tlak (na primjer, lijek koji povećava proizvodnju urina (diuretik)) ili ako patite od povraćanja ili proljeva, posebno ako imate 65 godina ili više, ili ako imate bolest bubrega i niski krvni tlak.
· ako Vi (ili Vaše dijete) imate bolest bubrega.
· ako ste Vi (ili Vaše dijete) dehidrirani.
· ako je Vaša (ili Vašeg djeteta) bubrežna arterija sužena.
· ako Vi (ili Vaše dijete) imate bolest jetre.
· ako Vi (ili Vaše dijete) primijetite halucinacije, paranoju ili promjene u spavanju tijekom uzimanja Entresta.
•	ako Vi (ili Vaše dijete) imate hiperkalijemiju (visoka razina kalija u krvi).
•	ako Vi (ili Vaše dijete) patite od zatajivanja srca IV stupnja prema klasifikaciji Njujorškog udruženja za srce (engl. New York Heart Association, NYHA) (nemogućnost nastavka tjelesne aktivnosti bez nelagode, a možete imati simptome čak i kad se odmarate).

Ako se bilo što od navedenoga odnosi na Vas, obratite se svom liječniku, ljekarniku ili medicinskoj sestri prije uzimanja lijeka Entresto.

Vaš liječnik Vam može provjeriti količinu kalija i natrija u krvi u redovitim intervalima tijekom liječenja lijekom Entresto. Osim toga, Vaš liječnik može provjeriti Vaš krvni tlak na početku liječenja i kada se doze povećavaju.

Djeca (mlađa od godine dana)
Ne preporučuje se primjena u djece mlađe od godine dana. Iskustva o primjeni u djece ove dobne skupine su ograničena. Za djecu tjelesne težine iznad 40 kg dostupne su Entresto filmom obložene tablete.

Drugi lijekovi i Entresto
Obavijestite svog liječnika, ljekarnika ili medicinsku sestru ako Vi (ili Vaše dijete) uzimate, nedavno ste uzeli ili biste mogli uzeti bilo koje druge lijekove. Možda će trebati promijeniti dozu, poduzeti druge mjere opreza, ili čak prestati uzimati jedan od lijekova. To je osobito važno za sljedeće lijekove:
· ACE inhibitori. Ne uzimajte Entresto s ACE inhibitorima. Ako uzimate ACE inhibitor, pričekajte 36 sati nakon uzimanja posljednje doze ACE inhibitora prije nego počnete uzimati Entresto (pogledajte „Nemojte uzimati Entresto”). Ako prestanete uzimati Entresto, pričekajte 36 sati nakon uzimanja posljednje doze lijeka Entresto prije nego počnete uzimati ACE inhibitor.
· ostali lijekovi koji se koriste za liječenje zatajivanje srca ili za sniženje krvnog tlaka, kao što je blokator angiotenzinskog receptora ili aliskiren (pogledajte „Nemojte uzimati Entresto”).
· neki lijekovi poznati kao statini koji se koriste za snižavanje visokih razina kolesterola (na primjer atorvastatin).
· sildenafil, tadalafil, vardenafil ili avanafil, lijekovi koji se koriste za liječenje erektilne disfunkcije ili plućne hipertenzije.
· lijekovi koji povećavaju količinu kalija u krvi. Oni uključuju dodatke kalija, nadomjestke soli koji sadrže kalij, lijekove koji štede kalij i heparin.
· vrsta analgetika koji se zovu nesteroidni protuupalni lijekovi (NSAID) ili selektivni inhibitori ciklooksigenaze‑2 (COX‑2). Ako uzimate neki od njih, liječnik će Vam možda htjeti provjeriti bubrežnu funkciju kada se započinje ili prilagođava liječenje (pogledajte „Upozorenja i mjere opreza”).
· litij, lijek koji se koristi za liječenje nekih vrsta psihijatrijskih bolesti.
· furosemid, lijek koji pripada vrsti koja se naziva diureticima, koji se koriste za povećanje količine mokraće koju proizvodite.
· nitroglicerin, lijek koji se koristi za liječenje angine pektoris.
· neke vrste antibiotika (skupina rifamicina), ciklosporin (koristi se za sprječavanje odbacivanja presađenih organa) ili antivirusnih lijekova poput ritonavira (koristi se za liječenje HIV‑a/AIDS‑a).
· metformin, lijek koji se koristi za liječenje šećerne bolesti.
Ako se bilo što od navedenoga odnosi na Vas, obratite se svom liječniku ili ljekarniku prije uzimanja lijeka Entresto.

Trudnoća i dojenje
Ako ste trudni ili dojite, mislite da biste mogli biti trudni ili planirate imati dijete, obratite se svom liječniku ili ljekarniku za savjet prije nego uzmete ovaj lijek.

Trudnoća
Morate obavijestiti svog liječnika ako mislite da ste Vi (ili Vaše dijete) trudni (ili biste mogli postati trudni). Liječnik će Vas u pravilu savjetovati da prekinete uzimati ovaj lijek prije trudnoće ili čim saznate da ste trudni te će Vas savjetovati da uzmete drugi lijek umjesto lijeka Entresto.

Ovaj lijek se ne preporučuje u ranoj trudnoći te se ne smije uzimati kada ste trudni više od 3 mjeseca, jer može ozbiljno naštetiti Vašem djetetu ako se uzima nakon trećeg mjeseca trudnoće.

Dojenje
Primjena lijeka Entresto ne preporučuje se u majki koje doje. Obavijestite svog liječnika ako dojite ili ako ćete početi dojiti.

Upravljanje vozilima i strojevima
Prije nego što upravljate vozilom, upotrebljavate alate ili upravljate strojevima, ili provodite druge aktivnosti koje zahtijevaju koncentraciju, provjerite kako Entresto utječe na Vas. Ako osjećate omaglicu ili ste vrlo umorni dok uzimate ovaj lijek, nemojte upravljati vozilom, voziti bicikl ili upotrebljavati bilo koje alate ili strojeve.

Entresto sadrži natrij
Ovaj lijek sadrži manje od 1 mmol (23 mg) natrija po dozi od 97 mg/103 mg, tj. zanemarive količine natrija.


3.	Kako uzimati Entresto

Uvijek uzmite ovaj lijek točno onako kako Vam je rekao liječnik ili ljekarnik. Provjerite s liječnikom ili ljekarnikom ako niste sigurni.

Vaš (ili djetetov) liječnik odlučit će koja je početna doza na temelju tjelesne težine i drugih čimbenika, uključujući prethodno korištene lijekove. Liječnik će prilagođavati dozu svaka 2 – 4 tjedna dok ne pronađe koja je najbolja.

Entresto se uzima dvaput na dan (jedanput ujutro i jedanput uvečer).

Pogledajte u uputama za uporabu kako se pripremaju i uzimaju Entresto granule.

Bolesnici koji uzimaju Entresto mogu razviti niski krvni tlak (omaglicu, ošamućenost), visoku razinu kalija u krvi (koja bi se otkrila prilikom provođenja krvnih pretraga) ili smanjenu funkciju bubrega. Ako se to dogodi, Vaš liječnik može smanjiti dozu bilo kojeg drugog lijeka kojeg Vi (ili Vaše dijete) uzimate, privremeno smanjiti dozu lijeka Entresto ili u potpunosti prekinuti liječenje lijekom Entresto.

Ako uzmete više lijeka Entresto nego što ste trebali
Ako ste Vi (ili Vaše dijete) slučajno uzeli previše Entresto granula, ili ako je netko drugi uzeo Vaše granule, odmah se obratite svom liječniku. Ako Vi (ili Vaše dijete) osjetite jaku omaglicu i/ili nesvjesticu, recite to što prije svom liječniku i legnite.

Ako ste Vi (ili Vaše dijete) zaboravili uzeti Entresto
Preporučljivo je da uzimate svoj lijek u isto vrijeme svakog dana. Međutim, ako Vi (ili Vaše dijete) zaboravite uzeti dozu, jednostavno uzmite sljedeću u planirano vrijeme. Nemojte uzeti dvostruku dozu kako biste nadoknadili zaboravljenu dozu.

Ako Vi (ili Vaše dijete) prestanete uzimati Entresto
Ako prekinete liječenje lijekom Entresto, stanje bi Vam se moglo pogoršati. Nemojte prestati uzimati lijek ako Vam to ne kaže liječnik.

U slučaju bilo kakvih pitanja u vezi s primjenom ovog lijeka, obratite se liječniku ili ljekarniku.


4.	Moguće nuspojave

Kao i svi lijekovi, ovaj lijek može uzrokovati nuspojave iako se one neće javiti kod svakoga.

Neke nuspojave mogu biti ozbiljne.
· Prestanite uzimati Entresto i zatražite hitnu liječničku pomoć ako Vi (ili Vaše dijete) primijetite bilo što od navedenoga u nastavku: oticanje lica, usana, jezika i/ili grla, što može uzrokovati poteškoće s disanjem ili gutanjem. To bi mogli biti znakovi angioedema (manje česta nuspojava koja se može javiti u do 1 na 100 osoba).

Ostale moguće nuspojave:
Ako bilo koja od nuspojava navedenih u nastavku postane teška, obratite se svom liječniku ili ljekarniku.

Vrlo često (mogu se javiti u više od 1 na 10 osoba)
· nizak krvni tlak, koji može izazvati simptome omaglice i ošamućenosti (hipotenzija)
· visoka razina kalija u krvi, vidljivo iz krvne pretrage (hiperkalijemija)
· smanjena bubrežna funkcija (oštećenje funkcije bubrega)

Često (mogu se javiti u do 1 na 10 osoba)
· kašalj
· omaglica
· proljev
· niska razina crvenih krvnih stanica, vidljivo iz krvne pretrage (anemija)
· umor
· (akutna) nemogućnost pravilnog rada bubrega (poremećaj bubrega)
· niska razina kalija u krvi, vidljivo iz krvne pretrage (hipokalijemija)
· glavobolja
· nesvjestica (sinkopa)
· slabost (opća slabost)
· osjećaj mučnine
· niski krvni tlak (omaglica, ošamućenost) kod promjene položaja iz sjedećeg ili ležećeg u stajaći
· gastritis (bol u trbuhu, mučnina)
· osjećaj vrtnje (vrtoglavica)
· niska razina šećera u krvi, vidljivo iz krvne pretrage (hipoglikemija)

Manje često (mogu se javiti u do 1 na 100 osoba)
· alergijska reakcije uz osip i svrbež (preosjetljivost)
· omaglica kod promjene položaja iz sjedećeg u stajaći (posturalna omaglica)
· smanjena razina natrija u krvi, vidljivo iz krvne pretrage (hiponatrijemija)

Rijetko (mogu se javiti u do 1 na 1000 osoba)
· vidjeti, čuti ili osjetiti stvari kojih nema (halucinacije)
· promjene u spavanju (poremećaji spavanja)

Vrlo rijetko (mogu se javiti u do 1 na 10 000 osoba)
· paranoja
· intestinalni angioedem: oticanje u crijevima praćeno simptomima kao što su bol u trbuhu, mučnina, povraćanje i proljev

Nepoznato (učestalost se ne može procijeniti iz dostupnih podataka)
· iznenadno, nevoljno trzanje mišića (mioklonus)

Prijavljivanje nuspojava
Ako Vi (ili Vaše dijete) primijetite bilo koju nuspojavu, potrebno je obavijestiti liječnika, ljekarnika ili medicinsku sestru. To uključuje i svaku moguću nuspojavu koja nije navedena u ovoj uputi. Nuspojave možete prijaviti izravno putem nacionalnog sustava za prijavu nuspojava: navedenog u Dodatku V. Prijavljivanjem nuspojava možete pridonijeti u procjeni sigurnosti ovog lijeka.


5.	Kako čuvati Entresto

Lijek čuvajte izvan pogleda i dohvata djece.
Ovaj lijek se ne smije upotrijebiti nakon isteka roka valjanosti navedenog na kutiji i blisteru iza oznake „EXP”. Rok valjanosti odnosi se na zadnji dan navedenog mjeseca.
Lijek ne zahtijeva čuvanje na određenoj temperaturi.
Čuvati u originalnom pakiranju radi zaštite od vlage.
Nemojte koristiti ovaj lijek ako primijetite da je pakiranje oštećeno ili su na pakiranju vidljivi znakovi otvaranja.
Nikada nemojte nikakve lijekove bacati u otpadne vode. Pitajte svog ljekarnika kako baciti lijekove koje više ne koristite. Ove će mjere pomoći u očuvanju okoliša.


6.	Sadržaj pakiranja i druge informacije

Što Entresto sadrži
· Djelatne tvari su sakubitril i valsartan.
· Jedna Entresto 6 mg/6 mg granule u kapsuli za otvaranje (granule u kapsuli) sadrži četiri granule što odgovara 6,1 mg sakubitrila i 6,4 mg valsartana (u obliku kompleksa natrijevih soli sakubitrila i valsartana).
· Jedna Entresto 15 mg/16 mg granule u kapsuli za otvaranje (granule u kapsuli) sadrži deset granula što odgovara 15,18 mg sakubitrila i 16,07 mg valsartana (u obliku kompleksa natrijevih soli sakubitrila i valsartana).
· Drugi sastojci granula su mikrokristalična celuloza, hidroksipropilceluloza, magnezijev stearat, koloidni bezvodni silicijev dioksid i talk. 
· Sastojci filma kojim su obložene granule su lužnati kopoli(butadien/metakrilat), talk, stearatna kiselina i natrijev laurilsulfat (pogledajte kraj dijela 2. pod „Entresto sadrži natrij”).
· Sastojci ovojnice kapsule su hipromeloza, titanijev dioksid (E171), željezov oksid (žuti) (E172) (samo Entresto 15 mg/16 mg) i tinta za označavanje.
· Sastojci tinte za označavanje su šelak, propilenglikol, željezov oksid (crveni) (E172), koncentrirana otopina amonijaka i kalijev hidroksid.

Kako Entresto izgleda i sadržaj pakiranja
Entresto 6 mg/6 mg granule su bijele do žućkaste boje i okruglog oblika, promjera od otprilike 2 mm i dolaze u kapsuli. Kapsula se sastoji od bijele kapice, s crvenom oznakom „04” i prozirnim tijelom, označenim crvenim slovima „NVR”. I na tijelu i na kapici otisnuta je strelica.
Entresto 15 mg/16 mg granule su bijele do žućkaste boje i okruglog oblika, promjera od otprilike 2 mm i dolaze u kapsuli. Kapsula se sastoji od žute kapice, s crvenom oznakom „10” i prozirnim tijelom, označenim crvenim slovima „NVR”. I na tijelu i na kapici otisnuta je strelica.

Entresto 6 mg/6 mg granule u kapsulama za otvaranje i Entresto 15 mg/16 mg granule u kapsulama za otvaranje isporučuju se u pakiranjima koja sadrže po 60 kapsula.

Nositelj odobrenja za stavljanje lijeka u promet
Novartis Europharm Limited
Vista Building
Elm Park, Merrion Road
Dublin 4
Irska

Proizvođač
[bookmark: _Hlk122592205]Lek farmacevtska družba d.d.
Verovskova Ulica 57
1526 Ljubljana
Slovenija

Novartis Pharmaceutical Manufacturing LLC
Verovskova Ulica 57
1000 Ljubljana
Slovenija

Novartis Pharma GmbH
Roonstrasse 25
90429 Nürnberg
Njemačka

Novartis Farmaceutica S.A.
Gran Via de les Corts Catalanes, 764
08013 Barcelona
Španjolska

Novartis Pharma GmbH
Sophie-Germain-Strasse 10
90443 Nürnberg
Njemačka

Za sve informacije o ovom lijeku obratite se lokalnom predstavniku nositelja odobrenja za stavljanje lijeka u promet:

	België/Belgique/Belgien
Novartis Pharma N.V.
Tél/Tel: +32 2 246 16 11

	Lietuva
SIA Novartis Baltics Lietuvos filialas
Tel: +370 5 269 16 50


	България
Novartis Bulgaria EOOD
Тел: +359 2 489 98 28

	Luxembourg/Luxemburg
Novartis Pharma N.V.
Tél/Tel: +32 2 246 16 11


	Česká republika
Novartis s.r.o.
Tel: +420 225 775 111

	Magyarország
Novartis Hungária Kft.
Tel.: +36 1 457 65 00

	Danmark
Novartis Healthcare A/S
Tlf.: +45 39 16 84 00

	Malta
Novartis Pharma Services Inc.
Tel: +356 2122 2872

	Deutschland
Novartis Pharma GmbH
Tel: +49 911 273 0

	Nederland
Novartis Pharma B.V.
Tel: +31 88 04 52 111

	Eesti
SIA Novartis Baltics Eesti filiaal
Tel: +372 66 30 810

	Norge
Novartis Norge AS
Tlf: +47 23 05 20 00

	Ελλάδα
Novartis (Hellas) A.E.B.E.
Τηλ: +30 210 281 17 12

	Österreich
Novartis Pharma GmbH
Tel: +43 1 86 6570

	España
Novartis Farmacéutica, S.A.
Tel: +34 93 306 42 00

	Polska
Novartis Poland Sp. z o.o.
Tel.: +48 22 375 4888

	France
Novartis Pharma S.A.S.
Tél: +33 1 55 47 66 00

	Portugal
Novartis Farma ‑ Produtos Farmacêuticos, S.A.
Tel: +351 21 000 8600

	Hrvatska
Novartis Hrvatska d.o.o.
Tel. +385 1 6274 220

	România
Novartis Pharma Services Romania SRL
Tel: +40 21 31299 01

	Ireland
Novartis Ireland Limited
Tel: +353 1 260 12 55

	Slovenija
Novartis Pharma Services Inc.
Tel: +386 1 300 75 50

	Ísland
Vistor hf.
Sími: +354 535 7000

	Slovenská republika
Novartis Slovakia s.r.o.
Tel: +421 2 5542 5439


	Italia
Novartis Farma S.p.A.
Tel: +39 02 96 54 1
	Suomi/Finland
Novartis Finland Oy
Puh/Tel: +358 (0)10 6133 200


	Κύπρος
Novartis Pharma Services Inc.
Τηλ: +357 22 690 690

	Sverige
Novartis Sverige AB
Tel: +46 8 732 32 00


	Latvija
SIA Novartis Baltics
Tel: +371 67 887 070

	




Ova uputa je zadnji puta revidirana u

Ostali izvori informacija
Detaljnije informacije o ovom lijeku dostupne su na internetskoj stranici Europske agencije za lijekove: https://www.ema.europa.eu


Upute za uporabu Entresto 6 mg/6 mg granula u kapsulama za otvaranje i Entresto 15 mg/16 mg granula u kapsulama za otvaranje

Kako biste bili sigurni da pravilno koristite Entresto granule za svoje dijete, važno je da slijedite ove upute. Vaš liječnik, ljekarnik ili medicinska sestra pokazat će Vam kako to napraviti. Obratite im se ako imate bilo kakvih pitanja.

Entresto granule su sadržane u kapsulama i dostupne u dvije jačine: granule od 6 mg/6 mg i granule od 15 mg/16 mg. Kapsule su pakirane u blister karticama. Mogli biste dobiti jednu ili obje jačine ovisno o dozi koja je potrebna Vašem djetetu.

Jačine možete razlikovati prema boji kapice na kapsuli i znaku koji je otisnut na njima.
· Kapsula koja sadrži granule od 6 mg/6 mg ima bijelu kapicu s otisnutim brojem 04.
· Kapsula koja sadrži granule od 15 mg/16 mg ima žutu kapicu s otisnutim brojem 10.

Kapsule koje sadrže Entresto granule moraju se otvoriti prije uporabe.

NE gutati cijelu kapsulu. NE gutati praznu ovojnicu kapsule.

Ako koristite obje jačine Entresto granula, pazite da upotrijebite točan broj kapsula svake jačine prema uputama koje ste dobili od liječnika, ljekarnika ili medicinske sestre.

	1. korak
	· Operite i osušite ruke
	    

[image: ]

	2. korak
	· Postavite sljedeće predmete na čistu ravnu površinu:
· malu zdjelicu, šalicu ili žlicu s malom količinom meke hrane koju dijete voli
· blister karticu (kartice) s kapsulama koje sadrže Entresto granule.

· Provjerite imate li odgovarajuću jačinu (jačine) Entresto granula.

	[image: ]

	3. korak
	· Pritisnite blister(e) da izvadite kapsulu (kapsule).
	[image: ]

	4. korak
	Da biste otvorili kapsulu:
· držite kapsulu uspravno (s obojenom kapicom prema gore) tako da su granule na dnu kapsule
· držite kapsulu iznad meke hrane
· lagano pritisnite sredinu kapsule i povucite gornji dio da biste razdvojili dva dijela kapsule. Pazite da ne prospete sadržaj.
	
[image: ]

	5. korak
	· Ispraznite sve granule iz kapsule na hranu.
· Pazite da ne propustite nijednu granulu.
Ponovite 4. i 5. korak ako je potrebno više od jedne kapsule za propisanu dozu.
	[image: A picture containing vector graphics

	6. korak
	Odmah dajte djetetu hranu s granulama i pazite da je cijelu pojede.

Pazite na dijete ne žvače granule kako se ne bi promijenio okus.
	[image: ]

	7. korak
	Bacite prazne ovojnice kapsule.
	[image: ]

